REPORT: Ummeedhu Ge Alikolhu Nivvaeh Nuli, Edhunee Ebbaivaan! - Vaguthu\nއުންމީދުގެ ހުޅުކޮޅު ނިއްވައެއް ނުލި، އެދުނީ އެއްބައިވާން!\nރައީސް އިބްރާހިމް މުހައްމަދު ސޯލިހް ނޫސްވެރިންނާ ވާހަކަފުޅު ދައްކަވަނީ. ރައްޔިތުންނަށް އުންމީދުތަކެއް ދެއްވި. --- ފޮޓޯ: ރައީސް އޮފީސް\nއެއީ ގައުމެއްގެ ރައީސެއްގެ ހައިސިއްޔަތުން ނިންމެވޭނެ އެންމެ ބޮޑު އެއް ނިންމުމެވެ. ދުނިޔޭގެ ބައެއް ގައުމުތަކުގެ ވެރިންނަށް ނިންމަވަން ކެރިވަޑައިނުގެންނެވި އެއް ނިންމެވުމެވެ. ފުރަތަމަ ބޭރުގެ ބައެއް ގައުމުތަކުން ރާއްޖެ އަށް ފަތުރުވެރިން އައުން މަނާކުރީއެވެ. އެއަށް ފަހު، މާދަމާ އިން ފެށިގެން އޮން އެރައިވަލް ވިސާ ދިނުން މެދުކަނޑާލީއެވެ. އެ ނިންމުމާ އެކު، ބޭރު ގައުމެއްގެ އެއްވެސް މީހަކަށް ރާއްޖެ އަށް އެތެރެއެއް ނުވެވޭނެއެވެ. ރާއްޖޭގެ ދޮރުތައް ބޭރުގެ މީހުންނަށް ބަންދުވީއެވެ.\nރާއްޖޭގެ ތާރީހުގައި އެޅި އެންމެ ބޮޑު އެއް ފިޔަވަޅުގެ ސަބަބުން ރާއްޖޭގެ އިގްތިސާދު އެކަމަކަށް ބަރޯސާވެފައި އޮންނަ ފަތުރުވެރިކަން ހުއްޓުމަކަށް އައީއެވެ. އެއީ ރާއްޖެ އަށް އާމްދަނީ ވަންނަ އެއް ވަސީލަތެވެ. އެއާ އެކު، ރާއްޖެ އަށް ޑޮލަރު ވަންނަ ދޮރުތައް ވެސް ބަންދުވީއެވެ. މިއީ ރާއްޖޭގެ އިގުތިސާދުގެ 75 ޕަސެންޓް ހިއްސާކުރާ ޓޫރިޒަމް އިންޑަސްޓްރީ އަށް އެންމެ ބޮޑު އެއް ގޮންޖެހުމަކަށް ވާނެއެވެ. މިކަމުން އަރައިގަނެ، ރާއްޖެ އަލުން ހިނގައިގަންނަން އެތައް ދުވަހެއް ނަގާނެ ކަމީ މިއަދުގެ ހަގީގަތެވެ.\nރައީސް އިބްރާހިމް މުހައްމަދު ސޯލިހް އިއްޔެ މީޑިއާތަކާ ބައްދަލު ކުރައްވަނީ. --- ވަގުތު އިމޭޖަސް: މުހައްމަދު އަފްޒަލް\nއެކަމަކު، މިކަމުގައި ރައީސް އިބްރާހިމް މުހައްމަދު ސޯލިހްގެ ވިސްނުންފުޅު، ރައްޔިތުން ހީކުރި ގޮތާ ތަފާތެވެ. އެމަނިކުފާނު ހުންނެވީ ރައްޔިތުންގެ ހުވަފެންތަކުގައި ކުލަ ޖައްސައި ދިނުމަށް ކޮންމެ ފަދަ ގުރުބާނީއެއް ވެވަޑައިގަތުމަށް ހުންނެވީ ތައްޔާރަށެވެ. ކުރިއަށް އޮތް ތިން، ހަތަރު މަހަށް ރާއްޖެއަށް ޑޮލަރުގެ ދަތިކަން ކުރިމަތި ނުވާނެ ކަމުގެ ޔަގީންކަން ދެއްވިއެވެ. ރާއްޖެ އަށް ބޭނުންވާ ކާޑުގެ ބާވަތްތައް މެދުކެނޑުމެއް ނެތި ލިބޭނެ ގޮތްތައް ހައްދަވަން މަސައްކަތް ކުރައްވާ ކަމަށް ވިދާޅުވިއެވެ.\nއެމަނިކުފާނު ވިދާޅުވި ގޮތުގައި، ރާއްޖޭގެ އިގްތިސާދަށް އެރި ލޮޅުންތަކަށް ފަހު ރާއްޖެ ހަމަަޔަކަށް އެޅެން ނަގާނީ ހަ މަސް ދުވަހެވެ. އަދި މި ބަލިމަޑުކަން މެއި މަހާ ހިސާބަށް ހިނގައިދާނެ ކަމަށް ބަލަންވާނެ ކަމަށް ވެސް އެމަނިކުފާނު ވިދާޅުވިއެވެ. އެކަމަކު، ރާއްޖެ އޮތް ގޮތުންނާއި އައިސޮލޭޓް ކުރުމުގައި ފަސޭހަ ގޮތްތަކެއް ހުރުމާއި ސަރުކާރުން އަޅާފައި ހުރި ފިޔަވަޅުތަކުގެ ސަބަބުން އެއަށް ވުރެ، އަވަހަށް ވެސް ރާއްޖެ މި ބަލިން ސަލާމަތްވެވިދާނެ ކަމަށް އެމަނިކުފާނު ލަފާކުރައްވައެވެ.\n"ނަމަވެސް ދުނިޔޭގައި ފެތުރެމުންދާ ކަމަށްވާ ނަމަ، އެ މުޅިން ހުއްޓުމަކަށް ގެނެވޭނީ ދުނިޔެ ހަމައަކަށް އެޅިގެން. ރާއްޖެ އަށް މީހުން އަންނަ ގައުމުތަކުގައި މިކަން ކޮންޓްރޯލް ކުރެވިގެން. އަޅުގަނޑުމެންނަށް މިހާރު އަޅާފައި ހުރި ފިޔަވަޅުތަކުންނާއި، މިއަދު (އިއްޔެ) އެޅި ފިޔަވަޅުތަކާ އެކީގައި މިކަމުން އަރައިގަނެވިދާނެ. އެކަމަކު، އަދިވެސް ގިނަ މަސައްކަތްތަކެއް ކުރަން އެބަޖެހޭ. މީގައި ފަރުވާކުޑަކޮށްގެން ވާކަށް ނެތް،" ރައީސް ވިދާޅުވިއެވެ.\nރައީސް އިބްރާހިމް މުހައްމަދު ސޯލިހް އިއްޔެ ބައެއް ނޫސްވެރިންނާ ވާހަކަފުޅު ދައްކަވަނީ. --- ފޮޓޯ: ރައީސް އޮފީސް\nއެއަށް ފަހު، މި އަހަރުގެ ފަހު ކުއާޓަރުން ފެށިގެން އިގްތިސާދީ "ބޫމް" އެއް އަންނާނެ ކަމަށް ތަޖުރިބާކާރުންނާ ހަވާލާ ދެއްވައި ރައީސް ވިދާޅުވިއެވެ. އެއާ އެކު، ރައީސް މިސާލު ދެއްކެވީ މިހާރު ވެސް ޖަރުމަނުވިލާތުން އެތައް ހާސް ފަތުރުވެރިންތަކެއް ރާއްޖެ އަންނަން ބޭނުންވެފައި ތިބި ކަމުގެ މިސާލެކެވެ.\nރައީސް ވިދާޅުވީ ރާއްޖެ އަށް އެންމެ ގިނަ ޓޫރިސްޓުން އަންނަ އެއް ގައުމު ކަމަށްވާ، ޖަރުމަނުގައި ތިން މަސް ފަހަށް ގާތްގަނޑަކަށް 20،000 ބުކިން ހެއްދުމަށް ޖަރުމަނުގެ ޓޫރިސްޓުން އެދެމުން އަންނަ ކަމުގެ މައުލޫމާތު ޓުއާ އޮޕަރޭޓަރުންގެ ފަރާތުން ލިބިވަޑައިގެންފައިވާ ކަމަށެވެ. ޗައިނާ ވެސް އެ ވައިރަހުން ސަލާމަތްވެ، އަންނަ މަހު އެ ގައުމު ހުޅުވައިލުމާ އެކު، ޗައިނާގެ ޓޫރިސްޓުން ވެސް ރާއްޖެ އަންނާނެ ކަމަށް އުންމީދު ކުރައްވާ ކަމަށް ވެސް އެމަނިކުފާނު ވިދާޅުވިއެވެ.\n"މިއަދު ވެސް އަޅުގަނޑަށް އެނގުނު ރަޝިއާ އިން 300 އަށް ވުރެ ވެސް ގިނަ މީހުންގެ ބުކިން ހަދަން ގުޅާފައި އޮތްކަން." ރައީސް ވިދާޅުވިއެވެ.\nރައީސްގެ ވާހަކަފުޅުގެ ކުރު ހުލާސާއެއް:\nކަރަންޓު ބިލުން 40 ޕަސަންޓު، ފެން ބިލުން 30 ޕަސަންޓު އުނިކުރަން ނިންމުން.\nބީއެމްއެލް މެދުވެރިކޮށް ރައްޔިތުން ނެގި ލޯންތައް ދެއްކުން ހަ މަހަށް ފަސްކުރުން.\nކާޑު، ޕެޓްރޯލާއި ޑީސަލް ދަތިކަމެއް ނެތި ލިބޭނެ ކަމުގެ ޔަގީންކަން ދެއްވުން.\nސްޓޫޑަންޓް ލޯން ދެއްކުން ހަ މަހަށް ފަސް ކުރަން ނިންމުން.\nއެސްޓީއޯ މެދުވެރިކޮށް ދަނޑުވެރިންގެ އުފެއްދުންތައް ވިއްކޭނެ ގޮތެއް ހެދުން.\nބާނާ މަހަށް މިފްކޯ މެދުވެރިކޮށް ފަސޭހައިން ފައިސާ ލިބޭނެ ގޮތެއް ހެދުން.\nފްލެޓުތަކުގެ ކުލި ދެއްކުން ފަސްކޮށްދެވޭތޯ މަޝްވަރާ ކުރުން.\nއިންޓަނެޓުގެ އަގަށް ވަރަށް އަވަހަށް ހެޔޮ ބަދަލެއް ގެންނަން ނިންމުން.\nރައީސް އިބްރާހިމް މުހައްމަދު ސޯލިހު ވިދާޅުވީ އަންނަ މަސް ނިމޭއިރު ރާއްޖޭގައި ކޮވިޑް ބަލީގެ މީހަކު ނެތި، މި ބިރުވެރިކަމުން އަރައިގަނެވިއްޖެ ނަމަ ޗައިނާގެ މާކެޓަށް ނުވަތަ ސައުތު އީސްޓް އޭޝިއާ އަށް ރާއްޖެ ހުޅުވައިލެވޭނެ ކަމަށެވެ. އެއީ ރާއްޖެ އަށް އެންމެ ގިނަ އިން ފަތުރުވެރިން ޒިޔާރަތް ކުރާ އެއް ސަރަހައްދެވެ. އެ ސަރަހައްދުގައި ހިމެނެނީ ޗައިނާ، ޖަޕާން ސައުތު ކޮރެއާ ފަދަ ގައުމުތަކެވެ.\nނޭޝަނަލް އިމަޖެންސީ އޮޕަރޭޝަން ސެންޓަރު ހިންގާ ދަރުބާރުގޭގައި ދެ ގަޑިއެއްހާއިރަށް ބޭއްވެވި ޕްރެސް ބްރީފިންގައި ރައީސް ވިދާޅުވީ ރާއްޖެ ލޯނު ނަގާފައިވާ ގައުމުތަކާއެކު އެ ލޯނުތަކަށް ލުއިތަކެއް ހޯދުމުގެ މަސައްކަތް ކުރަމުންދާ ކަމަށެވެ. އެގޮތުން، ރާއްޖޭން އެންމެ ބޮޑެތި ލޯނުތައް ނަގާފައިވާ ޗައިނާއާ މަޝްވަރާ ކުރަން ބޭނުންވާތީ އެ ގައުމުގެ ސަރުކާރަށް ސިޓީ ފޮނުވާފައިވާ ކަމަށާއި އަދި އެކަމުގައި ޖަވާބެއް ނުލިބޭ ކަމަށް ވެސް އެމަނިކުފާނު ވިދާޅުވިއެވެ.\nއެކަމަކު، އެމަނިކުފާނު ވިދާޅުވީ އިންޓަނޭޝަނަލް މަނިޓަރީ ފަންޑު (އައިއެމްއެފް) ގެ ލޯނެއް ނެގުމަށް ސަރުކާރުން އަދި ވިސްނުން ނުގެންގުޅުއްވާ ކަމަށެވެ. އައިއެމްއެފްގެ ލޯނެއް ނަގައިފި ނަމަ، ވަކި ކަންތައްތަކެއް ކުރުމަށް ޝަރުތު ކުރާނެ ކަމަށާއި އެ ޝަރުތުތަކަށް އެއްބަހެއް ނުވެވޭނެ ކަމަށް ރައީސް ވިދާޅުވިއެވެ.\n"ފުރަތަމަ އަންނާނެ ކަމަކީ ސަރުކާރުގެ މުވައްޒަފުން މަދު ކުރަން. އަޅުގަނޑަށް އެކަން ކުރެވޭނެތޯ؟ މިހާރު އެތިބި 26،000 ސިވިލް ސާވަންޓުން މަދު ކުރަން ކުރީ ފަހަރު ވެސް އެ ބޭފުޅުން އެންގި. މުސާރަ ވެސް ކުޑަކުރަން އެންގި. މިދަނޑިވަޅަކީ އެކަން ކުރަންވީ ވަގުތު ކަމަށް އަޅުގަނޑު ގަބޫލެއް ނުކުރަން. އެހެންވީމަ، އައިއެމްއެފްގެ ޕެކޭޖާ އެއްގޮތަށް ލޯނެއް ނަގަން އަދި އަޅުގަނޑު ނުވިސްނަން. އެހެންވީމަ ޕްރައިވަޓައިޒް ކުރުމުގެ ޕެކޭޖަށް ދާކަށް ނުޖެހޭނެ،" ރައީސް ވިދާޅުވިއެވެ.\nއެމަނިކުފާނު ވެސް ގަބޫލުފުޅު ކުރެއްވި ގޮތުގައި އައިސްގެން މިއުޅެނީ ފައިނޭންޝިއަލް ކްރައިސިސްއެއް ނޫނެވެ. ބޭންކްތަކުގައި އާއި މީހުން އަތުގައި ފައިސާ ހުރިއިރު، ހަރަދު ކުރަން ބޭނުންވާ މީހުން ވެސް އެބަތިބި ކަމަށް ރައީސް އިބްރާހިމް މުހައްމަދު ސޯލިހް ވިދާޅުވިއެވެ.\n"އެހެންވީމަ މިކަން ނިމުނީމަ، މި އަހަރުގެ ފަހު ކުއާޓަރުގައި އާއި އަންނަ އަހަރުގެ ފުރަތަމަ ކުއާޓަރުގައި ބޮޑު ބޫމެއް ޓޫރިޒަމް އިންޑަސްޓްރީއަށް އަންނާނެ ކަމަށް މިކަމުގެ މާހިރުން އެބަ ވިދާޅުވޭ،" އުންމީދުތަކެއް ހުރި ކަން ފާހަގަކުރައްވައި، އެކަމަކު މި ދަނޑިވަޅުގައި ހިފަހައްޓާލަން އެދިވަޑައިގަންނަވަމުން ރައީސް ވިދާޅުވިއެވެ.\nރައީސް ދިވެހިންނަށް އިއްޔެ ވެސް ދިން ޔަގީންކަމަކީ ތަރައްގީގެ މަޝްރޫއުތައް ހުއްޓާނުލައި ކުރިއަށްދާނެ ކަމުގެ ޔަގީންކަމެވެ. މުސާރަތައް ކުޑަ ނުކުރައްވާނެ ކަމުގެ ޔަގީންކަން ވެސް ދެއްވިއެވެ. ދިވެހި ރައްޔިތުންނަށް ފަހި ގޮތްތަކެއް ހޯއްދަވައި ދެއްވުމަށް މަސައްކަތް ކުރައްވަން ތައްޔާރަށް ހުންނެވި ކަމަށް ވިދާޅުވިއެވެ.\nރައީސް ވިދާޅުވި ގޮތުގައި އެމަނިކުފާނުގެ ވިސްނުންފުޅަކީ މުސާރަތައް ކުޑަކޮށް، ވަޒީފާތަކުގައި ތިބޭ މީހުން ވަކިކޮށްފައި ގޭގައި ބައިތިއްބުމެއް ނޫނެވެ. އޭގެ ބަދަލުގައި ލޯން ނަގައިގެން މި ހާލަތުން އަރައިގަތުން ކަމަށާއި މިގަޑީގައި ލޯން ނަގަން ޖެހޭ ކަމަށް ވެސް އެމަނިކުފާނު ވިދާޅުވިއެވެ.\n"މުސާރަތައް ކުޑަކޮށްގެން، މީހުން މަދުކޮށްގެން ތިބުމެއް ނޫން. އަޅުގަނޑުމެންނަށް ލިބެން އޮތް ތަނަކުން ނަގާފައި ހަރަދު ކުރަން. މުސާރަ ދިނުން. އިގްތިސާދު ޖަނަރޭޓް ކުރުން. އެކަކު އަތުން އަނެކަކު އަތުން ހަރަދު ކުރުން. އެ ވިސްނުމުގައި މަސައްކަތް ކުރަނީ،" ރައީސް ވިދާޅުވިއެވެ.\nރައްޔިތުންނާ ގުޅުން ހުރި އެއް މިސާލެއްގެ ގޮތުގައި ރައީސް އިބްރާހިމް މުހައްމަދު ސޯލިހް ދެއްކެވީ ރާއްޖެ އިން ބޭރުން މޭވާ އާއި ތަރުކާރީ ގެންނެވޭނެ ގޮތެކެވެ. އެމަނިކުފާނު ވިދާޅުވި ގޮތުގައި ފްލައިޓުތައް ކެންސަލް ކުރުމާ ގުޅިގެން އެ ތަކެތި ގެނައުމަށް ދަތިތަކާ ކުރިމަތިވާނެއެވެ. އެކަމަކު، ސަރުކާރުގެ ވިސްނުމަކީ ހަފްތާއަކު އެއް ފަހަރު ނުވަތަ ދެ ފަހަރު ކާގޯ ފްލައިޓުތަކެއް ރާއްޖެ އަށް ބޭއްވުން ކަމަށާއި ސްރީ ލަންކާއަށާއި އިންޑިއާ އަށް ދެވޭނެ ކަމުގެ ޔަގީންކަން އެ ގައުމުތަކުން ދީފައިވާ ކަމަށް އެމަނިކުފާނު ވިދާޅުވިއެވެ.\n"ދެން އޮންނާނީ ތައިލެންޑާއި ދުބާއީއާ. އެ ހަތަރު ތަން އަޅުގަނޑުމެން މި ބަލަމުން މިދަނީ. ވޮލިއުމެއް ހަމަވީމަ، ފްލައިޓެއް ބާއްވައިގެން އެތަކެތި ގެންނަން (ވިސްނުން ހުރީ). ދެން ބޮޑެތި ހަރަދުތައް. ނަމަވެސް މިއީ ކުރަން ޖެހޭ ކަންތައްތަކެއް،" ރައީސް ވިދާޅުވިއެވެ.\nރައީސް އިބްރާހިމް މުހައްމަދު ސޯލިހް ވިދާޅުވި ގޮތުގައި މިއީ ދިވެހިން ގުޅިގެން މަސައްކަތް ކުރަންވީ ވަގުތެވެ.\nރައްޔިތުންނަށް ހެޔޮއެދިވަޑައިގަންނަވާތީތޯ ނޫނީ ވެރިކަމުގަ ހުންނެވީތީތޯ؟ ވެރިކަން ބީވާއިރަށް ޓޫރިޒަމް ބޮއިކޮޓް ކޮށް ރައްޔިތުން ހާލުގަ ޖެއްސޭތޯ މަސައްކަތް ފަށާނީތޯ؟ ރައްޔިތުން ބިކަ ކުރުމަށް ގަދައަޅާ ކުރި ބުރަ މަސައްކަތް އަޅުގަނޑުމެން ކިހިނެއްތޯ ހަނދާން ނެތޭނީ!\nމާޗް 26, 2020 12:45\nސިއްހީ މާހިރުންގެ ލަފާމަތިންތަ އެއްބައިވަންތަވާން އެދުނީ؟ މިހެން މިބުނީ ޖަލު ހުކުމާއި އިގަްތިސާދު ބައްޓަން ކުރުމާ ބެހޭގޮތުން ސުވާލު ކުރުމުންވެސް، ތިމަން މަޝްވަރާ ހޯދަނީ ސިއްހީ މާހިރުންގެ ފަރާތުންނޭ ވިދާޅުވީމަ.\nމާޗް 26, 2020 13:00\nރީނދޫ ކުދިން މިކޮޔަނީ ކީކޭތަ ދެން؟؟ ވަގުތަކީ ފިތުނަ އުފައްދާ ނޫހެކޭ ކިޔައިގެން.. އަޅުގަނޑަށް ފެނުނީ ވަރަށް ޕުރޮފެޝަނަލްކޮށް މިދަނޑިވަޅު ވަގުތު ފެންނަނީ.. ކުރެޑިޓު ދޭން ޖެހޭ ފަރާތްތަކަށް ކުރެޑިޓު ވެސް ދީގެން. ސާބަހޭ ވަގުތު\nމާޗް 26, 2020 13:28\nމިވީހާތަނަށް ބަހާއި ޢަމަލު ދިމާނުވޭ\nމާޗް 26, 2020 13:29\nރއްއްޖޭގައި އުފއދިގެންއުޅޭ ޑްރަގުމާސް5ަރުންވެސް އެކަންއެކުރަނީ އެވަގުތާގުޅޭ އެއްމެ ރަގަޅަށްތާ؟ ގައުމުވިއްކާ ރަޢިއްޔަތުން ދަރަނިވެރިކުރުމަށް ވަގުތާއި ނުގުޅޭ ގިނަމަސައްކަތްތަކެއް ޕާޓީ މީހުމްމަށް ފައިދާވާގޮތަށް ހިންގުމަށް ބޮޑެތި ލޯނުތައް ނެގުން ތިވިދާޅުވީ ރައިސްގެ ހިއްވަރުފުޅުގަދަކަމަށް މަށްގޯސް ތަރައްގީގެ ހުރިހާމަސްރޫޢުތަކެއްހުއްޓާލާ ގައުމުގައި ހުރިއެއްޗެއް އިގުތިސާދުކޮށްގެން ރައިއްޔަތުމީހާއަށް ކާންދީ\nމާޗް 26, 2020 13:47\nއިދިކޮޅު ފަރާތްތަކާ ގުޅަނީ ރައީސް ނަށީދު ދެކެ ގަންނަ ބިރަކުން. ވެރިކަން އަތުލަފާނެތީ .\nމާޗް 26, 2020 13:52\nސިއާސީ ގޭމް ޖައްސަނީ. ބޭކާރު ކޯލިޝަނެއް ކޮބާ ވެންޓޮލޭޓަރުތައް\nމާޗް 26, 2020 14:05\nދެން އެމީހަކު މަޝްވަރާހޯދާބައެއްގެވާހަކަދޯ އެމީހަކައްބުނެވޭނީ ކެބިނެޓު މިނިސްޓަރުންނާ އެޑުވައިޒަރުންނާ ތިބޭ އިރުވެސް ސިއްޙީމާހިރުންކައިރިން ލަފާހޯދަނީ ކޮންމެސް ކަމެއްވެގެންދޯ\nމާޗް 26, 2020 16:57\nމަޝްވަރާ އަކީ ހާލަތުގެ ގޮތުން އެހޯދާ މީހުންވެސް ތަފާތުވާނެކަމެއް. ސިއްޙީ ކަމެއްގައި ވަޑިއަކަށް މަޝްވަރާއެއް ނުދެވޭނެ ނޫންތޯ؟\nމާޗް 26, 2020 14:09\nޗައިނާ ގެ ލޯނޭ ވިދާލުވާތީ އެއީހަގީގަތް ބާ ؟ޗައިނާގެ ބޭންކް ތަކުން ޗައިނާގެ ކުންފުނިތަކުން ލޯނުނަގައިގެން ރާއްޖެގަ ފްލެޓް އަލަމުންދަނީ ފަހުން ފައިސާ ދައްކާގޮތަށް ، ބޭންކިންގ އުސޫލުން އެތައް އަހަރެއް ދިގު ދެމިގެންދާނަމަ ޕޭކުރަންޖެހޭ އަދަދު ބޮޑުވާނެ. ބޭންތަކުން ލޯނުނަގައިގެން ދިވެހިރާއްޖޭގަ އިންވެސްޓް ކުރަމުންދާ ކުންފުނި ތަކަށް ލުއެއް ދެވެނީ އެކުންފުނިތަކަށް ލޯނު ދޫކުރި ކުންފުނި ތަކުން ލުއެއް ދިފަިނަމަ .ގެއްލުންވާ ގޮތަށް ދިވެހިގައުމުގަ އެއްވެސްބަޔަކު މަސައްކަތެއްނުކުރާނެ ވަކިގަޮތަކަށް އެއްބަސްވެ މަސައްކަތް ނިމުމުން އަގުކުޑަކުރަން ވާހަކަދެއްކުމުން ބޭރުގައުމު ތަކުން ދިވެހިގައުމުގާ އިންވެސްޓް ކުރުމުގެ މަގު ބަންދުވާނެ. ހުރިހާފަރާތަކުން މަސައްކަތް ކުރަނީ އެމީހުންގެ ވިޔަފާރި ކުރިއެރުވުމަށް ދިވެހިދަވްލަތުން މަސައްކަތްކުރަނީ ރައްޔިތުންނަށް ހިދުމަތް ފޯރުކޮށްދިނުމަށް. ވުމައެކު އެއްވެސް ގައުމެއްގެ އަމިއްލަ ކުންފުންޏަކުން ދިވެހި ދަވްލަތުގެ ބޭނުމަށް ދިވެހިރައްޔިތުންނަށް ހިދުމަތް ފޯރުކޮށް ދިނުމަށް އެމީހުން އަމިއްލަޔަށް ބޭންކްތަނުން ނަގާލޯނު އެކުންފުނިތަކަށް ފައިދާ ނުވާގޮތަކަށް ދިވެހި ދަވްލަތަށް ނަފާކޮށެއްނުދޭނެ .އެއްބަސް ވުމަށްފަހު އެއް ބަސްވުމާ އެއްގޮތަށް އަމަލު ކުރުމަކީ ދީނީގޮތުންނާ ދުނިޔަވީގޮތުންވެސް ވާޖިބު ކަމެއް.\nމާޗް 26, 2020 14:11\nރަ އީސް އިބްރާހިމް މުހަހއްމަދު ސޯލިހާއި ރަ އީސް އޮފީހުގެ ޕޮލިސީ ސެކްރެޓަރީ ޝަ އުނާ މަޝްވަރާ ކުރަ އްވަނީ. --- ފޮޓޯ: ރައީސް އޮފީސް މީ މިސަރުކާރުގެ މަ އްސަލަ އަކީ. ރަސޫލާ(ޞޢވ) އަށް ފުރަ އްސާރަކުރި މީހުން މިނިވަންކަމާ އެކު މަޝްވަރާ ދިނުމުގަ އި. މީ ބަލަ އިގަނެވޭނެ ކަމެ އްނޫން.\nމާޗް 26, 2020 14:59\n25 މާރޗް 2020ގައި ދިވެހިރާއްޖޭގެ ރައީސުލްޖުމްހޫރިއްޔާ ގައުމާއި މުޙާޠަބުކޮށް ދެއްކެވި ވާހަކައިން ފާހަގަވި ކަންތައްތައް.\n1. މިފަދަ ހުހުޟޫރަތްތެރި ހާލަތުގައި ޤައުމާއި މުޙާޠަބުކޮށް ވާހަކަ ދެއްކެވި އިރު އިސްލާމް ދީނުގެ ރިވެތި އަދަބުތަކާއި ދުރުކަން ފާހަގަވެއެވެ. މިގޮތުން އިސްލާމް ދީނުގެ ރެވެތި ސަލާމުން ދިވެހި ރައްޔިތުންނާއި ސަލާމްކުރުމެއް، މާތް ނަބިއްޔާއަށް ސަލަވާތް ކިޔެވުމެއް ނެތެވެ.\n2.ދިމާވެފައިވާ މިވާ މުޞީބާތުން ނަޖާކޮށްދެއްވުމަށްއެދި ﷲ އަށް ތައުބާވެ، ހެޔޮމަގަށް ރުޖޫޢަވެ، ދުޢާދެންނެވުމަށް ރައްޔިތުންނަށް ނަޞޭހަތްދީފައި ނުވެއެވެ. މިފަދަ ދަނޑިވަޅެއްގައި ކުރަން މިއަށްވުރެ މުހިންމުކަމެއް އެބައޮތްތޯއެވެ؟\n3. ކައުންސިލްތައް މެދުވެރިކޮށް ރައްޔިތުންގެ ހެވާއި ލާބަޔަށް ކުރާނެ ކަމެއް ފާހަގަ ނުކުރައްވައެވެ.\n4. އެސް.ޓީ.އޯ އިން ކާޑު ވިކުނު މިންވަރަށް ބަލާއިރު ކޮންމެ ރަށެއްގައި 1 މަސްދުވަހުގެ ކާޑު ހުންނާނެކަމަށް ލަފާކުރާކަމަށް ވިދާޅުވިއިރު. އެކަން ކަށަވަރުކުރީ ކިހިނަކުންތޯއެވެ؟\n5. ލޯނު ދެއްކުން ހަމަސްދުވަހަށް ލަސްކުރަން ނިންމިއިރު، ލޯނުތައް ނަގައިގެން ހަދާފައިވާ ގެތަކުގެ ކުއްޔަށް ލުއިގޮތެއް ގެންނާނެގޮތުގެ ވިސްނުމެއް އަމުދުން ނެތެވެ. އެހެން ކަމުގައި ވާނަމަ، ލޯނު ދެއްކުން 6މަހަށް ފަސްކުރުމުގެ ނަފާ ކުއްޔަށްއުޅޭ ނިކަމެތި މީހާއަށް ލިބޭނެ ހެއްޔެވެ؟\n6. މި ނުތަނަވަސް ވަގުތުގައި ގައުމީ އުފެއްދުންތެރިކަން (ދަނޑުވެރިކަމާއި މަސްވެރިކަން) ކުރިއަރުވައި ރަށްފުށުގެ ފްޑު ސެކިއުރިޓީ ވަރުގަދަކުރާނެ ގޮތުގެ އެއްވެސް ވިސްނުމެއް ނެތްކަން ދޭހަވެއެވެ.\n7. ދެއްކެވި ވާހަކައިގެ ޙުލާޞާއަކީ ރައްޔިތުނަށް ދަތިނުކުރާނެ ކަމަށެވެ. މިހެން ވިދާޅުވިއިރު ޖެހިގެން ވިދާޅުވީ4މަސްދުވަހުގެ ޑޮލަރު ހުރި ވާހަކައާއި، 10 މަސްދުވަހަށް ވާވަރަށް ކާޑު ގެންނަން މަސައްކަތްކުރާވާހަކައެވެ.\n8. ތެދެކެވެ. ޞިއްޙީ މާހިރުންނަށް ބަސްބުނުމުގެ ބާރު އޮންނަންވާނެއެވެ. އެކަމަކު އެއީ ބަލި ކޮންޓްރޯލް ކުރުމަށެވެ. އިޤްތިޞާދީ އަނދަވަޅަކުން ރާއްޖެ ސަލާމަތްކުރުމުގެ ޤާނޫނީ ޒިންމާއޮތީ މަނިކުފާނުގެ އަތުގައެވެ. އެކަމަކު މިފެންނަނީ މި ނުތަނަވަސް ދަނޑިވަޅުގައި ގައުމުގެ މިނިވަންކަން ގެއްލިދާނެފަދަ ލޯނުތައް އިންޑިޔާއިން ނަގައި، މިވަގުތަށް މުހިންމު ނޫން ބްރިޖެއް 400 މިލިޔަން ޑޮލަރަށް އަޅަންއުޅޭ ތަނެވެ.\n9. މަނިކުފާނު މިޤައުމާއި ޙަވާލުވިއިރު އޮތީ ވަރުގަދަ އިޤުތިޞާދެކެވެ. އޭރު ޖަމާވެފައިވާ ފައިސާއިން އަދި ވެރިކަމަށް އެރިފަހުން ލިބުނު ފައިސާއިން ރައްޔިތުންނަށް ކަމެއްނުކޮށްދެވުނެވެ. ވީމާ، މިދަތިޙާލުގައި ކަންކުރެވޭނޭ ކަމަށް ބެލުމަކީ މޮޔަކަމެއްނޫންހެއްޔެވެ؟\n10. ބުނަންހެއްޔެވެ. މަނިކުފާނު ތިޔަ ވިއްކަނީ ޕޮޕިއުލިޒަމެވެ. އެކަމަށް މަނިކުފާނު ވަރަށް ކުޅަދާނައެވެ.\nމާޗް 31, 2020 08:09\nޔާމީނު ވެރިކަމުގައި މިކަހަލަ ކަމެއް ދިމާވިނަމަ އުފަލުން ފޮޅޭނެ އޭނަ.. އޭރުން ވައިރަސް ގެ ބޮލަށް ކަނޑާފަ އިޤްތިޞާދު ބަނޑުއަޅާލަން ދެވަނަ މިނިވަން50 އެއް ލިބުނީތާ.. ފިއްތާ މެޝިނެއް އީބޭ އިން ގެނެސްގެން ނިކަން ރަނގަޅަށް ފިއްތާލަބަލަ...ލަލަލާ\nމާޗް 26, 2020 15:03\nމާޗް 26, 2020 15:42\nކަލޭ ޔާމީނު ގިރާގެން ބޮއެބަލަ..\nމާޗް 27, 2020 21:55\nހަޖަމް ބްރޯ. ހަޖަމް. ހަމައެކަނި އެހެން ބުނެލަން ބޭނުންވަނީ. އަދިވެސް އެއްފަހަރު ހިތުގެ ފުންމިނުން ޝުކުރިއްޔާ އަހަރުމެންގެ ލޮބުވެތި ރައިސުލް ޖުމްހުރިއްޔާ ޔާމިން ޢަބްދުލް ޤައްޔޫމް.\nމާޗް 31, 2020 08:07\nޝުކުރު ދަންނަވާލަންށާއި ރޭކޮށްލަން ޔާމީނަށް ދަޢުވަތު ކާޑެއް ފޮނުވަންވީނުން.. ޔާމީނު ވެރިކަމުގައި މިކަހަލަ ކަމެއް ދިމާވިނަމަ އުފަލުން ފޮޅޭނެ އޭނަ.. އޭރުން ވައިރަސް ގެ ބޮލަށް ކަނޑާފަ އިޤްތިޞާދު ބަނޑުއަޅާލަން ދެވަނަ މިނިވަން50 އެއް ލިބުނީތާ.. ލަނޑަޔާ ވާނީ ލަނޑަޔާ #ބްރޯމޭންސް ހީހީހީ\nއޭޕްރީލް 3, 2020 12:34\nކަލޭމެން ހަޖަމް ކޮއްގެން ތިބެބަލަ\nމާޗް 26, 2020 15:24\nރައީސް އިބްރާހިމް މުހައްމަދު ސޯލިހާއި ރައީސް އޮފީހުގެ ޕޮލިސީ ސެކްރެޓަރީ މޑނ ޝައުނާ މަޝްވަރާ ކުރައްވި.\nމާޗް 26, 2020 15:52\nދިވެހިންގެ ހަބޭސް ރަޢީސް. ހަމަ ބެސްޓް.\nމާޗް 26, 2020 16:18\nފްލެޓް ތަކުގެ ކުލި ފަސްކުރަން ވިސްނަވާކަމަށް ވިދާޅުވި އިރު، ފްލެޓް ތަކުގަ އި ތިބެނީ މަސަ އްކަތެ އް ނުކޮށް ފަ އިސާ އޮހޭމީހުންތޯ؟\nއެއއއ އީ މާނިކަމެތި ބަ އެ އް. އެމީހުންނަށްވެސް6މަސް ލިބެންޖެހޭނެ.\nމާޗް 26, 2020 16:36\nމި ވެރިން ރައީސް ޔާމީންގެ ވެރިކަމުގަ އި ގޮވީ ޓޫރިޒަމް ބޮ އިކަޓު ކުރަން މި އަދު މިވެރިން މިތެޅެނީ މި ވެރިކަމުގަ އި މިކަންކޮމްޕުލީޓު ވެގެން ﷲ ގެ ކުޅަދުންވަންތަ ކަމާއެވެ ވިސްނާބަޔަކަށް އިބުރަތެ އް ކަމުގައި ނޫނީ ނުވެއެވެ.\nމާޗް 26, 2020 16:42\nޢުއްމީދުގެ ހުޅުކޮޅު އެއީ ނިއްވަމްޖެހޭ އެއްޗެއްތަ؟\nހެޑިންގ ކަމަކު ނުދޭ އެއްގޮތަކަށްވެސް.\nމާޗް 26, 2020 16:45\nއިބޫސޯލިހުގެ ވާހަކަ ބޮޑައް ވައްތަރީ 80ގެ އަހަރުތަކުގެ ޕޮލިޓީޝަނުން ރައްޔިތުންނައް އަސާސީ ތައުލީމު ނެތް އިރު ދައްކާކަހަލަ ވާހަކަތަކާ. މިހާރު އުޅޭ ދިވެހީންނައް އިނގޭ ސަރުކާރުގެ ހުރި ކެޕަބިލިިޓީ އާއި ނެތް ވަރުވެސް. ބީއެމްއެލް ކަހަލަ ކޮމާޝަލް ބޭންކަކައް ސަރުކާރުގެ މާލީ އިދާރާ އެހީއައް އެދޭ ހިސާބައް ދިޔައީމަ އެއީ ވަރައް ކަންބޮޑުވާ ދަރަޖައެއް. ޕީއެސް އައިޕި ޕުރޮޖެކްޓުތަކުގެ ފައިސާ އަކީ ރާއްޖެއިން ބޭރައް ދާނެ އެއްޗެއް.. ލޭބަރާއިންގެ މުސާރައިގެ ގޮތުގަޔާއި ތެލާއި މެޓީރިއަލްއިން. އަދި އެއީ އެއްވެސް ކޮމާޝަލް ލޯންގުޓާމް އެކަށީގެންވާ އަދަދެއްގެ ވަޒީފާ އުފެއްދޭނެ މަޝްރޫތަކެއްނޫން. މިއަހަރުގެ ބާކީ އޮތްތާގައި ސަރުކާރަކައް ރިކަރެންޓު ޚަރަދުތަކެއްވެސް އެހީއާއި ނުލާ ހަމައެއް ނުޖެއްސޭނެ. އަދި އަހަރު ނިމޭތަނަކުން ޓޫރިޒަމް އައިސް މައްޗަކައް ނާރާނެ. މިއަހަރުގެ ފަހުކޮޅައްދާއިރު ދުނިޔެ 1930ގަ ދިޔަފަދަ ޑިޕްރެޝަނަކައް ދާނެކަމައް ވަނީ ޕުރޮޖެކްޓުކުރެވިފަ. އެހިސާބައްދާއިރު ހޮލިޑޭހަދާލަން ބޭރައް ދާނެ ލާރީ ޚަރަދުކުރުމުގެ ބަދަލުގަ ބޭރުމީހުން ބޭނުންވާނީ ދަރަނިތަކުން ސަލާމަތްވާން. ކުރިޔައް އޮތް 18 މަސް ދުވަސް ތެރޭ ޓޫރިޒަމް ރަނގަޅެއް ނުވާނެ.\nމާޗް 26, 2020 17:40\nކިހާ ދެރަ ކަމެެ އްމީ؟ ކިހިނެ އއް އުންމީދީ ހުޅުކޮޅު ނުނިވާ އޮތީ؟ ބޮޑެތި ކުލި ދަ އއްކަ އިގެން ދިރި އުޅޭ މީހުންނާޢި ބޮޑެތި ކުލި ދަ އއްކަ އިގެން އުޅޭ ވިޔަފާރިތަކަށް އެއ އްވެސް ހަ އްލެ އް ނެތް. ދެރަ އީ ހަ އއއްލެ އް ހޯދަން ވިސްނާފަވެސް ނެތުމުން. ނިކަމެތި މީހާ ނިކަމެތި ކޮށްލުން. ޡަރޫރީ ބޯހިޔާވަހިކަމަށް ނުވިސްނާ ރިސޯޓު އޯނަރުންނަށްދޯ ވިސްނަނީ.\nމާޗް 27, 2020 08:15\nޕީޕީއެމް ކުދިންނަކަށް ހަޖަމެއް ނުވާނެ ހަމަ!????\nމާޗް 27, 2020 13:12\nއެއްބާރުލުން ލިބޭނެ...އިންޝާ ﷲ\nމާޗް 27, 2020 18:13\nއޭ ވަލިޔުލް ޢަމްރު! ތިބާގެ ހިތްހެޔޮކަން ރައްޔިތުންނަށް ދައްކާލަންވީ ވަގުތަކީ މިއީ\nމާޗް 27, 2020 21:46\nއަސްލު ކިނބުލަށްވުރެވެސް މީނަގެ މަކަރުވެރިކަން ބޮޑު. އެކަމަކުވެސް ކީއްކުރާނީދޯ. ހިތުން ތަޢުލީމު އުގެނިގެން ތިބި މީހުން އަތްޖެހީ. ޖާހިލުކަން އިންތިހާއަށް ގޮއްސަ މިގައުމުވެސް މިއޮތީ.\nއަސްލު ކިނބުލަށްވުރެވެސް މީނަގެ މަކަރުވެރިކަން ބޮޑު. އެކަމަކުވެސް ކީއްކުރާނީދޯ. ހިތުން ތަޢުލީމު އުގެނިގެން ތިބި މީހުން އިއްޔެވެސް އަތްޖެހީ. ޖާހިލުކަން އިންތިހާއަށް ގޮއްސަ މިހާރު މިގައުމުވެސް މިއޮތީ.\nމާޗް 28, 2020 11:10\nއުއްމީދުގެ ހުޅުކޮޅު ނިއްވާނުލާ އަނދިރި ވަޅުގަނޑަކަށް ގެންދާތަން އެބަ ފެނޭ. މީ ބަލިމަޑުކަމެއްކަމަށައި އިގްތިސާދީ ކަންބޮޑުވުމެއް ނުންކަމަށް ރައްޔިތުންނަށް ވިސްނަވައިދޭން ތިކުރާ މަސައްކަތަކީ ރައްޔިތުން ކަނު އަދަވަޅިކަށް ވައްޓާލުން. މި ގައުމަކީ ޓޫރިޒަމް ގެ މައްޗައް އިގްތިސާދު ބިނާވެފައިވާ ގައުމްކަށް ވާއިރު ދުނިޔޭގެ ހުރިހާ ގައުމަކަށް މި ބަލިމަޑުކަމުގެ ފަހަތުން އަންނާނެ އިގްތިސާދީ އަދަވަޅުން އަރައިގަތުމަށް ހިއްވަރުދީ ވީ ވަރަކުން އިސްރާފް ކުޑަކުރުމަށް ރައްޔިތުންނަށް ވިސްނައަިދޭން އެބަޖެހޭ.\nކީައްވެތަ ބުރިޖް އަޅަން އެހާބޮޑު އަގެއް މިކިޔަނީ. އަޅުގަނޑުމެންގެ ސަރުކާރުޢިދިކޮޅުގައި އޮތް އިރު ބުނީ ހުޅުމާލެ ބުރިޖް މާބޮޑަށް އަގުބޮޑު،ވާހަކަ. މިހާރު ކިހިނެއް މިވީ؟\nމާޗް 30, 2020 10:59\nމިއަދު ވެރިކަމުގަ ރައީސް ޔާމީން ހުންނެވިނަމަ ރައްޔިތުންނަށް ކަރަންތާއިފެން ހިލޭކުރީސްކަން ކަށަވަރު ރައީސްޔާމީން ޖަލުގަ ބަންދު ރައްޔިތުން ރަށުބަންދު މެންބަރުން ޓިސޫތެޅުން ޙޙޙޙޙ\nއޭޕްރީލް 3, 2020 12:40\nޔާމީން އަށް ހައްގު ވަނީ ހަމަ އެކަނި ތަނަކީ ޖަލް.


ބަންގްލަދޭޝްގެ ޗާންދްޕޫރް އަވަށުގައި އުމުރުން 12 އަހަރުގެ ކުޑަ އަންހެން ކުއްޖަކު ގޭންގް ރޭޕް ކުރި މައްސަލައެއް ފެންމަތިވެއްޖެއެވެ.\nމީގެ ނުވަ ވަރަކަށް މަސް ކުރިން ހިނގި މިހާދިސާ، ފައިސާއާއި ބާރުގެ ނުފޫޒުގެ ސަބަބުން އެއަވަށުގެ މީހުން ސިއްރު ކޮށްފައިވާ ކަމަށާއި ރޭޕް ކުރި އަންހެން ކުއްޖާ މިހާރު އިނީ ބަނޑަށް އަށް މަހަށް ބަލިވެ ކަމަށް ރިޕޯޓުތަކުން ބުނެފައިވެއެވެ.\nއެނގިފައިވާ ގޮތުގައި ފަގީރު އާއިލާއަކަށް ނިސްބަތްވާ އެކުޑަ އަންހެން ކުއްޖާ ރޭޕް ކުރީ ހަތަރު މީހެކެވެ. އެއީ އުމުރުން 19 އަހަރުގެ ރައްބި އާއި، މީރަޖް (22އ.)، އިސްމާއިލް (21އ.) އަދިއަމީނޫލް (20އ.) އެވެ.\n"ޑެއިލީ ސްޓާރ" ގައި ރިޕޯޓު ކޮށްފައިވާ ގޮތުގައި، އަންހެން ކުއްޖާ އިނީ ބަލިވެކަން ހާމަވީ މީގެ ތިން މަސް ކުރިން، އުޕާޒިލާ ހެލްތު ކޮމްޕްލެކްސް އަށް އޭނާ ޑޮކްޓަރަށް ދައްކަން ދިޔުމުންނެވެ. މިމައްސަލަ އެއިރު ފުލުހުން ބަލަން ފަށާފައި، އޭނާވަނީ ގޭންގް ރޭޕް ކޮށްފައިކަމާއި މައްސަލައާއި ގުޅޭ އެހެން ކަންކަން ވެސް ފެންމަތިވުމުން، ފުލުހުން އެކަންކަން މީޑިއާ އާއި ހިއްސާ ކޮށްފައިވަނީ މިއަދުއެވެ.\nއެޤައުމުގެ ފުލުހުން ބުނެފައިވާ ގޮތުގައި އެންމެ ފުރަތަމަ އެހާދިސާ ހިނގުމުން، އެއަވަށު މީހުން ވަނީ ދެކުނު ގާންދާބަޕޫރް ޔޫނިއަން ޕަރިޝާދްގެ ޗެއާމަން އެމްޑީ ގިއާސް އުއްދީން އަށް އެމައްސަލަ ހުށަހަޅާފައެވެ. ނަމަވެސް ޗެއާމަން ވަނީ އެކަން ސިއްރުކުރުމަށް އެއަވަށު މީހުންނަށް އަންގާ، ރޭޕްކުރި އަންހެން ކުއްޖާގެ އާއިލާއަށް ހަ ލައްކަ ޓާކާ (ލަންކާ ފައިސާ) ދޭނެ ކަމަށް ވެސް ބުނެފައެވެ. އަދި މީގެ އިތުރުން، ރޭޕްކުރި ހަތަރު މީހުންގެ ތެރެއިން އެކަކާއި އަންހެން ކުއްޖާ ކައިވެނި ކޮށްދޭނެ އިންތިޒާމު ވެސް ހަމަޖައްސާ ދެނެ ކަމަށް ޗެއާމަން ގިއާސް ބުނެފައިވާ ކަމަށް އެރިޕޯޓުގައި ބުނެފައިވެއެވެ.\nފައިސާއާއި ބާރުގެ ނުފޫޒު ފޯރުވާފައިވީ ނަމަވެސް، އަދި އެއާއިލާއަށް އެފައިސާ ހަވާލު ކޮށްފައި ނުވާ ކަމަށް ފުލުހުން މައުލޫމާތު ދީފައިވެއެވެ.\n"މިމައްސަލަ މިހާރު ފެންމަތިވެފައި ވުމުން، މިކަމާއި މެދު އަޅަން ހުރި ހުރިހާ ފިޔަވަޅެއް އަޅާ މައްސަލަ ރަނގަޅަށް ބަލާނަން" ހާޖީގަންޖް ޕޮލިސް ސްޓޭޝަންގެ އޮފިސާ އިން ޗާޖް އަލަމްގީރް ހުސެއިން ބުނެފައިވެއެވެ.


ޙައްޖާޖީން މައްކާއަށް ވަނުމުގެ ކުރިންނާއި ވަނުމަށްފަހު ކަރަންޓީނު ވާންޖެހޭނެ ޙައްޖާޖީން މައްކާއަށް ވަނުމުގެ ކުރިންނާއި ވަނުމަށްފަހު ކަރަންޓީނު ވާންޖެހޭނެ\nޙައްޖާޖީން މައްކާއަށް ވަނުމުގެ ކުރިންނާއި ވަނުމަށްފަހު ކަރަންޓީނު ވާންޖެހޭނެ\nމިއަހަރުގެ ޙައްޖާޖީން ހައްޖަށް، މައްކާއަށް ވަނުމުގެ ކުރިންނާއި ފަހުން ކަރަންޓީނުގެ މުއްދަތެއް ހަމަކުރަންޖެހޭނެކަމަށް ސައުދީ ސަރުކާރުން ކަނޑައަޅައިފިއެވެ.\nސައުދީ ސަރުކާރުން ބުނީ މިއަހަރު ހައްޖަށްދާ މީހުން، 27 ޒުލްޤައިދާއިން3ޒުލްހިއްޖާއާ ހަމައަށް، ޖުމްލަ7ދުވަހު ތިބޭނީ ކަރަންޓީނުގައިކަމަށެވެ. އަދި މައްކާއަށް ވަނުމަށްފަހު ހައްޖުމަހުގެ 8ވަނަ ދުވަސް އަންނަން ދެން އިތުރު4ދުވަހު ކަރަންޓީނުގައި ތިބެންޖެހޭނެއެވެ.\nސައުދީން ހާމަކުރާ ގޮތުން މި ފަހަރުގެ ހައްޖުވެރިން ކުރާނީ "ޙައްޖު އިފްރާދް"އެވެ. "ޙައްޖު އިފްރާދް" ގައި ޙައްޖުގެ ކުރިން ކުރާ އުމްރާ ކުރާކަށް ނުޖެހޭނެއެވެ. އަދި ހައްޖުގައި ހަދްޔުގެ ގޮތުގައި އެއްޗެއް ކަތިލާކަށްވެސް ނުޖެހޭނެއެވެ. އެހެންނަމަވެސް ހައްޖުގައި ދެންހުންނަ ހުރިހައިކަމެއް ފުރިހަމަ ކުރާނެއެވެ. މިގޮތުން މިނާ މުޒްދަލިފާގައި ރޭ ކުރުމާއި ޖަމްރާއަށް ހިލަ އުކާނެއެވެ.\nޙައްޖުވެރިން މައްކާ ކަރަންޓީނުގައި ތިބުމަށްފަހު ޙައްޖުމަހުގެ 8ވަނަ ދުވަހު ޔައުމުއްތަރްވިޔާ (އިޙްރާމް ބަންނަ ދުވަސް)ގައި ހުރިހާ ހައްޖުވެރިންވެސް އިޙްރާމް ބަންނާނީ ޤަރުނުލްމަނާޒިލް (ތާއިފް ކައިރީގައި) ހުންނަ މީގާތުންނެވެ. އަދި އެއަށްފަހު ހައްޖުވެރިންނަށް ޚާއްސަކޮށް މިނާގައި ކަނޑައަޅާފައިވާ ތަންތަނަށް ގެންދާނެއެވެ.\nމިފަހަރު ހައްޖަށްދާ ހައްޖާޖީން މޮނީޓަރިންގެ ކަންކަން ބެލުމަށް އަތުގައި އަޅާ ޚާއްސަ ސްމާޓް ބްރެސްލެޓެއް ވަނީ ތައްޔާރުކޮށްފައެވެ. މި އެތީގެ އެހީގައި މޮނީޓަރިންގައި ހުންނަ މީހާގެ ހަރަކާތްތައް ދެނެގަނެވޭނެއެވެ.\n#Hajj1441 | Ministry of Hajj has installed the following smart bracelet on Hujjaj for the duration of Hajj to monitor their quarantine, movements etc pic.twitter.com/cBgTyjrBDz\n— Haramain Sharifain (@hsharifain) July 19, 2020\nސަޢުދީން މިހާރު ވަނީ މިއަހަރުގެ ހައްޖުގެ ތައްޔާރީތައް ވާން ފަށާފައެވެ. މިގޮތުން މުޒްދަލިފާގައި ހައްޖުވެރިން ތިބޭއިރު ރައްކާތެރިކަމާއެކު ގައިދުރުކަމާއެކު ތިބެވޭނެ އިންތިޒާމުތައް ވަނީ ހަމަޖައްސާފައެވެ. އަދި ޙައްޖުކުރުމަށް ހުއްދަދޭ ފަރާތަކުން ނޫން މީހަކު ހައްޖުގެ އަޅުކަމަށް ޚާއްސަކުރެވިފައިވާ އެއްވެސް ސަރަހައްދުތަކަށް މިއަދުން ފެށިގެން މިމަހުގެ 29ގެ ނިޔަލަށް ވަނުން ވަނީ މަނާކޮށްފައެވެ. އަދި މިނިންމުމާ ޚިލާފުވާ ފަރާތްތައް ދިހަ ހާސް ރިޔާލުން ޖޫރިމަނާކުރުމަށް ވަނީ ނިންމާފައެވެ.\n#Hajj1441 | Preparations being made at Arafat to receive Hujjaj on Day of Hajj pic.twitter.com/qwy3GLXBeA\nމިއަހަރު ހައްދުގެ އަޅުކަން އަދާކުރުމަށް ސަޢުދީ ސަރުކާރުން ހުއްދަ ދީފައިވާ އެޤައުމުގައި އުޅޭ ބިދޭސީންނާއި ޤައުމުގެ ރައްޔިތުން ހިމެނޭގޮތަށް ޖުމްލަ 10،000 މީހުންނަށެވެ. މީގެތެރެއިން %70 އިންސައްތަ ދިނުމަށް ހަމަޖެހިފައިވަނީ އެޤައުމުގައި އުޅޭ އެހެން ޤައުމުތަކުގެ ރައްޔިތުންނަށެވެ.\nމިިދިޔަ އަހަރު ހައްޖުގެ އަޅުކަމުގައި 2.5 މިލިއަން މީހުން ވަނީ ބައިވެރިވެފައެވެ. އޭގެތެރެއިން 1.85 މިލިއަން މީހުންނަކީ އެކި ޤައުމުތަކުން މައްކާއަށް އެތެރެވި މީހުންނެވެ.


ތިޔަ ލޯތްބަށް އެދެމޭ – 11 & 12 – Esfiya\nއުފެއްދުންތެރި ލިޔުން އެހެނިހެން މަޖާ ލޯބި 1 day ago\nހަވީރު ގަޑީގައި އިލްޔާ އާއި ލުޔާ ތައްޔާރު ވެގެން ތިއްބެވެ. ޔާނީ އާއި ނިހާ ވެސް އައިސްފިއެވެ. އައިހާ އާއި އީތަންވެސް މެއެވެ. އެންމެން ހަމަވުމުން ލުޔާ އާއި އިލްޔާ ކޭކު ފެޅިއެވެ. ހަމަ ގައިމުވެސް މި އުފަންދުވަހު މި ލިބުނީ ދުވަހަކު ވެސް ހަނދާނުން ފޮހެ ނުލެވޭފަދަ ހަދިޔާ އެކެވެ. ކުޑައިރުއްސުރެ އެއްބަނޑު އެއްބަފާ ދައްތައެއް ނުލިބިގެން އޭނަ އުޅުނެވެ. ނަމަވެސް މިއަދު ﷲ އިރާދަފުޅުން އެކަން ވެސް ވަނީ ފުރިހަމަ ވެފައެވެ. ދެން އިލްޔާ ވިސްނެމުން ދަނީ ރަށަށް ގޮސް ސަނާ ދައްކާނެ ވާހަކަ އާއި މެދުއެވެ.\n** 11 ވަނަ ޕާޓު**\n” ލުޔާ.. މިހުރިހާ ދުވަހު ކާކާ އެއްކޮށް އެޅުނީ… ” ކޭކު ފަޅައި ހުރިހާ ކަމެއް ނިމި އެންމެން ދިއުމުން އިލްޔާ ލުޔާ ކައިރީގައި އަހާލިއެވެ.” މިރަށުގަ އުޅޭ ފަހީމާ ކިޔާ މީހެއް އަހަރެން ބެލީ… ހަނދާން ހުންނަން ފެށީއްސުރެ ފަށައިގެން ފަހީމާއްތަ ކައިރީގަ އަހަރެން އުޅެނީ… އަހަރެންނަށް އަދި މަންމައެއް ފޮޓޯ އިން ފިޔަވާ ނުފެނޭ… ބައްޕަ އާދޭ މަދު މަދުން އަހަރެން ކައިރިއަށް.. ވަރަށް ގިނައިން ފަހީމާއްތަ އާ ވާހަކަ ވެސް ދައްކާނެ.. ” ލުޔާ ކިޔާދިނެވެ.” އެހެންތަ… ދެރަ ދޯ…ދެން ރަށަށް ފުރަންވެފަ މިހުރީ ވީހާވެސް އަވަހަކަށް… އޭރުން ލުޔާއަށް މަންމައާ ވެސް ބައްދަލު ވެވޭނެދޯ… ” އިލްޔާ ހިނިތުންވެލިއެވެ.\n” ހްމްމް.. އިންތިޒާރު ކުރެވޭ މަންމައާ ބައްދަލު ވާނެ ދުވަހަކަށް… ” ލުޔާ ފަނޑު ގޮތަކަށް ހީލިއެވެ. ދެކުދިން ވާހަކަ ދައްކަން ތިއްބައި އެތަނަށް އައީ މަޔާން އެވެ.” ދެން މިހާރު މަގޭ މަތިން ހަނދާން ވެސް ނުހުންނާނެ ވިއްޔަ… ” މަޔާން ދެރަވާ ކަމަށް ހެދުނެވެ.” ނޯވޭ ޔާން… ކިހިނެއްތަ ޔާން މަތިން ހަނދާން ނެތޭނީ… ދެން ތިކަހަލަ އެއްޗެހި ނުކިޔަބަލަ.. ” އިލްޔާ ތުން ދަމާލިއެވެ.” ލުޔާ އަޅައި ނުލާ… ޔާން އެކަހަލަ އެއްޗެހި ކިޔާނެ މަޖަލަކަށް.. “ލުޔާ ފާޑަކަށް ބަލަން އިނުމުން އިލްޔާ ބުންޏެވެ.\n” އޯކޭ.. ޓިކެޓު ކަންތައް ހަމަ ޖައްސާލަން މިއުޅެނީ ރާއިލް ލައްވާ.. ހީވަނީ މާދަން ނޫން އަނެއް ދުވަހުހެން އެންމެ އަވަހަކަށް ވެސް ފުރެން އޮތީ.. ” މަޔާން ދަތުރު ވާހަކަ ފެށިއެވެ.” ޔާހ… ލުޔާ ވެސް ވަރަށް ބޭނުންވޭ މަންމައާ ބައްދަލު ކޮށްލަން… ” އިލްޔާ ބުންޏެވެ.” އެހެންތަ… ލަސްތަކެއްނުވެ ދެން ބައްދަލު ވާނެ… އެންޑް އިލޫގެ އުފަންދުވަހުގެ ހަދިޔާ އަކަށް ސިސް އެއް ލިބިއްޖެއްނު… ސޯ ދެން މަ އެއްޗެއް ނުދިނަސް އޯކޭ ދޯ… ” މަޔާން އިލްޔާ އަށް ލޯ މަރާލިއެވެ.” ހެވޭ.. ” އިލްޔާ މަޔާން އަށް ލޯ އަޅާލިއެވެ.\nލުޔާ މިރޭ އިލްޔާމެން ތިބޭ ގޭގައި ނިދުމަށް ކިޔާތީ ލުޔާއަށް ޖެހުނީ އެގެއަށް އަންނަންށެވެ. ފަހީމާ ކައިރީ ބުނެފައި ލުޔާ އިލްޔާ މެންގެއަށް ދިޔައެވެ. އޭރު އިލްޔާ އުޅެނީ އެއްޗެހިތައް ޕެކް ކުރުމުގައި އަވަދިނެތި އެވެ. ލުޔާ ވެސް ގޮސް އިލްޔާ އަށް އެހީތެރި ވެދިނެވެ. ” ދެން ލުޔާ ޕެކް ނުކުރަންތަ… ” އިލްޔާ އަހާލިއެވެ.” ނޯ.. ފަހީމާއްތަ ކައިރީގަ ކޮށްލަން އެދިފަ މިއައީ… ” ލުޔާ އެނދުގައި އޮށޯވެލިއެވެ.” އެބަ އަންނަން ރާއިލްބެ ކައިރީގަ އެއްޗެއް އަހާލާފަ.. ” އިލްޔާ ބޭރަށް ނިކުންނަމުން ބުންޏެވެ. ލުޔާ ބޯ ޖަހާލިއެވެ.\n” ރާއިލްބޭ… ” އިލްޔާ ގޮވާލިއެވެ. ނަސީބަކުން މަޔާން ފެންނާކަށް ނެތެވެ.” ހްމްމް؟ ” ރާއިލް އެއްބުމަ އަރުވާލިއެވެ.” މީ… ޔާން ވަރަށް ދުރުކަން ފާހަގަ ކުރަން… ވާހަކަ ވެސް ނުދައްކާ… މިއަދު ދެން ދެއްކި ފުދޭވަރަކަށް… ރާއިލްބެ އަށް އިނގޭނެތޯ ބަލާލަން މި އައީ.. ” އިލްޔާ ބުންޏެވެ. ރާއިލްއަށް ދޭނެ ޖަވާބެއް ނޭނގުނެވެ.” ނޭނގެ… މަށާ ވާހަކަ ދައްކާ… އަހާނަން ޔާން ކައިރީ.. ” ރާއިލް އެހެން ބުނެފައި ކޮޓަރިއަށް ވަނެވެ. އިލްޔާ ވެސް އިރުކޮޅަކު އިނދެފައި ކޮޓަރިއަށް ވަނެވެ. އޭރު ލުޔާ އޮތީ ނިދާފައެވެ. އިލްޔާ ވެސް އޮށޯތީ ނިދަންށެވެ.\nހެނދުނު ހޭލައިގެން އެންމެފުރަތަމަ ވެސް އިލްޔާ ގޮވީ ލުޔާ އަށެވެ. ދެކުދިން ރީތިވެގެން ބޭރަށް ނުކުތްއިރު މަޔާން ސޯފާގައި ހިޔާލަކަށް ގެއްލިފައި އިނެވެ.” ކޮން ހިޔާލެއްގަތަ… މިރަށަށް އައިސް ހާދަ ބަސްމަދު ވެއްޖޭ.. ” އިލްޔާ ބުންޏެވެ.” ކީކޭ؟؟ ” މަޔާން އިލްޔާއަށް ބަލާލިއެވެ.” އެއްޗެކޭނޫން ” އެހެން ބުނެފައި އިލްޔާ ގެއިން ބޭރަށް ނިކުތެވެ.\n” އޭއި… މަ ހަނދާންނެތިފަ މިހުރީ އަދި.. ” ރާއިލް އެތަނަށް އައިސް ބުންޏެވެ. މަޔާން ކޮން ކަމެއްހޭ އަހާފަދަ ގޮތަކަށް ރާއިލް އަށް ބަލާލިއެވެ.\n” ރޭގަ އެއްކަލަ އިލޫ މަ ކައިރީ އަހަނީ ކައެ މާ މަޑުން ހުންނާތީ…މަ ބުނާނީ ވެސް ކީކޭ… ކަލޭ ރުޅިއައިސްދާނެތީ މަ ނުބުނީ އެ ވާހަކަ ވެސް.. އެކަމު ދެން އަހާފިއްޔާ ބުނާނަން… ” ރާއިލް ސޯފާގައި އިށީނެވެ.” އޭ ނޯ… ނުބުނާތި.. ” މަޔާން ރާއިލް ގައިގައި ޖެހިއެވެ.” ޕިސް ޕިސް… ތަންކޮޅެއް ގިނައިން ސަކަރާތް ޖަހާބަލަ އިލޫ އާ އެއްކޮށް.. އޭރުން އޭނައަށް ނޭނގެނީ… ތިހެން އުޅޭތީއޭ ޝައްކު ވަނީއެ.. ” ރާއިލް މަޔާން ކޮނޑުގައި ޖަހާލިއެވެ.” ހްމް ބަލާނަން… ” މަޔާން ޖަވާބުދިނެވެ.\nއިލްޔާ އާއި ލުޔާ ގޮނޑުދޮށުގައި ހިނގަމުން ދިޔައީ އައިހާ މެންނާވެސް އެކީގައެވެ. ޔާނީ އަނގަގަދަ ކަމުން އިލްޔާ ހުރީ ހިނިއައިސްފައެވެ. ހީވަނީ ބޮލިރަވަ އެއްހެންނެވެ. އެތަނުން އެންމެ މަޑުމައިތިރިކޮށް ހުރީ ނިހާ އެވެ. ލުޔާ ވެސް ބައެއްފަހަރު ސަކަރާތް ޖަހައެވެ. އައިހާ ހުންނަނީ އެމީހުންގެ ސަކަރާތުގައި ބައިވެރިވާންށެވެ.” ދެން އިލޫ ވެސް ބީރަށްޓެހިކޮށް ނުހުރެ އަނގަ ތަޅާބަލަ… ” ޔާނީ އިލްޔާކައިރީގައި ބުންޏެވެ.” ހޫނ ހޫނ… އެންމެން ނުވާނެ ޔާނީ ހާ އަނގަ ގަދައެއް… ތިޔަ ބޮލިރަވަ ހުރިއްޔާ މީހަކު ފޫހިވާނެތަ އަޅެ… ” ނިހާ ވެސް ހުރެފައި ބުންޏެވެ.” ނުވާނެކަން ގައިމެއްނު.. ޔާނީ ވެސް އެބުނި ދޮގެއް ނޫނޭ.. ” އައިހާ ހޭންފެށިއެވެ.\n” އެންމެ ރަނގަޅޭ… މަށަށް ކިޔާނެ އެއްޗެއް ނޭނގިފަ މިހުރީ ކަލޭމެން އަނގަ ގަދަކަމުން… ” އިލްޔާ ވެސް ހިނިގަނޑެއް ޖަހާލިއެވެ.” ކިޔާނެ އެއްޗެހި އެބަ ހުއްޓޭ އިލޫ… ” ލުޔާ ވެސް އިލްޔާ އަތުގައި ޖަހާލިއެވެ.” މިސާލަކަށް؟؟ ” އިލްޔާ ބުންޏެވެ.” މަޖާ އެއްޗެހި… ” ޔާނީ އިލްޔާ ކޮނޑަށް އަތް ވައްޓާލިއެވެ.\n” މާދަން ފުރަންވީ… އެއްޗެހި ޕެކްކޮށް ނިމުނީތަ… ” ރާއިލް ޓީވީ ބަލަން އޮއްވައި މަޔާން އައުމުން ބުންޏެވެ.” ހްމްމް… މިހާރު ހިޝް ހާދަ ނުފެނެއޭ… ބަލީތަ.. ” ރާއިލް އަށް ބަލާލަމުން މަޔާން އަހާލިއެވެ.” ނޫނޭ މިދުވަސްކޮޅު ބިޒީކަމުން ހަމަ… ހާދަ ފޫއްސޭ ދޯ.. ” ރާއިލް އިނީ ފޫހިވެގެން ގޮސް ހަލާކު ވާވަރު ވެފައެވެ.” އެ އީތަން ގަނޑު ވެސް ނޭނގެ ވީ ދުނިޔެއެއް.. ” ރާއިލް ޓީވީ އޮފް ކޮށްލިއެވެ.” އަޅެފަހެ ކަލޭ އެއްޗެކޭ ބުނެބަލަ… ” މަޔާން އެއްޗެއް ނުބުނެ އިންނަން ފެށުމުން ރާއިލް މަޔާން ބޮލުގައި ޖަހާލިއެވެ.\n” ހްމްމް… ކޮންޗެކޭ ކިޔަންވީ.. ” މަޔާން ރާއިލް އަށް ބަލާލިއެވެ.” ސާބަހޭ ދެން ތިހެން ނުހުރެ ބުނެބަލަ އޭނަ ކައިރީ… ” ރާއިލް އަނެއްކާ ވެސް ކިޔަން ފެށިއެވެ.” ނޯ އޭ… އޭނަ ނޫނެކޭ ބުނެފިއްޔާ މަ ކިހިނެއް ހަދާނީ… މަށަށް ހަމަ ޔަގީން އޭނަ މަށާއި މެދު އެކަހަލަ އެއްވެސް އިހުސާސް އެއް ނެތް ކަން.. ” މަޔާން މާޔޫސްވެފައިވާ ރާގެއްގައި ބުންޏެވެ.” އެހާ އަވަހަށް އުންމީދު ކަނޑާލާކަށް ނުވާނެ ޔާން… ” ރާއިލް މަޔާން އަށް ވިސްނަދެވޭތޯ އުޅުނެވެ.” އެކަމާ އަޅައި ނުލައިބަލަ… އޭ ހިނގާބަލަ ބޭރަށް.. މަ ހާދަ ފޫހިވެއޭ.. ” މަޔާން ވާހަކަ އޮޅުވާލިއެވެ. ރާއިލް ވެސް މަޔާން އިތުރަށް މާޔޫސް ވެދާނެތީ އެވާހަކަ ނުދައްކާ ބޭރަށް ދާން ނިކުތެވެ.\nގެއަށް އައިސް އިލްޔާ ވަނީ ކޮޓަރިއަށެވެ. އިލްޔާ ހުރީ މާދަން ރަށަށް ދެވޭތީ ނުހަނު އުފަލުންނެވެ. މަޔާން ވެސް ލީޝާ މަތިން ހަނދާން ނެތިއްޖެއެވެ. ދެން އިތުރަށް މީދޫގައި ހުރުމުގެ ބޭނުމެއް ނެތެވެ. އިލްޔާ މަޣުރިބު ނަމާދަށް ގޮވުމުން ނަމާދު ކޮށްލައިގެން އެނދަށް އަރާ އޮށޯތެވެ. ދެން ވިސްނެން ފެށީ ލުޔާ އާއި މެދުއެވެ. ސަނާ އޭނަ އާއި އޭނަގެ އެއްބަނޑު އެއްބަފާ ކޮއްކޮ ވަކިން ގެންގުޅުނީ ކީއްވެބާއޭ އެތަށް ފަހަރަކު އިލްޔާ ހިތަށް އެރިއެވެ. އެހެން އިންދައި އިޝާ ނަމާދަށް ގޮވަންފެށިއެވެ. އިލްޔާ ވުޟޫ ކޮށްގެން ނަމާދަށް އެރިއެވެ.\nނަމާދުކޮށް ނިމިގެން އިލްޔާ އޮށޯތީ ނިދަންށެވެ. މާދަމާ ރަށަށް ދެވޭނޭ ކަމުގެ ފޮނި އުންމީދުގައެވެ. ނަމަވެސް އަވަހަށް ނިދޭ ގޮތަކަށް ނުވިއެވެ. އެކި ހިޔާލުތައް އައިސް ސިކުނޑި ވަށާލިއެވެ. ކޮންމެސް ނުބައެއް އުޅޭހެން އިލްޔާއަށް ހީވިއެވެ. އެކަމާ އަޅައި ނުލައި އިލްޔާ ލޯ މަރާލި އެވެ. ނަމަވެސް ހިތުގައި ކުޑަ ބިރުވެރިކަމެއް ވިއެވެ.\n” އަޒާމް.. އިލޫމެން މާދަން އަންނަން އެއުޅެނީ… ކޮންމެ ގޮތެއްވިއަސް އެ ޖެހުނީ ކިޔާދޭން.. އަޒާމް ކިޔާދީބަލަ… ” ސަނާ ނިދަން އޮށޯވެ އޮވެގެން އަޒާމް އާއި ވާހަކަ ދެއްކިއެވެ.” އާނ ދެން ކިޔާދޭނީ… ސަނާ ހާސް ނުވޭ އޭނަ ރުޅިއެއް ނާދޭނުން ހިލްޔާ ވާހަކަ އެނގުނީމަކާ ވެސް.. ” އަޒާމް ސަނާ ހަމަޖައްސާލިއެވެ.” އާނ އަހަރެމެންގެ ނަސީބު ހަމަ… އެމަންޖެ ދެކޭ ހިތުން މަށަށް ހުރެވެނީކީ ނޫން… ” ސަނާ ހިނިތުންވެލިއެވެ.\n” ކަލޭއަށް އަޑު އިވިއްޖެތަ މަ ބުނި ވާހަކަ.. !! ފުރަތަމަ ޕްލޭން ފުރިހަމަ ނުވެއްޖެނަމަ ކަލޭގެ މުސާރައިން އެއްބައި މަދުވާނެ.. މަ ބުނާ ގޮތަށް ހަދަން ޖެހޭނީ.. ” އެ ޒުވާން އަންހެން ކުއްޖާ ހަރުކަށިގޮތަކަށް ބުންޏެވެ. ކުރިމަތީގައި ހުރި ކުއްޖާ ބޯ ޖަހާލިއެވެ.” އޯކޭ ލީޝާ.. ” އެ ކުއްޖާ އެހެން އަދަބުވެރިކަމާއެކު ބުނުމުން ލީޝާ ތުންފަތަށް ވިހަ ހިނިތުންވުމެއް ވެރިވިއެވެ.” ގެޓް ރެޑީ ޓު ޑައި އިލްޔާ !!… ” ލީޝާ އަތަށް ބާރު ކޮށްލަމުން ބުންޏެވެ.\n**12 ވަނަ ޕާޓު**\nހެނދުނު ރަށަށް ދާ ހިތުން އިލްޔާއަށް ފޯނު އެލާމް ވުމުގެ ކުރިން ހޭލެވުނެވެ. ފޯނު އެލާމް ވާ އަޑު އިވުނީ ފާހާނާއިން ނިކުތްތަނާ އެވެ. އަވަސްއަވަހަށް ރީތިވެލައިގެން އިލްޔާ ބޭރަށް ނިކުތެވެ. އޭރު ޝަމާ ހުރީ ސައި ހަދާ ނިންމާލާފައެވެ.” މިއަދު ހާދަ ހެނދުނަކާ ސައި ހެދީ.. ” އިލްޔާ އަހާލިއެވެ.” އާނ ދެން އިލޫ މެން ދާތީ ހިތަށް އެރީ ކުރިން ހަދާލާނީއޭ… މަޔާން މެންނަށް އަދި ނާދެވޭ.. ” ޝަމާ ބުންޏެވެ. އެވަގުތު މަޔާން އާއި ރާއިލް ކޮޓަރިން ވެސް ނިކުތެވެ.” ކަލޭމެން ލަސްވެގެން އެ ވާހަކަ މި ދައްކަނީ… ބައި ގަޑީރަށްވީ މިހާރު.. އާދޭ އަވަސް ކުރަން.. ” އިލްޔާ ލޯ އަޅާލިއެވެ. މަޔާން އެއްޗެއް ނުބުނެ ގޮސް އިށީނެވެ. ރާއިލް ވެސް މަޔާން ކައިރީގައި އިށީނެވެ.\nސައި ބޮއި ނިމިގެން ރާއިލް އާއި މަޔާން ފޮށިތައް ހިފައިގެން ބަނދަރާ ދިމާއަށް ދިޔައެވެ. އިލްޔާ އާއި ލުޔާއަދި ހިޝާ އޮލަ ވާހަކައިގައި ފަހަތުން އައެވެ. މަޔާން ހުރީ މަޑު މަޑުންނެވެ.” ކައެ ކައިރީ ކިތައް ފަހަރު ބުނާނީ މަޑުން ނުހުންނާށޭ… އަނެއްކާ އޭނައަށް ޝައްކުވެދާނެއޭ… ” ރާއިލް މަޔާން ކަންފަތް ދޮށުގައި ސިއްރުން ބުންޏެވެ.” ސާބަހޭ… ” މަޔާން ފުން ނޭވާއެއް ލިއެވެ. ރާއިލް ބޯ ހޫރާލިއެވެ. ބަނދަރަށް ދެވުން އިރު ލޯންޗް އޮތެވެ. ރާއިލް ފޮށިތައް އަރުވާފައި އެންމެން އެރުވިއެވެ.\nފުދޭވަރަކަށް ގިނައިރުގެ ދަތުރުތަކަށްފަހު އިލްޔާމެން ރަށަށް އާދެވުނެވެ. ސަނާ އާއި އަޒާމް ވެސް އިލްޔާމެން ބަލައި އައިސް ތިއްބެވެ. ސަނާއަށް ލުޔާ ފެނުމުން އުފަލުން ރޮވުނެވެ. އޭރު އެތާ ތިބި މީހުން އަޖައިބު ވެގެން ބަލަން ތިއްބެވެ.” މަންމާ.. ” ލުޔާ ދުވެފައި ގޮސް ސަނާ ގައިގައި ބައްދާލިއެވެ.” ދަރިފުޅާ.. ” ސަނާ ރޮމުން ބުންޏެވެ.” އަދި ކިރިޔާ މި ފެނުނީ މަންމަ… ” ލުޔާ ހިނިތުންވެލިއެވެ.” މިހުރީ ކޮން ކުއްޖެއްތަ.. ” ސަނާ ހިޝާ އަށް ބަލާލިއެވެ.\n” އެއީ ރާއިލް އިންނަން އުޅޭ ކުއްޖަ ހިޝާ.. ” މަޔާން ރާއިލް އަށް ބަލާލިއެވެ. އެތާ އަޒާމް ހުރުމުން ރާއިލް ރަކިވީވަރުން ބޯ ކަހާލިއެވެ.” އެހެންތަ.. ” ސަނާ ހީލިއެވެ. ހިޝާ ވެސް ލަދުރަކި ގޮތަކަށް ހިނިތުންވެލިއެވެ.” ހިނގާ ގެއަށް.. ހުންނާނެ ސައި ހަދާފަ… ” ސަނާ ބުންޏެވެ.” ހިޝާ ހުންނާނީ އަހަރެމެންގޭގަ އޯ.. އޯކޭތަ މަންމާ.. ބައްޕާ..” އިލްޔާ ބުންޏެވެ. ސަނާ އާއި އަޒާމް ބޯ ޖަހާލިއެވެ. ރާއިލް އާއި މަޔާން ފޮށިތައް ހިފައިގެން ސަނާ ފަހަތުން ހިނގައިގަތެވެ. ހިޝާ އާއި އިލްޔާ އަދި ލުޔާ އެކި ވާހަކައިގައި ގެއާއި ދިމާލަށް މިސްރާބު ޖެހިއެވެ.\nސައިބޮއިގެން އިލްޔާ އާއި ހިޝާ ވެފައި ހުރި ވަރުބަލިން އެނދަށް އެރިތަނާ ނިދުނެވެ. ނަމަވެސް ލުޔާ އަކަށް ނުނިދުނެވެ. އެނދުގައި ދެފަރާތަށް ފުރޮޅި ފުރޮޅި އޮވެފައި އެންމެ ފަހުން ނުނިދިގެން ކުޑަދޮރު ކައިރިއަށް ޖެހިލިއެވެ. އުޑުމަތި ކުޑަކޮށް ބަނަކޮށްފައި އޮތުމުން ލުޔާ ބިރުގަތެވެ. ވާރޭ ވެހި ގުގުރާވިދާ އިރު ލުޔާ ބިރުގަންނަ ގޮތްވެއެވެ. ލުޔާ ބޭރަށް ނަޒަރު ހުއްޓާލައިގެން އިން އިރުވެސް ހިތަށް އުނދަގޫ ކުރަމުން ދިޔައީ އީތަންގެ ހިޔާލުތަކެވެ. ކިތަންމެ ބޭނުން ނުވިޔަސް އީތަންގެ ނަން ދިޔައީ މަޑު މަޑުން ލުޔާގެ ހިތުގައި ފެވެމުންނެވެ. އީތަންގެ ހިޔާލުތަކުން ދުުރުވެވުނީ ވާރޭ ވެހެން ފެށުމުންނެވެ. ލުޔާ ބިރުން އިލްޔާ ކައިރިއަށް އަރާ އޮށޯވެ ރަޖާ އަޅައި ގައި ފޮރުވާލިއެވެ.\nއީތަން އަކީ މަޑުމައިތިރި މިޒާޖެއްގެ ހިތް ދަމައިގަންނަ ފަދަ ގޮތެއް ހުންނަ ޒުވާނެކެވެ. އޭނައަށް ލިބިފައިވާ ފަން އިސްތަށިގަނޑާއި ކަޅުކަންގަދަ ކަޅިއަކީ މީހުން އަޅައިގަންނަ އެއްސިފައެވެ. އާންމުކޮށް ސަކަރާތް ނުޖަހާ އުޅުނަސް ގާތް އެކުވެރިއެއް ނޫނީ އާއިލާ މީހެއް ހުރިއްޔާ ސަކަރާތް ޖަހައެވެ. ކިތަންމެ ޖެއްސުން ކުރިޔަސް އެހެން މީހުންނަށް އަޅާލައެވެ. އެއީ ލުޔާއަށް އެންމެ ކަމުދާ އެއް ސިފައެވެ. އީތަން އާއި ދުރަށް އަންނަން ޖެހުމުން ލުޔާގެ ހިތަށް ވަރަށް އުނދަގޫ ވިއެވެ. ގާތް އެކުވެރިން ވެސް ދޫކޮށް އަންނަން ޖެހުމުން ލުޔާ ނުހަނު ދެރަވިއެވެ.\nލުޔާ ނުނިދިފައި އޮއްވައި އިލްޔާ ހޭލިއެވެ.” ލުޔާ ނުނިދަންތަ..؟؟ ” އިލްޔާ އަހާލިއެވެ.” ނުނިދިފަ މިއޮތީ… ” ލުޔާ ދެލޯ މަރާލިއެވެ.” އެހެންތަ.. ކޮން ކަމަކާ ވިސްނަނީ… ” އިލްޔާ އެނދުގައި ހަމަޖެހިލިއެވެ.” އައިހާ މެންނާމެދު ވިސްނާލަނީ… އެމީހުން ދޫކޮށްފަ އަންނަން ޖެހުނީމަ ދެރަވޭ.. ” ލުޔާ ބުންޏެވެ.” ދެން ދާނަން އަދި އިރާދަކުރެއްވިޔާ އެރަށަށް… އޭރުން ދިމާވާނެ… ” އިލްޔާ ހިނިތުންވެލިއެވެ.” ޔަހ… ދެން ނިދަންވީ… މިހާރު ތިނެއް ޖަހަނީ.. ” ލުޔާ ގަޑި ބަލާލިއެވެ.” ހްމް.. ވާރޭ ވެހެން ފެށީމަ ކަންނެ މި ހޭލެވުނީ ވެސް… ” އިލްޔާ ބާލީހުގައި ބައްދާލިއެވެ.\nހެނދުނު ތެދުވެފައި އިލްޔާ ގޭތެރެއަށް ނުކުތެވެ. ސަނާ ޓީވީ ބަލަން އިނުމުން އިލްޔާ ވަނީ ފެންވަރާލަންށެވެ. ފެންވަރައި ނިމިގެން އިލްޔާ ލުޔާ އަށާއި ހިޝާ ގޮވާފައި ގޭތެރެއަށް ނުކުތެވެ. ” ބައްޕާ… ” ސަނާ ކައިރީގައި އަޒާމް އިނުމުން އިލްޔާ ގޮވާލިއެވެ.” ކޮބާ ލުޔާއާ ހިޝާއާ… އާދޭ މިތާ އިށީންނަން.. ” އަޒާމް ހިނިތުންވެލިއެވެ. އިލްޔާ ގޮސް ސަނާ އާއި އަޒާމްގެ މެދުގައި އަށީނެވެ.” ލުޔާ ފެންވަރަން ވަދެފި… ހިޝް އެބައިން ލުޔާ ނިމެންދެން… ” އިލްޔާ ބުންޏެވެ.” ލުޔާއާ ހިޝާ އައީމަ ސައި ބޯނީ ދޯ.. ” ސަނާ އިލްޔާ ބޮލުގައި ފިރުމާލިއެވެ. އިލްޔާ ބޯ ޖަހާލިއެވެ.\nލުޔާއާއީ ހިޝާ އައުމާއެކު އެ ކުޑަ އާއިލާ ސައިބޯން ދިޔައެވެ. ސައިގެ ތެރޭގައި ވަރަށް ގިނަ ވާހަކަ ދެކެވުނެވެ.” މަންމަ ކިޔާދޭންވީނު އަސްލު ވީ ގޮތް.. ” ސައި ބޮއި ނިމިގެން އިލްޔާ ބުންޏެވެ.ހިޝާ އެ އާއިލާއަށް ވަގުތު ދީފައި ކޮޓަރިއަށް ވަނެވެ. ސަނާ ބަލާލީ އަޒާމް އަށެވެ.” ވާހަކަ ފަށާނީ ކޮން ހިސާބަކުން.. ” ސަނާ ވިސްނާލިއެވެ.” ކޮންމެސް ހިސާބަކުން.. ” ލުޔާ ބުންޏެވެ. ސަނާ ފުން ނޭވާއެއް ލާފައި ވާހަކަ ދައްކަން ފެށިއެވެ.\n” މާމަ ހިތް ހަމަ ނުޖެހުނީ…މަންމަ ބަނޑު ބޮޑުވެގެން ޑޮކްޓަރ އަށް ދެއްކީމަ އިނގުނީ ޓްވިން އެއް ކަން… ދެން މާމައަށް އިނގުނީމަ ވަރަށް އެއްޗެހިކީ… ދަރިފުޅުމެންގެ މާމަ ހީކުރީ އެއް ކުއްޖަކު ކަމަށް… މަންމަ އަކަށް ވެސް ނޭނގެ ކީއްވެ ކަމެއް މާމަ ދެކުދިންނަށް ނުރުހެނީ… ދެން ދަރިފުޅުމެން ވިހެއީމަ މާމަ ބުނީ އެކަކު ގެންގުޅެންޏާ ގެންގުޅޭށޯ.. ދެން ދަރިފުޅުމެން ބައްޕަ އެއްބަހެއް ނުވި އެކަމަކާ… އެހެންވެ އެރޭ ދަންވަރު މާމަ އަހަރެމެންނަށް ވަގަށް ލުޔާ ގޮވައިގެން ދިޔައީ… އަނެއް ދުވަހު ހޭލިއިރު ލުޔާ ނުފެނުން.. މާމަ ކައިރީ އެހީމަ ބުނީ ފޮނުވައިފައިފީމޭ އެހެންތާކަށް… ކޮންތާކަށްހޭ ބުނީމަ ނުބުނި… ދެން އެއްދުވަހަކު ބައްޕަގެ ގާތް ރައްޓެއްސެއް.. ފަހީމާ ކިޔާ މިހެއް.. އޭނައަށް ލުޔާ ފެނުނީ ސީނު އަތޮޅު މީދޫއިން… ފެނުނީމަ ބައްޕަ އަށް ގުޅާފަ ބުނެފި… އޭރު ދަރިފުޅުގެ އުމުރުން އެންމެ އަހަރެއް… މާމަ ކައިރީ ގެންނަންހޭ އެހީމަ އެއްބަހެއް ނުވި… ދެން ދަރިފުޅު ބޮޑުވަމުން ގޮސް ފަނަރަ އަހަރުވަނިކޮށް މާމަ ނިޔާވީ… ދެން އިލޫ ހިތްހަމަ ނުޖެހިދާ ނެތީ މަންމަ ލުޔާ ނުގެނައީ.. ” ސަނާ ވާހަކަ ދެއްކި އިރު އިނީ ފެންކަޅިވެފައެވެ.\n” މަންމާ… އަހަރެން ހިތްހަމަޖެހޭނެއޭ.. ” އިލްޔާ ބުންޏެވެ.” މިއަދު އިނގިއްޖެ… ހެހެ… ލުޔާ އަށް އިނގޭތަ އިލޫ ކުޑައިރު އެއްބަނޑު އެއްބަފާ ކުއްޖެއް ނުލިބިގެން ވަރަށް ޝަކުވާ ކުރާނެ.. މަޔާންގެ ވެސް ހުރޭ ވިއްޔަ.. ދޯ އިލޫ.. ” ސަނާ އިލްޔާ އަށް ބަލާލިއެވެ.” ދެން.. ޔާން އާ ރާއިލްބެ އާ ސަކަރާތާ ޖަހާތަން ފެނުނީމަ އިލޫ ވެސް ބޭނުންވީ… މިހާރު ލިބިއްޖެ.. ” އިލްޔާ ފުޅާ ހިނިތުންވުމެއް ސަނާއަށް ދިނެވެ.” ބައްޕަ ވެސް ވަރަށް އިފާވެއްޖެ އިލޫ ހިތްހަމަ ޖެހޭ ކަން އިނގުނީމަ.. ” އަޒާމް އިލްޔާ އާއި ލުޔާ ބޮލުގައި ފިރުމާލިއެވެ.” ދެން އެއްޗެއް ނުބުނެ ނީންނައްޗެ… މީ ހަމަ ދަރިފުޅުގެ ވެސް މަންމައާ ބައްޕަ އާ… ” ސަނާ ލުޔާއަށް ބަލައިލިއެވެ. ލުޔާ ބޯ ޖަހާލިއެވެ.\nހަވީރުގަޑީގައި އިލްޔާމެން ރީތިވެގެން ނިކުތްއިރު ސަނާއާއި އަޒާމް ، މަޔާން , ހިޝާ އަދި ރާއިލް ތިބީ ކައިވެނީގެ ވާހަކަ ދައްކަންށެވެ. އޭރު ހިޝާ ރަނގަޅު ވެޑިންގް ޑްރެސް އެއް ނުފެނިގެން އުޅުނެވެ.” ޕިސް ޕިސް… ނަގާނެ ނުނަގާނެ އެއްޗެއް ނޭނގިގެން ދޯ ތިއުޅެނީ.. ދައްކަބަލަ.. ” އިލްޔާ ހިޝާ ކައިރީގައި އިށީނެވެ. އިލްޔާ އާއި ލުޔާ އެތަނަށް އައިސްގެން އެންމެފަހުން ހިޝާއަށް ކަމުދާ ހެދުމެއް ފެނުނެވެ.” ތިއޮތީ ފެނިފަނުން… މި މީހުން ނާންނަނިސް ކަމެއް ނުވަނީ ދޯ.. ” އަޒާމް ބުންޏެވެ.” ވެދާނެ… މާ މޮޅު ބަޔަކީ ދޯ ހަމަ.. ” ރާއިލް ހިނިގަނޑެއް ޖަހާލިއެވެ.” އެއީ އޭ މޮޅު މީހުންނަކީ… ދޯ އިލޫ.. ލުޔާ.. ” ހިޝާ ބުންޏެވެ.” ތިހެން ކެރިފަ އުޅުނަސް ކައިވެނި ކުރާ ދުވަހުން ހުންނާނެ ލަދުން މަރުވާވަރު ވެފަ.. ” އިލްޔާ ހިޝާއާއި ދިމާ ކޮށްލިއެވެ.\n” ކޮންތާކު… އަހަރެން ދުވަހަކު ވެސް ލަދު ގަނޭތަ ރާލް ކުރިމަތީ..؟؟ ” ހިޝާ ފޮނިވެލިއެވެ.” ތިއެއް އިނގޭނެ އެދުވަހަކުން… ” ލުޔާ ބުމަ އަރުވާލިއެވެ.” އާނ… މަ ވެސް ހުންނާނަން ދިމާ ކުރަން… ” މަޔާން ހިޝާ އަށް ބުންޏެވެ.” ދިމާ ކުރިޔަސް ނުގަންނާނެ ލަދެއް… ” ހިޝާ ސޯފާއިން ތެދުވިއެވެ.” ދެން ކައިވެނި ކުރަނީ ކޮން ދުވަހަކުތަ.. ” ސަނާ އަހާލިއެވެ.” އަދި ފައިނަލް އެއް ނުކުރަން… ހެދުން ފެހުނީމަ އަދި ފައިނަލް ކުރާނީ.. ހަމައެކަނި ފެމެލީ އެންޑް ފްރެންޑްސް އަށް އެކަނި ދައުވަތު ދޭނީ..” ހިޝާ ބުންޏެވެ.\nއެރޭ ސަނާމެން ނިދަން އޮށޯތީ ހިޝާއަށް ރީތިވި ހެދުމުގެ ފޮޓޯއެއް އެރަށުގެ މޮޅު ފަހާމީހަކަށް ދީފައެވެ. ވަކި ތާރީހެއް ނުބުނިނަމަވެސް އެއް ހަފްތާ އެމީހާއަށް ދިނެވެ.އެ ހަފްތާ އެގޭ އެންމެން އުޅުނީ ހިޝާމެން ކައިވެނީގެ ތައްޔާރީތައް ވުމުގައެވެ. މީދޫގައި ތިބި ލުޔާގެ އެކުވެރިންނަށް ވެސް ހިޝާ ދައުވަތު ދިނެވެ. އަނެއްކާ ވެސް އީތަން ފެންނާތީ ލުޔާ ހުރީ އުފަލުން ފޮޅިފައެވެ.\n” މިހާރު ލުޔާ ހާދަ އުފަލުން ހުންނަ ހެން ހީވެއޭ… ކަމެއް ހިނގަނީތަ އަހަރުންނަށް ނޭނގި.. ” ލުޔާ މާ އުފަލުން ހުންނާތީ އިލްޔާ ދިމާކޮށްލިއެވެ. ” ނޯ… އަދި ނުހިނގާ.. އެކަމް… ” ލުޔާ އަނގަ ލައްޕާލިއެވެ.” ހްމް؟ އެކަމް..؟؟ ” އިލްޔާ ކެތްތެރިކަން ކުޑަ ގޮތަކަށް އެއްސެވެ.” އައި ލައިކް ސަމްވަން… އޭނަ ފެންނާން އުޅޭތީ އުފާވަނީ ހަމަ… ނުބުނައްޗޭ ހަމަ އެކަކު ކައިރީ ޕްލީޒް.. ” ލުޔާ ތިރީ ތުންފަތުގައި ދަތް އަޅާލިއެވެ.” ހޯތް… މަގޭ ކޮއްކޮގަނޑު ބޮޑުވަނީދޯ.. އެންމެ ރަނގަޅޭ އިތުބާރު ކޮށްބަލަ… ނުބުނާނަމޭ.. އަނެއްކާ ކާކުތަ..” އިލްޔާ ލުޔާއަށް މަލާމާތް ކޮށްލިއެވެ. ޖަވާބު ދޭން އަނގަ ހުޅުވާލާފައި ކުއްލިއަކަށް ލުޔާ ސިއްސައިގެން ގޮސް އެތަނަށް ވަތް ސަނާ އިލްޔާއަށް ދައްކާލިއެވެ.\nvarah reethi story ah…keep it up..stay safe\nތިޔަ އިންތިޒާރުގައި 3


India Out harakaathuge therein bayaku hayyaru koffi - vNews.mv\nއިންޑިއާ އައުޓް ހަރަކާތުގެ ތެރެއިން ބަޔަކު ހައްޔަރުކޮށްފި\nފާތިމަތު ނަހުދާ ފާއިޒް 05 January 2022, 19:22\nއިދިކޮޅުން އިންތިޒާމްކޮށްގެން ކުރިއަށްގެންދާ "އިންޑިއާ އައުޓް" ހަރަކާތުގެ ތެރެއިން ބަޔަކު ހައްޔަރުކޮށްފިއެވެ.\nހެންވޭރުގައި ހުންނަ ޕީޕީއެމް އޮފީސް ކުރިމަތިން ފެށި އެ ހަރަކާތުގެ ތެރެއިން މިހާތަނަށް 11 މީހަކު ހައްޔަރުކޮށްފައިވާކަމަށް ޕީޕީއެމުން ވަނީ ކަށަވަރުކޮށްދީފައެވެ.\nމައުލޫމާތު ލިބިފައިވާގޮތުގައި ހައްޔަރުކުރި މީހުންގެ ތެރޭގައި ރައްޔިތުންގެ މަޖިލީހުގެ ހޯރަފުށީ ދާއިރާގެ ކުރީގެ މެމްބަރު މުހައްމަދު އިސްމާއިލް އާއި، ޕާޓީގެ އާންމު މެމްބަރުން ހިމެނެއެވެ. ޕީޕީއެމުން ބުނީ ހައްޔަރުކުރި މީހުންގެ ތެރޭގައި ހިމެނެނީ9އަންހެނުންނާއި2ފިރިހެނުން ކަމަށާއި، އެމީހުން ފުލުހުންގެ ބެލުމުގެ ދަށަށް ގެންދިޔައީ ފުލުހުންގެ ދައުރު އަދާކުރުމަށް ހުރަސް އެޅި ކަމުގެ ތުހުމަތުގައި ކަމަށެވެ.\nރާއްޖޭގައި ތިބި އިންޑިއާ ސިފައިން ރާއްޖެއިން ފޭބުމަށް ގޮވާލާ އިދިކޮޅުން ބާއްވާ ހަރަކާތްތަކަށް މީގެކުރިންވެސް ފުލުހުން ވަނީ ހުރަސްއަޅާފައެވެ. ހުސްވި ޑިސެމްބަރު މަހުގެ 17 ވަނަ ދުވަހު އިދިކޮޅުން އިންތިޒާމްކުރި ވެހިކަލް ބުރު ފެށިޔަނުދީ ފުލުހުން ވަނީ ހުއްޓުވާފައެވެ.\nއިދިކޮޅު ކޯލިޝަންގެ ލީޑަރު އަދި ކުރީގެ ރައީސް އަބްދުﷲ ޔާމީން މިނިވަންވެވަޑައިގަތުމަށް ފަހު، އިދިކޮޅުން ވަނީ މި ހަރަކާތް އިތުރަށް ފުޅާކޮށްފައެވެ. އެގޮތުން، އަތޮޅުތެރޭގެ އެކި ރަށްރަށަށް ވަޑައިގެން މި ހަރަކާތް ފުޅާކޮށްފައިވާއިރު، ރާއްޖޭގެ އުތުރުން ފެށިގެން ދެކުނަށް މި ހަރަކާތް ފުޅާވެގެން ދިޔުމަކީ އެމަނިކުފާނުގެ އަމާޒުކަމުގައި ރައީސް ޔާމީން ވަނީ ވިދާޅުވެފައެވެ.\nފ. ނިލަންދޫގައި މިއަދުވެސް އިންޑީއާ އައުޓް ކެމްޕެއިންގެ ހަރަކާތެއް ބާއްވާފައިވާއިރު، އިންޑިއާ އައުޓް ޕެޓިޝަންގައި ސޮއިކުރުމުގެ ކަންކަން ކުރިއަށް ގެންގޮސްފައިވާކަމަށް ވެސް ޕީޕީއެމް އިން ބުނެއެވެ.\nއިންޑިއާއިން ރާއްޖޭގެ ދާޚިލީ ކަންކަމަށް ބާރުފޯރުވާކަމަށްބުނެ އިދިކޮޅުން ދަނީ އިންޑިއާ ސިފައިން ރާއްޖެއިން ބޭރުވުމަށް ތަކުރާރުކޮށް ގޮވާލަމުންނެވެ.\nއިންޑިޔާ މޯލްޑިވްސް ޕޮލިސް ސާވިސް ސިޔާސީ ޕީޕީޕއެމް


ތައިލެންޑް މުބާރާތުން ދީމާ ރިހި މެޑަލް ހޯދައިފި\nޢަލީ ޝަހީމް 24 ފެބްރުއަރީ 2020 1 އަހަރު\nމުބާރާތުގެ ނިންމުމުގެ ރަސްމިއްޔާތުގައި ދީމާ މިއަދު ތައްޓާ ހަވާލުވެގެން. ދީމާ ވަނީ ރިހި މެޑަލް ހޯދައި ގައުމު ފަހުރުވެރިކޮށްދީފައި\nތައިލެންޑުގައި މިއަދު ހެނދުނު ނިމުނު ޗޮމްބޫރީ ޕީއޭއޯ އޯޕަން 2020 ޓޭބަލް ޓެނިސް މުބާރާތުގެ 15 އަހަރުން ދަށުގެ ސިންގަލްސް ބައިން ރާއްޖޭގެ އުއްމީދީ އަންހެން ޓީޓީ ކުޅުންތެރިޔާ 12 އަހަރުގެ ފާތިމަތު ދީމާ އަލީ ރިހި މެޑަލް ހޯދައިފި އެވެ. ދީމާ އަށް ރިހި މެޑަލް ލިބުނީ މީގެ ކުޑައިރުކޮޅެއް ކުރިން ނިމުނު ފައިނަލުގައި 15 އަހަރުން ދަށުގެ އުމުރުފުރާގައި ތައިލެންޑުގެ އެއް ވަނަ ކުޅުންތެރިޔާއާ ވާދަކޮށް ބަލިވުމުންނެވެ.\nކާމިޔާބީ ހޯދި ކުޅުންތެރިންގެ ތެރޭގައި ދީމާ. އެންމެ 12 އަހަރުގައި މިހާރު ވެސް ދީމާ ވަނީ ބައިނަލްއަގްވާމީ އެތައް މުބާރާތަކުން ރާއްޖެ އަށް ރަން ވަނަތައް ހޯދައިދީފައި\nތައިލެންޑުގެ އެންމެ މޮޅު އެއް ކުޅުންތެރިޔާއާ ވާދަކޮށް ދީމާ ބަލިވީ 11-04، 11-06 އަދި 11-03 އިންނެވެ. ފައިނަލުން ބަލިވި ނަމަވެސް ދީމާ ވަނީ މުޅި މުބާރާތުގައި މޮޅު ކުޅުމެއް ދައްކައިފަ އެވެ. މުބާރާތުން ދީމާ ފުރުސަތު ހޯދީ ކޮލިފައިންގެ ހުރިހާ މެޗެއް ވެސް ސީދާ ތިން ސެޓުން ކާމިޔާބުކޮށްގެންނެވެ. ކުއާޓާ ފައިނަލުން މެޗުން 3-1 އިން ދީމާ މޮޅުވިއިރު ސެމީ ފައިނަލުގައި ދީމާ ވަނީ ތައިލެންޑުގެ ކުޅުންތެރިޔާއާ ދެކޮޅަށް ކުޅެ 3-2 އިން މޮޅުވެފަ އެވެ. ސެމީ ފައިނަލުގައި މިއަދު ހެނދުނު ދީމާ ވަނީ ތައިލެންޑުގެ 15 އަހަރުން ދަށުން ދެ ވަނަ އަށް ރޭންކުކޮށްފައިވާ ކުޅުންތެރިޔާ ފަހަތުން އަރައި 3-2 އިން ބަލިކޮށްފަ އެވެ. ތައިލެންޑް ކުޅުންތެރިޔާ ފުރަތަމަ ދެ ސެޓު ގެންދިޔައީ 14-12 އަދި 12-10 އިންނެވެ. އެކަމަކު ހިތްވަރު އެލުވާނުލައި ދީމާ ވަނީ ފަހަތުން އަރައި ތިން ސެޓު ގެންގޮސް ތައިލެންޑުގެ ކުޅުންތެރިޔާ ސިއްސުވާލައިފަ އެވެ. ދީމާ މެޗުގެ ސެޓުތައް ގެންދިޔައީ 08-11، 06-11 އަދި 09-11 އިންނެވެ. ފުރަތަމަ ދެ ސެޓުން ބަލިވި ނަމަވެސް ފަހަތުން އަރައި ދީމާ ތިން ސެޓު ހޯދައި ފައިނަލަށް ދަތުރުކުރީ އިތުބާރާއި ޔަގީންކަމާއެކު ކުޅެ އެވެ.\nކާމިޔާބީއަށް ފަހު ދިމާގެ ކޯޗު، ތައިލެންޑުގެ ކޯޗު ޕިން ނޮންސަގޭޓްއާ އެކު ނަގާފައިވާ ފޮޓޯއެއް.\nގައުމީ ޗެމްޕިއަން ދީމާ އަކީ މިފަހަކަށް އައިސް ބައިނަލްއަގްވާމީ ފެންވަރުގެ މުބާރާތްތަކުގެ ޓީޓީ އިވެންޓުން ރާއްޖެއަށް އެންމެ ގިނަ ކާމިޔާބީތައް ހޯދައިދިން ކުޅުންތެރިޔާ އެވެ. ދީމާ ވަނީ މިދިޔަ އަހަރު މޮރިޝަސްގައި އޮތް އިންޑިއަން އޯޝަން އައިލެންޑް ގޭމްސް އިން ރާއްޖެއަށް ތިން ރަން މެޑަލް ހޯދައިދިނުމުގެ އިތުރުން ނޭޕާލްގައި އޮތް ސައުތު އޭޝިއަން ގޭމްސްގެ ޓީމު އިވެންޓުން ރާއްޖެއަށް ލޯ މެޑަލް ހޯދައިދީފަ އެވެ. މީގެ އިތުރުން ދީމާ ވަނީ ސައުތު އޭޝިއާ ހޯޕްސް މުބާރާތުން ރަން މެޑަލް ހާސިލްކޮށް އޭޝިއާ ހޯޕްސް މުބާރާތުގެ ރިހި މެޑަލް ހޯދައި ވޯލްޑް ހޯޕްސް ސްކޮޑުން ފުރުސަތު ހޯދައިފަ އެވެ. މިއީ އަދި މިހާތަނަށް ދިވެހި އެއްވެސް ޓީޓީ ކުޅުންތެރިއަކަށް ހޯދިފައި ނުވާ ވަރުގެ ބޮޑު ކާމިޔާބީ އެކެވެ.\nދީމާ އަނެއްކާވެސް ރާއްޖެއަށް މި ހޯދައިދިން ބައިނަލްއަގްވާމީ ބޮޑު ކާމިޔާބީއަށް މަރުހަބާ ކިޔަމެވެ.\nދީމާ ތައިލެންޑް މުބާރާތުގެ ފައިނަލަށް ދަތުރުކޮށްފި، ސާބަސް!\nތައިލެންޑްގެ ބޮޑު މުބާރާތެއްގެ ސެމީ ފައިނަލުން ދީމާ ޖާގަ ހޯދައިފި


21 މެއި 20193ކޮމެންޓް\n"ދަރިފުޅާ!" މަންމަ އަހަންނާ ދިމާއަށް އަތްދިއްކޮށްލިއެވެ. އަހަރެން މަންމައާ ދިމާއަށް ދުއްވާ ގަތީމެވެ. މަންމަ ހުނިގާނަން އިން ހުނި ގޮނޑި ކައިރިއަށް ހުއްޓުނީމެވެ. އުމުރުން ބާރަ އަހަރު ވެފައި ވީނަމަވެސް އަހަންނަށް މާ ގިނަ ކަންކަމެއް ނުވިސްނެއެވެ. މަންމަ އަހަރެންގެ ގައިގާ އޮޅުލައިގަތެވެ. އަޑުން އަޑުނަގާ ރޯން ފެށިއެވެ. ވާނުވާ އަހަންނަށް ފަހުމެއް ނުވިއެވެ.\n"މަންމާ ކިހިނެއްވީ؟" މަންމަގެ މޫނުގައި ދެ އަތުން ފިރުމައިލަމުން އަހައިލީމެވެ. "ކީއްވެ ތި ރޮނީ؟ ބުނެބަލަ. ކީއްވެތަ ރޮނީ؟"\nމަންމަގެ ގިސްލުން އިތުރުވިއެވެ. އަނެއްކާ ވެސް އަހަރެންގެ މޭގައި ބޯ އަޅައިގެން އޮވެ ރޮމުން ދިޔައެވެ. ކުއްލިއަކަށް މަންމަގެ އަޑު ފަނޑުވިއެވެ.\n"ދަރިފުޅާ... ދަރިފުޅާ" ގަދަކަމުން ކަހަލަ ގޮތަކަށް މަންމަ ބުނެލިއެވެ.\n"ކިހިނެއްވީ މަންމާ؟" އަހަންނަށް ވެސް ރޮވޭ ގޮތް ވިއެވެ.\n"ކީއްވެ މަންމައަށް އިހުސާސްކޮށްދިނީ. މަންމަގެ ނިކަމެތި ހާލު މަންމައަށް ބުނެދިނީ ކީއްވެ؟" މަންމަ ކުރާން ފެށީ ޝަކުވާތަކެކެވެ. "ކީއްވެ މަންމައަކީ އެހާ ދަށް މީހެއް ކަން މަންމައަށް ވިސްނައިދިނީ"\n"އަހަރެން ނުބުނަން އެހެންނެއް" އަހަރެންގެ ޅަ ސިކުނޑިއަކަށް އަސްލު މަންޒަރެއް ސިފައެއް ނުވެއެވެ.\n"މަންމައަކީ ނިކަމެއްޗެއް ނޫން. މަންމައަކީ ފަގީރެއް ނޫން. މަންމައަކީ ހިތްހަމަ ޖެހިގެން އުޅޭ މީހެއް. މަންމަގެ އެއްވެސް ޝަކުވާއެއް ނެތް. މަންމައަކީ މަންމައަށް މަތި ކުރެވިފައިވާ ޒިންމާތަކަށް ރައްކާތެރިވެވޭތޯ ގަދަ އަޅާ މަސައްކަތް ކުރާ މީހެއް" ހުއްޓަމުން ހުއްޓަމުން މަންމަ ވާހަކަދެއްކިއެވެ. "ކޮންމެ ހާލެއްގައި ވެސް މަންމަ މި ގުރުބާން ވަނީ މަންމަގެ ދަރީންނަށް ޓަކައި. މަންމަގެ ބަނޑުން ތިން އަންހެން ދަރީން އުފަންވީތީ އެ ދަރީންނަށް ޓަކައި. އެ ތިބީ ދެ ދައްތައިން ފުރިހަމައަށް ތަރުބިއްޔަތު ކޮށްފަ. ދެން ހުރީ ދަރިފުޅު އެކަނި. މަންމައަށް ތިން ދަރީން އެއްފަހަރާ ބެލުމަށް ވުރެ ދަރިފުޅު ބަލާން ފަސޭހަވާނެ. ދަރިފުޅު ވެސް ތި ހުރީ ބޮޑުވަންވެފަ. އޯލެވެލް ނިންމާ ހަރުދަނާ މީހަކަށް ވީމަ މަންމަގެ މި މަސައްކަތް ފުރިހަމަވީ"\nއެ ދުވަސް ނިމިގެން ދިޔައީ މަންމަގެ ކަރުނުތަކުން އަހަރެންގެ ހިތް ވެސް ރޮއްވާފައެވެ. މަންމަގެ އުއްމީދުތަކާއި މަންމަގެ ތަސައްވަރާ މެދު އަހަރެންގެ ހިތުގައި އުއްމީދީ ހުޅު ކޮޅެއް ވެސް ދިއްލާފައެވެ.\nދުވަސްތައް ޒަމާނުގެ ތެރެއަށް ފޭދެމުން ދިޔައެވެ. ޒަމާނުގެ ހުޅި ނަގައި ރާޅުތައް އަމާޒު ހިފައިފައި ހުރީ އަހަންނަށް އެންމެ މުހިއްމު ދުވަސްކޮޅަށެވެ. އޯލެވެލްގެ ވަރުގަދަ ވިލާގަނޑު ބޮލަށް ލައިގެން އަހަރެންގެ ހުރިހާކަމެއް ތަރުތީބުކުރަމުން ދިޔަ ދުވަސްވަރެވެ. މަންމަ ވެސް އޭރު ރަށުގެ އިންޖީނުގޭ ވަޒީފާގައި އުޅޭތާ ތިން މަސް ހަމަވަނީއެވެ. ވަޒީފާއަށް ދާން ފެށިފަހުން މަންމަގެ ހަރަކާތްތައް އާދަޔާ ޚިލާފަށް އަވަސްކަން ފާހަގަވެއެވެ. ކުރިއަށް ވުރެ މީހާ ތާޒާވެ، ހިތްހަމަ ޖެހިފައި ހުންނަ ކަމުގެ އިހުސާސް ވެސް ކުރެވެމުން ދިޔައެވެ. މަންމަގެ ފަރިކަން ހާމަވާން ފެށިކަން ވެސް އަހަންނަށް ފާހަގަވިއެވެ. މައްސަލައެއް ފުންމާލީ އަހަރެންގެ ހިތަކުން ނޫނެވެ. މައްސަލަތައް ފުންމަން ފެށީ ބައްޕަގެ ބޮލަށެވެ.\n"ފާތުމާ މިހާރު ބުނެފިން ވަޒީފާއަކީ އިންޖީނުގެއަށް ދިޔުމޭ. އަހަރެން ފާތުމަ އިންޖީނުގެއަށް ވަޒީފާއަށް ފޮނުވީ ހޮޓާތަކުގެ ކޮފީގެ ރަހަ ބަލާކަށް ނޫން" ރުޅިއައިސް ފުފިފައިވާ ބައްޕަގެ މޫނު ފެނިފައި އަހަރެން ވެސް ބިރުގަތެވެ.\n"ކިހިނެއްވީ؟" ނިޔަނެތި ރާގެއްގައި މަންމަ ބުނެލިއެވެ.\n"އަދި މަ ކުރިމަތީ ޒުވާބު ކުރަން އެބަ ވިސްނައެއްނު. މި ބުނީ ކަލޭ އެ ހަސަންމަނިކުމެން ގުރޫޕާއެކު ތިއްތި ދެއްކެން ހޮޓާތަކަށް ދާވާހަކަ" ބައްޕަގެ ރުޅިގަނޑު އިތުރުވަމުން ދިޔައެވެ. "މުޅި ރަށުތެރޭގައި އެ ވާހަކަ. ދެ މީހަކު އެއްވެއްޖެނަމަ ޔޫސުފުގެ އަނބި ފާތުމަ މިވެނި ހޮޓަލެއްގަ. އެވެނި ހޮޓަލެއްގަ. މަށަށް ކިހާ ރީތި"\nމަންމަ އަނގައި ވެސް ނުބުނެއެވެ. މަންމަގެ ސަމާލުކަން ހުއްޓިފައިވަނީ ހުދުހަމުގެ މެދުން އެމުނެމުން ވެށެމުންދާ ރޯނާ ދިމާއަށެވެ. އަހަރެން އިނީ މަންމަ ވަށައިފައިވާ ރޯނުތަކުން ރޯނު ބޮނޑިއަށް ބައިކޮށްދޭށެވެ.\n"ފާތުމައަށް އަޑު އިވޭހޭ މިދައްކާ ވާހަކައެއް؟" ބައްޕަ ފުންމައިގަތީ މަންމައާ ދިމާއަށެވެ. "މަ ދައްކާ ވާހަކަ އަޑު ނީވެންޏާ މަށަށް ވެސް ގޮތް ދެއްކިދާނެ"\nބައްޕަ ރުޅި ކޮންޓުރޯލުން ނެއްޓުނެވެ. މަންމަ ރޯށުވަށަން ބިމަށް ހަރައިފައިވާ ކަނި ނަގައި ހޫރައިލިއެވެ. މަންމަ ވަށަމުން ދިޔަ ރޯނުތައް ނަގައި އުކައިލިއެވެ. މަންމައަށް ލިބުނު ސިހުމާއެކު މަންމަ ވެސް ކޮޅަށް ތެދުވެ ފަހަތަށް ޖެހިލިއެވެ. ބިރުން ވިރިވިރި ހުރެއެވެ. އަހަންނަށް ވެސް ވީ އެވަރެވެ.\n"އަހަރެން މި އަހަނީ ފާތުމަ ހޮޓަލަށް ދިޔައިންހޭ؟" މަންމަގެ ކޯތާފަތަށް ބައްޕަގެ ދެ އިނގިލިން ފިތައިލިއެވެ.\n"އާނ ދިޔައިން" އަތުންނާއި ބޮލުގެ ހަރަކާތާއެކު މަންމަންއަށް ބުނެވުނީ އެވަރަށެވެ.\n"އޭނ ދިޔައީމޭ. ކަލޭ ހީކުރީ ކަލޭ ބޭނުންހާ ތަނަކަށް ދެވޭނެ ކަމަށްތަ؟ އަހަރެން ކަލޭއަށް އޮފީހަށްދާން ހުއްދަ ދިނީ ހޮޓާތަކުން ކޮފީބޮއެ ހިލޭމީހުންނަށް ކަޅުހެދުމުގެ ދަޅަދައްކަންތަ؟" މަންމަގެ އިސްތަށިގަނޑު ބައްޕަގެ އަތަށް އޮޅައިލިއެވެ. "ކަލޭ އެތަނަށް ފޮނުވަނީ ލާރި ހޯދަން. ލާރި ބޭނުންވާތީ"\nމަންމަގެ އިސްތަށިގަނޑަށް ތަދުވާތީ ތެޅެން ފެށިއެވެ. ދެ ފަހަރަކު ބައްޕަގެ އަތުގައި ހިފައިލިއެވެ. ބައްޕަ ގާތަށް އައި ރުޅީގައި މަންމަ ކޮށްޕާލިއެވެ. ނުވިސްނާ ހުއްޓާ ބައްޕަ ކޮށްޕާލުމުން މަންމަ ބިންމައްޗަށް ވެއްޓުނެވެ. ބާރުބާރަށެވެ. މަންމަގެ މޫނު ޖެހުނީ ބިންގަނޑުގައެވެ. ޖެހުނުހެން ހީނުވެ މަންމަ ބޯ ހިއްލައިލިއެވެ. މަޑުމަޑުންނެވެ. އަހަންނަށް އެ މަންޒަރު ފެންނަމުން ދިޔައީ ރޯލް ލަސްވެފައިވާ ފިލްމެއް ފަދައިންނެވެ.\nއަހަންނަށް ރޮވެން ފެށުނެވެ. މަންމަ ބަލައިލީ އަހަންނާ ދިމާއަށެވެ. އެމޫނު މަތީގައި ވަނީ ހިރަފުހާއި ކަޅުވެއްޔެވެ. މަންމަގެ މޫނަށް ބަލައިލެވުމާއެކު އަހަރެންގެ ބަޑި ފަޅައިގެން ދިޔައެވެ. އޭރު މަންމަގެ މޫނުމަތިން ދެ ތަނަކުން ލޭ ހިލެމުން ދިޔައެވެ. މަތީ ތުންފަތާއި ތިރީ ތުންފަތާ ދިމާއިން ލޭތައް ބޮކި ޖަހަމުން ދިޔައެވެ. ހިރަފުސްތަކާއެކު ކަޅު ލޭތަކުން މޫނުގެ ސިފަބަދަލުވަމުން ދިޔައެވެ. މަންމަ ވެއްޓި ޖެހުނު ގޮތުން ދަތްޕިލަ ތުންފަތަށް ވަނީއެވެ. ބަލަން ނުހުރެ އަހަންނަށް ދުއްވައި ގަނެވުނެވެ. އޭރު ވެސް ބައްޕަގެ ރުޅި މައިތިރިއެއް ނުވެއެވެ. އެންމެ ފަހުން އަހަރެން ގޮސް މަންމަގެ ގައިގައި އޮޅުލައި ގަތީމެވެ. ބައްޕަ އައިސް އަހަރެން ދުރަށް ކޮށްޕާލިއެވެ. އަހަރެން ވެސް އިދިފުށަށް ވެއްޓުނެވެ. ޖެހުނު ގޮތުން އުނަގަނޑަށް ތަދެއް އިހުސާސްވިއެވެ. އެއަށް ވުރެ ބޮޑަށް އަހަންނަށް ކަންބޮޑު ވެވުނީ މަންމައާ މެދުގައެވެ. މަންމަގެ ހާލާ މެދުގައެވެ.\nއޭރު ވެސް ބައްޕައަށް ނުފުދިގެން މަންމައާ ކުރިމަތި ލަނީއެވެ. ކުއްލިއަކަށް ބޮލު ތެރެއަށް މޮޅު ހިޔާލެއް ފުންމައިލިއެވެ.\n"ނަމަ ނަމަ މި ތަށްޓަށް ގެއްލުމެއް ނުދޭތި" ސިކުނޑީގައި ކުޅެލީ ކުރީން ދުވަހު މަންމަ ބުނެލި ޖުމުލައެކެވެ.\nދުވެފައި ގޮސް ބަދިގެއަށް ވަނީމެވެ. ބަދިގެއަށް ވަދެ ދެ ތިން ތަށި ހިފައިގެން އައިސް ގޭގެ ބޭރު ފާރާ ދިމާއަށް ހޫރައިލީމެވެ. ފާރުގައި ތަށި ޖެހުނު އަޑަށް ބައްޕަ ހިމޭންވިއެވެ. މަންމަގެ ގައިން އަތްދޫކޮށްލުމަށް ފަހު އަހަންނާ ދިމާއަށް ބަލައިލިއެވެ.\n"ހުއްޓާ ނުލަންޏާ ހުރިހާ ތަށްޓެއް ތަޅާނަން. ފޮށި ވެސް ހަލާކު ކުރާނަން" އަހަރެން ވެސް ހުރީ ހަމައިން ނައްޓާފައެވެ. "މަންމައަށް އަނިޔާ ކުރާކަށް ނުޖެހޭނެ. މަންމައަށް އަނިޔާ ކުރުން ހުއްޓާ ނުލަންޏާ މި ހުރިހާ ތަށްޓެއް ތަޅާނަން"\nކުއްލިއަކަށް ބައްޕަ ދުއްވާ ގަތީ އަހަންނާ ދިމާއަށެވެ. އޭރު އަހަރެންގެ އަތަށް ހެޔޮ ކޮށްލާ އެއްލަން ތައްޔާރުކޮށްގެން ހުރީ ބައްޕަ އެންމެ ގަޔާވާ ބަތްކައި ތަށްޓެވެ.\n"ނޫން. ނޫން ތި އަށް ގެއްލުމެއް ނުދޭތި. ތިކަހަލަ ތަށްޓެއް ދެން ނުވެސް ލިބޭނެ. ތި ނޭއްލާ" ބައްޕަ އަހަންނާ ދިމާއަށް އެނބުރިލިއެވެ.\n"މަންމަ ނަގައި މަންމަގެ ގައިން ވެލި ފޮޅާ. މަންމަގެ މޫނުގައި ހުރި ލޭތައް ފޮޅާ. ލޭތައް ސާފުކުރޭ" އަހަރެން އަމުރުކުރީ ބައްޕައަށެވެ. "އެހެންނޫނީ މި ތަށީގެ ދުވަސްދާނެ"\nކުއްލިއަކަށް ބައްޕަގެ މިޒާޖަށް އައިބަދަލު ފެނިފައި އަހަންނަށް ހައިރާންކަން ލިބުނެވެ. އެހާ ރުޅި ގަދަވެ އަނިޔާވެރިކަން އިސްކުރި މީހަކަށް ކުއްލި ބަދަލެއް އައީމައެވެ. އަހަރެން ބޭނުންވީ އަތުގައި އޮތް ތަށިން މަންމައަށް ހިމާޔަތް ހޯދާ ދޭށެވެ. މަންމަގެ ހައްގު މަގާމު މަންމައަށް ހޯދައިދޭށެވެ. އެކަން ވެދާނެތޯ ހިތުގައި ސުވާލު ވެސް އުފެދެމުން ދިޔައެވެ. ބޭނުންވަނީ މި ތަޖުރިބާ ވެސް ކުރާށެވެ. މިކަން ވެސް ދެނެގަންނާށެވެ.\nއެ ދުވަހުގެ ހުރިހާ މަންޒަރު ތަކެއް ނިމިގެން ދިޔައީ އަހަރެން ބޭނުންވި ގޮތަށެވެ. ގަދަފަދަ ކަނޑުގެ ރާޅު ބާނިތަކަށް ނިމުން އައީ އަހަންނަށް ކޮށްލެވުނު ގޮތް ނޭނގޭ ހަރަކާތް ތަކަކުންނެވެ. މަންމަ ޒަހަމު ވެފައިވާ ތަންތަނުގައި ބޭސް އަޅައިދީ، މަލަން އަޅައިދީ ތަށިން ބިރު ދައްކައިގެންނެވެ. އައްޑަނައަކަށް ބަތްކައި ތަށްޓެއް ހަދައިގެންނެވެ. މިއީ ކިހައި އަޖައިބު ކުރުވަނިވި ކަމެއް ހެއްޔެވެ؟ މި ކުރެވުނީ މުޅީން ތަފާތު ތަޖުރިބާއެކެވެ. މިއީ ގަބޫލުކުރާން ވެސް ދަތި ކަމެކެވެ. އެހެނަސް މިއީ ހަމަ ހަގީގަތެވެ.\nމި ވާހަކަ ވަރަށް ރީތި...\nމި ވާހަކަ އަކީ ވެސް ވ.ރީތި ވާހަކައެއް....\nވ.އުފާވެ ސަރ ގެ ވާހަކަތައް ކިޔާލަން ލިބޭތީ..😊😊😊


Jalsaa baahvan Umar ah carnival sarahahdhu dheefi\nޖަލްސާ ބާއްވަން އުމަަރަށް ކާނިވާ ސަރަހައްދު ދީފި\nހ. ހާޖަރާގޭ އަބްދުﷲ ލުތުފީ (ބާޣީ ލުތުފީ) ރާއްޖެ ގެނައުމަށް ރައްޔިތުން ކުރި މަސައްކަތުން ލިބުނު ކާމިޔާބީ ފާހަގަކުރުމަށް ކުރީގެ ހޯމް މިނިސްޓަރު އުމަރު ނަސީރު، ބާއްވާ ޖަލްސާއަށް ކާނިވާ ސަރަހައްދު ދޫކޮށްފިއެވެ.\nޕްލޭނިން މިނިސްޓްރީން މިއަދު ހުއްދަ ދީފައިވަނީ އަންނަ ބުރާސްފަތި ދުވަހުގެރޭ ޖަލްސާ ބޭއްވުމަށެވެ. އަދި މިރޭ ޖަލްސާ ބޭއްވުމަށް ހުއްދަ ނުދިނީ މިރޭ ކާނިވާ ސްޓޭޖު ބަޔަކަށް ދީފައިވާތީ ކަމަށް މިނިސްޓްރީން ބުނެފައިވެއެވެ.\nއުމަރު ނަސީރު އިސްވެ ހުންނަވައިގެން މިމަހުގެ 18 ވަނަ ދުވަހުގެރޭ ޖަލްސާ ބާއްވަން ނިންމީ، 19 ދިވެހިން ޝަހީދުކޮށްލި ނޮވެންބަރު ތިނެއްގެ ބާޣީ ލުތުފީ ލަންކާގައި ހުރި ދިވެހި އެމްބަސީއަށް ދިއުމުން އޭނާ އަނބުރާ ރާއްޖެ ގެނެސް ޖަލަށް ގެންދިއުމުގެ އުފަލުގައެވެ.\nލުތުފީ ރާއްޖެ ގެނެސް މިހާރު ވަނީ ހުކުމް ތަންފީޒު ކުރުމަށް ޖަލަށް ގެންގޮސްފައެވެ. 19 ދިވެހިން ޝަހީދުކޮށްލި އެމައްސަލައިގައި ލުތުފީގެ މައްޗަށް ކުރީ އުމުރު ދުވަހުގެ ޖަލު ހުކުމެކެވެ.


އާމްދަނީއަށް އަސަރުކުރި ފަރާތްތަކަށް ދޫކުރާ އެހީ މިހާތަނަށް ދީފައިވަނީ 69 މީހުންނަށް\nޙުސައިން އަފްޝަން 23 މޭ 2020 15:08\nފައިނޭންސް މިނިސްޓަރު އިބްރާހީމް އަމީރު\nއާމްދަނީއަށް އަސަރުކޮށްފައިވާ ފަރާތްތަކަށް އެހީތެރިވުމަށް ސަރުކާރުގެ ފަރާތުން ދިނުމަށް ނިންމާފައިވާ އެހީ 69 މީހަކަށް މިހާތަނަށް ދޫކޮށްފިއެވެ.\nއާމްދަނީއަށް އަސަރުކޮށްފައިވާ ފަރާތްތަކަށް އެހީތެރިވުމުގެ ގޮތުން ސަރުކާރުން ދިނުމަށް ނިންމާފައިވަނީ ތިން މަސް ދުވަހުގެ މުއްދަތަކަށް ކޮންމެ މަހަކު 5،000 ރުފިޔާއެވެ. އެފައިސާ ދޫކުރުމަށް ނިންމާފައިވަނީ އެންސްޕާ މެދުވެރިކޮށެވެ. މިއަދު އެންއީއޯސީގެ ފަރާތުން ބޭއްވި ނޫސްވެރިންގެ ބައްދަލުވުމުގައި މާލީ ވަޒީރު އިބްރާހީމް އަމީރު ހާމަކުރެއްވި ގޮތުގައި މިހާތަނަށް 69 މީހަކަށް އެފައިސާ ދޫކޮށްފައިވެއެވެ.\nއަމީރު އިތުރަށް ތަފުޞީލު ހާމަކުރައްވަމުން ވިދާޅުވީ މިހާތަނަށް 69 މީހަކަށް ސަރުކާރުން އެހީތެރިކަމުގެ ގޮތުގައި ދިނުމަށް ނިންމާފައިވާ 5،000 ރުފިޔާ ދޫކޮށްފައިވާއިރު، ޖުމްލަކޮށް އެހީގެ ގޮތުގައި ސަރުކާރުން ދޫކޮށްފައިވަނީ 290،131 (ދެލައްކަ ނުވަދިހަ އެއް ހާސް އެއް ސަތޭކަ ތިރީސް އެކެއް) ރުފިޔާ ކަމުގައެވެ.\nއޭގެ އިތުރަށް ސަރުކާރުން ތަޢާރަފުކޮށްފައިވާ ރިލީފު ޕެކޭޖުގެ ދަށުން މިހާތަނަށް ދޫކޮށްފައިވާ އެކި އެހީތަކުގެ ތަފުޞީލު މިނިސްޓަރު އަމީރު ހިއްސާކުރެއްވިއެވެ. އެގޮތުން ފެން ބިލުން ދޭ ޑިސްކައުންޓުގެ ގޮތުގައި މިހާތަނަށް 10.9 މިލިއަން ރުފިޔާގެ ޑިސްކައުންޓު ދީފައިވާ ކަމުގައި މިނިސްޓަރު ވިދާޅުވިއެވެ. އެއީ ގާތްގަނޑަކަށް ކޮންމެ ބިލަކުން އެވެރެޖު ގޮތެއްގައި 235 ރުފިޔާގެ މިންވަރެކެވެ. އަދި ކަރަންޓު ބިލުން ޑިސްކައުންޓުގެ ގޮތުގައި 50 މިލިއަން ރުފިޔާގެ ޑިސްކައުންޓު ދީފައިވެއެވެ. އެއީ އެވެރެޖުކޮށް ކޮންމެ ބިލަކުން 500 ރުފިޔާގެ ޑިސްކައުންޓެކެވެ.\nބީއެމްއެލް މެދުވެރިކޮށް 10 މިލިއަން ރުފިޔާގެ އާމްދަނީއެއް ލިބޭ ކުންފުނިތަކާއި ރިސޯޓުތަކަށް ދޫކުރާ ލޯނުގެ ގޮތުގައި 145.7 މިލިއަން ރުފިޔާ ދޫކޮށްފައިވެއެވެ. އަދި 2.5 މިލިއަން ޑޮލަރު ދޫކޮށްފައިވެއެވެ. އެ ލޯނުތައް ދޫކޮށްފައިވަނީ ޖުމްލަ 125 ވިޔަފާރިއަކަށެވެ.\nއެސްޑީއެފު މެދުވެރިކޮށް ކުދި އަދި މެދުފަންތީގެ ވިޔަފާރިތަކާއި، އަމިއްލަ މަސައްކަތްކުރި ފަރާތްތަކަށްވެސް ލޯނު ދޫކޮށްފައިވެއެވެ. އެގޮތުން 22.3 މިލިއަން ރުފިޔާ މިހާތަނަށް ދޫކޮށްފައިވެއެވެ.\nމިނިސްޓަރު އަމީރު އެހީ މާލީ އެހީ ދަތިކަން އާމްދަނީ ވަޒީފާ\nNovember 10, 2019 20:41:28\nއަންނަ އަހަރު ބަޖެޓުގެ ސަބަބުން 4043 ވަޒީފާ އުފެދޭނެ: އަމީރު\nApril 24, 2020 15:40:48\nލޯނާއި ހިލޭ އެހީގެ ގޮތުގައި 233 މިލިއަން ޑޮލަރު މާލީ މުއައްސަސާތަކުން ހޯދަނީ\nApril 18, 2020 13:56:06\nރާއްޖެއަށް މާލީ ގޮތުން އެހީ ދިނުމާއި މެދު އައިއެމްއެފް އިން ގޮތެއް ނިންމަނީ


މެންބަރުންގެ ޚިޔާލު: ޝަރުތުތައް ހަމަވާން ޖެހެއެވެ! – Maldivian Democratic Party\nމެންބަރުންގެ ޚިޔާލު: ޝަރުތުތައް ހަމަވާން ޖެހެއެވެ!\nމިހާރަކަށް އައިސް ފޯވަހި ފޯވައްސައް ރައްޔިތުންގެ މަޖްލިސްއަށް ވައްދައި އެންމެ އަޑުބާރުކޮށް ބަހުސްކުރެވޭ އެއް ބިލަކީ މަރަށް މަރުހިފުމާ ގުޅޭގޮތުން ގާނޫނަކަށް އިސްލާހު ގެނައުމަށް ހުށައެޅި ބަހުސްކުރެވޭ މައްސަލައެވެ. މަރަށް މަރުހިފުމަކީ އިލާހިއްޔަ ޙުކުމް ފުޅެއް ކަމުގައި ވާހިނދު އެކަމާ އިންކާރު ކުރެވޭނެ އެއްވެސް މުސްލިމަކު ނުހުންނާނެއެވެ. ނަމަވެސް މިމައްސަލައަކީ އިލްމުވެރީންގެ މެދުގައިވެސް ބަހުސް ކުރެވޭ މައްސަލައެއް ކަމުގައި ވާކަމީ ސުވާލު އުފެދޭ ކަމެކެވެ.\nއާދޭހެވެ. ދިވެހި ރާއްޖޭގެ ގާނޫނު އަސާސީ އެކުލެވިގެން ވާންނާނީ އިސްލާމީ ޝަރީއަތުގެ އަސްލަކާ ޚިލާފުނުވާ ގޮތުގެ މަތީން ކަމުގައި އިގްރާރު ވާހިނދު ރާއްޖޭގައި އެއްވެސް ގާނޫނެއް އިސްލާމީ ޝަރީއަތާ ޚިލާފަށް ހެދިފައި ނުވާނެކަމަށް ގަބޫލުކުރާން ޖެހޭނެއެވެ. ރާއްޖޭގެ ޝަރުޢީ ދާއިރާއިން އިސްލާމްދީނުގެ ހުކުމަކާ އިދިކޮޅަށް ހުކުމް ކުރެވޭނޭ ގާނޫނެއް އަދި ހުކުމަކާ އެއްގޮތައް ހުކުމެއް ނުކުރެވޭނޭ ގާނޫނެއް ނޯންނާނެއެވެ. މާފުދިނުމުގައި ހާކިމާއަށް ނުވަތަ ތަންފީޒީ ބާރުތަކަށް ލިބިދީފައިވާ ބާރުތަކެއް ހަނިކުރުމާ ފުޅާކުރުމަކީ ގާނޫނީ ގޮތުން އެކަން ބަދަލު ކުރެވިދާނެ ކަމަކަށް ވާތީވެ މިބަހުސް އެގޮތައް ކުރިއަށް ދަނީކަމުގައި ވެދާނެއެވެ.\nއިސްލާމް ދީނަކީ އެންމެހާ އިންސާނިއްޔަތައް ބާވައި ލެއްވިގެންވާ ދީނެކެވެ. އެންމެ ފުރިހަމަ ދީނެވެ. އާލަމްތަކަށް ރަހުމަތެއްގެ ގޮތުގައި ފޮނުއްވި މާތް ނަބިއްޔާ މުޙައްމަދު ސ އ ވ މެދުވެރި ކުރައްވައި އިސްލާމްދީން މިވަނީ މީގެ އެތަކެއް އަހަރު ކުރީން ފުރިހަމަ ކުރައްވަވާފައެވެ. އަޅުގަނޑުމެން ދިވެހީންނަކީ މީގެ އަށްސަތޭކަ އެތަކެއް އަހަރު ކުރީން އިސްލާމްދީން ޚިޔާރުކޮށް ބަލައިގަނެގެން އުޅޭ ބައެކެވެ. އިސްލާމްދީނާ އިސްލާމީ ޝަރީއަތަކީ ދިވެހީންނަށް އާ އެއްޗެއް ކަމުގައި ބުނާނެ ޖާގައެއް ނެތެވެ. މިއަކީ އިއްޔެއަކު މިއަދަކު ދިވެހީން ނާއި ހަމަޔަށް އައި ނިޒާމެއް ނޫނެވެ. ނޭނގިގެން އޮޮޅުން ނުފިލައިގެން އުޅެން ޖެހޭނެ ކަމެއްވެސް ނުމެނޫންމެއެވެ. މިހާތަނަށްވެސް ދިވެހިރާއްޖޭގައި މިދަނީ އިސްލާމީ ޝަރީއާ ގާއިމް ކުރެވެމުންނެވެ. މިވޭތުވެދިޔަ އެތައް ގަރުނެއްގައި ރާއްޖެއިންނާއި ރާއްޖޭން ބޭރުގެ ދީނީ އިލްމުވެރީން ވަނީ ދިވެހި ރާއްޖޭގައި އިސްލާމް ދީން ކުރިއެރުވުމަށް މިންނަތް މަސައްކަތްތަކެއް ކުރައްވާފައެވެ. ނަމަވެސް މިއަދު ރާއްޖޭގެ ހާލަތަށް ބަލާލާއިރު މިއީ އިސްލާމީ މުޖުތަމައެކޭ ބުނުމަށް ލަދުގަންނަން ޖެހޭފަދަ އެތައް ކަންތައް ތަކެއް މިދަނީ ހިނގަމުންނެވެ. ދުވަހުން ދުވަހަށް އިތުރުވެ ފުޅާވަމުން މިދާ ކުށުގެވެށި މިގައުމު މިވަނީ ނާމާން ކޮށްފައެވެ. ކޮންމެ ރައްޔިތަކު ބިރުން ފިއްކަނޑައިގެން ދާފަދަ އެތަކެއް އަޑުތައް މިދަނީ އިވެމުންނެވެ. މާރާމާރީ ހިންގުމާ މީހުން މެރުމަށް އުފެދިފައިވާ ތިރީސް ގޭންގު ފުރަމާލޭގައި އެބައޮތޭ ބަޔަކު ބުނާކަމީ އަޖާބުވާންޖެހޭ ކަމެކެވެ. އަދި މިއައްވުރެ ކަންބޮޑުވަނީ މިކަމަކީ ސިޔާސީ ކޯޅުން ތަކުގައި އެކިގޮތްގޮތައް ދެކެވޭ ކަމަކަށް ވާކަމެވެ.\nމީގެ އަހަރު ތަކެއްގެ ކުރީންވެސް ރާއްޖޭގައި ގަސްތުގައި މީހުން މެރުމުގެ ހާދިސާތައް ހިނގާފައި އެބަހުއްޓެވެ. ގާމާދޫ ޖަލުގައި ހުރި ގައިދީއަކު ހައްވައްތަ މަރާލުން އަޒްލީނާގެ މަރުފަދަ ކިތަންމެ ޖަރީމާއެއް މިރާއްޖޭގައި ހިންގާފައި ވެއެވެ. ފޭރުމާއި ވައްކަމުގެ ކިތަންމެ ކިތަންމެ ހާދިސާއެއް މިގައުމުގައި މީގެ ކުރީން ހިންގާފައިވާއިރު އެއިރު ކުށެއްގެ ތުހުމަތުގައި ހައްޔަރު ކުރާމީހާގެ ކުށް ސާބިތު ކުރުމަށް ފުލުހުންނަށް ހައްދެއްނެތި ބާރުތައް ލިބިދީފައިވެއެވެ. މަގުމަތީން މީހަކު ހިނގާލާފައި ދާގޮތަކުން ހައްޔަރު ކުރާން ބޭނުންވިޔަސް ކޯޓެއްގެ އަމުރު ހޯދާކަށް ނުޖެހެއެވެ. ނަމަވެސް މިސަރުކާރު ވެރިކަމަށް އައިސް މިއަދު އަމަލު ކުރެވެމުން މިދާ ގާނޫނަށް ބަލާލާއިރު މީހަކު ހައްޔަރު ކުރުމަކީ މިއަދު ކޮންމެ ކޮންމެ ގޮތަކަށް ކުރެވޭން އޮތްކަމެއް ނޫނެވެ. ކުރިމަތީގައި މީހަކު މެރިޔަސް ޖަރީމާ ހިންގިމީހާ ފުލުހުންގެ ބެލުމުގެ ދަށުގައި ބެހެއްޓެނީ ކޯޓުތަކުން ހުއްދަދިނިއްޔާއެވެ. އަދި ތަހުގީގު ނިމުނަސް ނުނިމުނަސް މީހާ ދޫކޮށްލާންވެސް އެބަޖެހެއެވެ. ސިޔާސީ ގޮތުން ނާއި އެހެނިހެން ގޮތްގޮތުންވެސް ސަރުކާރަށް މިކަންކަން ހުއްޓުވުމަށް ލިބިފައިވާ ފުރުސަތުތައް ވަނީ ހަނިކުރެވިފައެވެ. މިކަން ހެޔޮހިތުން ގަބޫލު ކުރިޔަސް ނުކުރިޔަސް މިކަމުގެ ނާޖާއިޒު ފައިދާ ކުއްކުރާ މީހުން ނަގަމުން ނަގަމުން ގޮސް މުޅިގައުމު މިއަދު މިވަނީ ނާމާން ޖައްގައްޔަކަށް ބަދަލުވެފައެވެ. އިންސާނީ ހައްގުތަކުގެ ނަމުގައި ސިޔާސީ ލީޑަރުންގެ ނަމުގައި ކުއްވެރީންނަށް ކުއްކުރުމަށް ބާރުދެވޭ ކަންކަން ނޭނގިނަމަވެސް ކުރެވެމުން ދާކަމީ ހިތާމަ ހުރިކަމެކެވެ.\nމަރަށް މަރުހިފުމަކީ އިސްލާމް ދީނުގައި ބާވައި ލައްވާފައިވާ ހުކުމެކެވެ. އެކަމާ އިންކާރެއް ނުކުރަމެވެ. އެހެނަސް ވިސްނާލައްވާށެވެ. މަހުޝަރުގެ މައިދާނުގައި އިންސާނުންގެ އަމަލުތަކުގެ ތެރެއިން އެންމެ ފުރަތަމަ ހިސާބު ބެއްލެވޭ އަމަލަކީ ނަމާދެވެ. ނަމާދަކީ އިސްލާމް ދީނުގެ ތަނބު ކަމުގައި ލައްވައި ނަމާދު ނުކުރުމަށް އެއްވެސް އުޒުރެއް ނެއްއިރު އިންސާނާ ކުރާ ނަމާދު ސައްޙަ ވުމަށް އެތައް ޝަރުތުތަކެއް މިވަނީ ލައްވަވާފައެވެ. ނަމާދު ގަބޫލު ވެވިގެންވަނީ މުސްލިމުންގެއެވެ. އެމީހާއަކީ މުސްލިމަކަށް ވުމުގެ އިތުރުން ދެހަދަސުން ކުރެ ހަދަސްވެރި އަކަށް ވެގެން ނުވެއެވެ. ނިޔަތަކާއެކު ވުޟޫ ކުރާން އެބަޖެހެއެވެ. ނަމާދުގެ ވަގުތު ބަލާން ޖެހެއެވެ. އައުރަ ނިވާކުރާން ޖެހެއެވެ. ނިޔަތާއިއެކު ނަމާދުގެ ހުރިހާ ރުކުނެއް ފުރިހަމަ ކުރުމުން މެނުވީ ނަމާދު ފުރިހަމައެއް ނުވެއެވެ. ބައެއް ހާލަތްތަކުގައި މީގެ ބައެއް ކަންކަމުގައި ލުއިތައް ދެއްވާފައިވާ ކަންވެސް ގަބޫލު ކުރަމެވެ. ނަމަވެސް އިސްލާމަކަށް ވުމަށްފަހު އެންމެ އިސްކަން ދޭންޖެހޭ ނަމާދު ފުރިހަމަ ވުމުގައިވެސް ޝަރުތުތަކެއް ލައްވާފައި ވާއިރު މަރަށް މަރުހިފުމަށް އެންމެ ފުރިހަމަ ގޮތުގައި އެކަން ކުރެވޭފަދަ ގާބިލްކަން ރާއްޖޭގެ ޝަރުއީ ދާއިރާގައި ހުރިތޯ ޝައްކެއްނެތި ޔަގީން ކުރަން ޖެހެއެވެ. މިކަންކަން އެންމެ ފުރިހަމަ ގޮތުގައި ކުރެވި އެކުރެވޭ ހުކުމް ތަކަކީ ސައްޙަ ހުކުމް ތައްކަމުގައި ޝައްކަކާނުލައި ގަބޫލުކުރެވޭނަމަ މަރުގެ ހުކުމް ތަންފީޒު ނުކުރެވޭނެ އެއްވެސް ހުއްޖަތެއް އޮވެގެން ނުވާނެއެވެ. ނަމަވެސް ކަންއޮތީ މިހެންތޯ ވިސްނާލުމަކީ މުހިންމު ކަމެކެވެ. ސިޔާސީ ބޭނުމެއްގައި ނުވަތަ ތިމާއަކީ މާބޮޑު ދީންވެރިއެއް ކަމުގައި ދެއްކުމަށް މިވާހަކަ ދެއްކުމަކީ އެއްގޮތަކަށްވެސް ކުރެވިގެން ވާނެ ކަމެއް ނޫނެވެ.


Chelsea in Europa League kaamiyaabu koffi, Arsenal ah Champions League in furusatheh neiy - One Online\nޗެލްސީން ޔޫރޮޕާ ލީގު ކާމިޔާބުކުރުން --\nޗެލްސީން ޔޫރޮޕާ ލީގު ކާމިޔާބުކޮށްފި، އާސެނަލަށް ޗެމްޕިއަންސް ލީގުން ފުރުސަތެއް ނެތް\nބެލްޖިއަމް ތަރި އެޑެން ހަޒާޑުގެ ދެ ލަނޑާއެކު އާސެނަލް ބަލިކޮށް، ޗެލްސީން ޔޫއެފާ ޔޫރޮޕާ ލީގުގެ ޗެމްޕިއަންކަން ހޯދައިފިއެވެ.\nއަޒަރުބައިޖާންގެ ބަކޫ އޮލިމްޕިކް ސްޓޭޑިއަމްގައި ރޭ ކުޅުނު ޔޫރޮޕާ ލީގުގެ ފައިނަލު މެޗުގައި އާސެނަލްގެ މައްޗަށް ޗެލްސީން ކުރި ހޯދީ 4-1ގެ ނަތީޖާއަކުންނެވެ.\nރޭގެ މެޗަށް ނުކުތް އިރު، ޔޫރޮޕާ ލީގުގެ ޗެމްޕިއަނުންގެ ގޮތުގައި އަންނަ ސީޒަނުގެ ޔޫއެފާ ޗެމްޕިއަންސް ލީގުން ޖާގައެއް ހޯދުމުގެ ފުރުސަތު އާސެނަލަށް އޮތް ނަމަވެސް، އެޓީމަށް ވަނީ އެ ފުރުސަތުވެސް ގެއްލިފައެވެ. އިނގިރޭސި ޕްރިމިއާ ލީގުގެ ގަދަ ހަތަރެއްގެ ޖާގައެއް ހޯދާފައިވުމުން ޗެލްސީއަށް މެޗަށް ނުކުތް އިރުވެސް ޗެމްޕިއަންސް ލީގުގެ ޖާގައެއް ވަނީ ކަށަވަރުވެފައެވެ. ފައިނަލް މެޗުން އާސެނަލް ބަލިވުމާއެކު ފްރާންސް ލީގުގެ ތިންވަނަ ހޯދި ލިޔޯންއަށް ޗެމްޕިއަންސް ލީގުގެ ގްރޫޕު ސްޓޭޖުން ޖާގައެއް ލިބޭނެއެވެ.\nރޭ ކުޅުނު މެޗުގެ ފުރަތަމަ ހާފުގައި ޗެލްސީއަށް ލަނޑުޖަހާނެ ރަނގަޅު ފުރުސަތުތަކެއް ލިބިގެންދިޔައެވެ. އެގޮތުން މެޗުގެ 34 ވަނަ މިނެޓުގައި ޗެލްސީގެ ޑިފެންޑަރު އެމަސަންއަށް ލިބުނު ފުރުސަތު ފާހަގަކޮށްލެވެއެވެ. އެ ހަމަލާގެ ހުރަހަކަށްވީ ޗެލްސީގެ ކުރީގެ ކީޕަރު އަދި މިހާރު އާސެނަލްގެ ގޯލު ބަލަހައްޓަމުން އަންނަ ތަޖުރިބާކާރު ގޯލްކީޕަރު ޕީޓާ ޗެކްއެވެ. މެޗުގެ ފުރަތަމަ ހާފު ނިމިގެންދިޔައީ ދެޓީމުން ކުރެ އެއްވެސް ޓީމަކަށް ލަނޑެއް ނުޖެހި އެއްވަރުވެގެންނެވެ.\nމެޗުގެ ދެވަނަ ހާފު ފެށިތާ ހަތަރު މިނެޓުތެރޭ ޗެލްސީން ވަނީ ލަނޑެއް ޖަހައި ލީޑު ހޯދައިފައެވެ. އެމަސަން ނަގައިދިން ހުރަހަކުން ޗެލްސީއަށް އެ ލަނޑު ކާމިޔާބުކޮށްދިނީ އާސެނަލްގެ ކުރީގެ ފޯވަޑް އޮލިވިއާ ޖިރޫއެވެ. އޭނާ ބޮލުން ފޮނުވާލި ހަމަލާ އަމާޒުވީ އާސެނަލް ގޯލުގެ ތިރީ ކަނަކަށެވެ.\nމެޗުގެ 60 ވަނަ މިނެޓުގައި ޗެލްސީން ވަނީ އިތުރު ލަނޑެއް ޖަހައި ލީޑު ފުޅާކޮށްފައެވެ. ހަޒާޑް ދިން ބޯޅައަކުން ޗެލްސީއަށް އެ ލަނޑު ކާމިޔާބުކޮށްދިނީ ސްޕެއިން ފޯވަޑް ޕެޑްރޯއެވެ.\nމެޗުގެ 64 ވަނަ މިނެޓުގައި ޕެނަލްޓީ އޭރިއާ ތެރެއިން ޖިރޫއަށް އާސެނަލްގެ މެއިޓްލޭންޑް ނައިލްސް ކުރި ފައުލަކާ ގުޅިގެން ޗެލްސީއަށް ލިބުނު ޕެނަލްޓީއާ ގުޅިގެން އާސެނަލަށް އިތުރު އުނދަގޫތަކަކާ ކުރިމަތިލާން ޖެހުނެވެ. ޗެލްސީއަށް އެ ޕެނަލްޓީ ކާމިޔާބުކޮށްދީ، ތިން ލަނޑުގެ ލީޑެއް ހޯދައިދިނީ ހަޒާޑެވެ.\nމެޗުގެ 69 ވަނަ މިނެޓުގައި ބަދަލު ކުޅުންތެރިއެއްގެ ގޮތުގައި ފެނިގެންދިޔަ އެލެކްސް އިވޯބީ ކާމިޔާބުކޮށްދިން ލަނޑާއެކު އާސެނަލަށް އުންމީދެއް ލިބުނު ނަމަވެސް، އޭގެ ތިން މިނެޓުތެރޭ ހަޒާޑު ވަނީ ޗެލްސީއަށް އިތުރު ލަނޑެއް ކާމިޔާބުކޮށްދީފައެވެ. އެ ލަނޑާއެކު 1991 ވަނަ އަހަރަށްފަހު ޔޫރަޕް މުބާރާތެއްގެ ފައިނަލުގައި ދެ ލަނޑު ކާމިޔާބުކުރި އިނގިރޭސި ކްލަބެއްގެ ފުރަތަމަ ކުޅުންތެރިޔަކަށް ހަޒާޑު ވަނީ ވެފައެވެ. ކަޕް ވިނާސް ކަޕް 1991ގެ ފައިނަލުގައި މެންޗެސްޓާ ޔުނައިޓެޑްގެ މާކް ހިއުސް ވަނީ ބާސެލޯނާ ކޮޅަށް ދެ ލަނޑު ޖަހައިފައެވެ.\nޔޫރޮޕާ ލީގު ފައިނަލެކޭ އެއްގޮތަށް ޔޫއެފާ ޗެމްޕިއަންސް ލީގުގެ ފައިނަލުގައި ވެސް ވާދަކުރާނީ އިނގިރޭސި ދެ ޓީމެވެ. ސްޕެއިންގެ މެޑްރިޑުގައި ކުޅޭ އެ މެޗުގައި ވާދަކުރާނީ ލިވަޕޫލާއި ޓޮޓެންހަމް ހޮޓްސްޕާއެވެ. އެ މެޗު ކުޅުމަށް ހަމަޖެހިފައިވަނީ އަންނަ ހޮނިހިރު ދުވަހުގެ ރޭ ރާއްޖޭ ގަޑިން 12:00 ގައެވެ.\nގުޅޭ ޓެގު ފުޓްބޯޅަ ޗެލްސީ ޔޫއެފާ ޔޫރޮޕާ ލީގު


އެޕަލް ފަހަތަށް ޖައްސާލުމަށްފަހު އެންމެ އަގުބޮޑު ކުންފުނީގެ މަޤާމަށް އަރަމްކޯ އެޕަލް ފަހަތަށް ޖައްސާލުމަށްފަހު އެންމެ އަގުބޮޑު ކުންފުނީގެ މަޤާމަށް އަރަމްކޯ\nއެޕަލް ކުންފުނި ފަހަތަށް ޖައްސާލުމަށްފަހު ދުނިޔޭގެ އެންމެ އަގުބޮޑު ކުންފުނީގެ މަޤާމު އަރަމްކޯއަށް ލިބިއްޖެއެވެ.\nސައުދީ އަރަބިއްޔާގެ ތެޔޮ އަދި ގޭސް އުފައްދާ ކުންފުނި އަރަމްކޯއަށް މި މަޤާމް ލިބިފައިވަނީ ކުންފުނީގެ މަރކެޓު ވެލިއު 2.42 ޓްރިލިއަން ޑޮލަރަށް އެރުމާއި ގުޅިގެންނެވެ. އެޕަލްގެ ސްޓޮކް މަރކެޓުވެލިއުވަނީ 2.37 ޓްރިލިއަން ޑޮލަރަށް ދަށަށް ޖެހިލާފައެވެ.\nދުނިޔޭގެ އެންމެ އަގުބޮޑު ކުންފުނީގެ މަޤާމު އަރަމްކޯއަށް ލިބިފައިމިވަނީ2އަހަރު ދުވަހުގެ މުއްދަތަކަށް ފަހުއެވެ. ސާފު ނުކުރާ ތެލުގެ އަގާއި، ގުދުރަތީ ގޭހުގެ އަގުތަައް ދުނިޔޭގެ ބާޒާރުގައި އުފުލިފައިވުމާއި ގުޅިގެން އަރަމްކޯގެ ހިއްސާގެ އަގުތައް ވަނީ އުފުލިފައެވެ.\nއިންވެސްޓަރުންދަނީ ޓެކްނޮލޮޖީ ކުންފުނިތަކުގެ ހިއްސާތައް ވިއްކާލަމުންނެވެ. ސަބަބެއް ކަމަށް ބުނަނީ ކުރިމަގުގައި ފައިދާ ލިބޭ މިންވަރު އިތުރުވާނެ ކަމަށް ލަފާކުރެވޭ ކުންފުނިތަކުގެ ޝެއަރއަށް އިންވެސްޓުކުރުމެވެ.\nއެޕަލްގެ އިތުރުން، ބިޓް ކޮއިން އަދި އެހެންވެސް ކްރިޕްޓޯ އަދި ޑިޖިޓަލް އެސެޓުތަކުގެ ހިއްސާގެ އަގުތައްވެސް ވަނީ ދަށަށް ޖެހިލާފައެވެ.\nއަހަރު ފެށިގެން އައީ އެޕަލްއަށް ކާމިޔާބު އަހަރެއްގެ ގޮތުގައެވެ. އެގޮތުން ހިއްސާގެ ބާޒާރުގައި ކުންފުނީގެ އަގު3ޓްރިލިއަން ޑޮލަރަށް އެރި ފުރަތަމަ ކުންފުންޏަކީ އެޕަލްއެވެ. ޕެންޑަމިކާއި އެކު މާލީގޮތުން އެންމެ ބޮޑު ފައިދާއެއް ލިބުނު ކުންފުނިތަކުގެތެރޭގައި އެޕަލް ހިމެނެއެވެ. ސަބަބަކަށްވީ ގޭގައި ގިނަ ވަގުތު މީހުން ތިބެން ޖެހުމުން އައިޕެޑު ފަދަ ސާމާނު ގަންނަ މިންވަރު ފެންޑަމިކްގެތެރޭގައި ރެކޯޑު މިންވަރަކަށް އިތުރުވުމެވެ.\nސައުދީ ސަރުކާރުގެ ކުންފުންޏެއް ކަމަށްވާ އަރަމްކޯއަށް މިހާރު އެންމެ ބޮޑު ފައިދާއެއް ލިބެމުންދަނީ ދުނިޔޭގެ ބާޒާރުގައި ތެލުގެ އަގުތައް އުފުލެމުންދާތީއެވެ. އޮޕެކުގެ ޤައުމުތަކުގެތެރެއިން ބާޒާރަށް އެންމެ ގިނަ އަދަދަކަށް ތެޔޮ ނެރޭ ކުންފުންޏަކީ އަރަމްކޯއެވެ. އަގުތައް އުފުލެމުން ދިޔުމާއި ގުޅިގެން އަރަމްކޯއަށް 2021 ވަނަ އަހަރު ސާފު ފައިދާގެ ގޮތުގައި 110 ބިލިއަން ޑޮލަރު ލިބިފައިވެއެވެ. 2020ވަނަ އަހަރު މި އަދަދު ހުރީ 49 ބިލިއަން ޑޮލަރުގައެވެ.\nޕެންޑަމިކަށްފަހު އިޤްތިސާދުތައް ހުޅުވާލަމުންދިޔުމާއި ގުޅިގެން 2021ވަނަ އަހަރު ދުނިޔޭގެ ބާޒާރުގައި ތެލުގެ ޑިމާންޑު ވަރަށް ބޮޑަށް އުފުލިގެންދިޔައެވެ. އަދި މިހާރު ކުރިއަށްދާ ޔޫކްރޭން ހަނގުރާމައާއި އެކުވެސް ރަޝިއާއަށް އަޅާ ދަތިކުރުމުގެ ފިޔަވަޅެއްގެ ގޮތުން އެޤައުމުން ތެޔޮ ގަންނަ މިންވަރު މަދުކުރުމަށް ޤައުމުތަކުން މަސައްކަތްކުރަމުން ދިޔުމާއި އެކު އަރަމްކޯ ފަދަ ކުންފުނިތަކަށް އޮންނަ ޑިމާންޑުވަނީ އިތުރުވެފައެވެ.


ހެލްތު އޮފިސަރގެ މަޤާމަށް މުވައްޒަފަކު ހޯދުން:\nހެލްތު އޮފިސަރ (ދާއިމީ)\nމަސައްކަތްކުރަންޖެހޭ ސެކްޝަން: އިދާރީ\n1- މަޤާމުގެ މަސައްކަތާ ގުޅޭ (ޞިއްޙީ ދާއިރާއިން) ދާއިރާއަކުން ދިވެހިރާއްޖޭގެ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން2އަހަރުދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ؛\n2- މަޤާމުގެ މަސައްކަތާ ގުޅޭ (ޞިއްޙީ ދާއިރާއިން) ދާއިރާއަކުން ދިވެހިރާއްޖޭގެ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލުކޮށްފައިވުން. ނުވަތަ؛\n3- މަޤާމުގެ މަސައްކަތާ ގުޅޭ (ޞިއްޙީ ދާއިރާއިން) ދާއިރާއަކުން ދިވެހިރާއްޖޭގެ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، ގުޅުންހުރި އެހެން ދާއިރާއަކުން ލެވެލް4ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.\nބަލިވެގެން އަންނަ ދަރިވަރުންނަށް އެހީތެރިވުމާއި، އެކުދިންގެ މަޢުލޫމާތު ބެލެނިވެރިންނަށް އެންގުމާއި، ގެއަށް ފޮނުވަންޖެހޭ ކުދިންގެ މަޢުލޫމާތު ރިކޯޑުކުރުމަށްފަހު ގެއަށް ފޮނުވުން.\nމިނިސްޓްރީ އޮފް އެޑިއުކޭޝަނާއި މިނިސްޓްރީ އޮފް ހެލްތު ގުޅިވަޑައިގެން ކޮންމެ އަހަރަކު ސްކޫލުތަކުގައި ހިންގަވަން ހަމަޖެހިފައިވާ، ދަރިވަރުންނަށް ފަނީބޭސްދިނުމާއި ވިޓަމިންއޭ ދިނުމުގެ ޕްރޮގްރާމް މި ސްކޫލުގައި ހިންގުން.\nގްރޭޑް 1 އަށް ވަންނަ ކުދިންނާއި، އަލަށް ސްކޫލަށް ވަންނަ ކުދިންގެ ހެލްތު ރެކޯޑު ބެލެހެއްޓުން.\nޞިއްޙީ މައްސަލަތައް ހުންނަ ދަރިވަރުންގެ ބެލެނިވެރިންނާ ބައްދަލުކޮށް މަޢުލޫމާތު ދިނުން.\nސްކޫލުގެ ހަރަކާތެއްގައި ދަރިވަރަކު އުޅެނިކޮށް ދިމާވާ ކަމަކުން ހޮސްޕިޓަލަށް ގެންދަންޖެހިއްޖެނަމަ، ސްކޫލުގެ އިދާރާއާ ގުޅިގެން އެކަން ހަމަޖެއްސުން.\nސްކޫލުގެ ގޯތިތެރޭގައި މަދިރިފަނި އުފެދިފައި ހުންނަ ތަންތަން ބަލައި ޗެކްކުރުން.\nސްކޫލުގައި ހިންގޭ ތަފާތު ހަރަކާތްތަކުގައި ދަރިވަރުންނަށް އެހީތެރިވެ، ފަސްޓް އެއިޑުގެ ޚިދުމަތް ލިބެންޖެހޭ ދަރިވަރުންނަށް އެ ޚިދުމަތްދިނުމާއި، ބޭނުންވާނެ އެހެނިހެން ޞިއްޙީ ފަރުވާގެ އިންތިޒާމްތައް ހަމަޖެއްސުން.\nސްކޫލުގެ ދަރިވަރުންގެ އެކިއެކި މައިދާނީ ދަތުރުތަކުގައި ކުދިންނާއެކު ރަށްރަށަށް ދިއުން.\nފާއިތުވާ އަހަރު ސްކޫލުގައި ހެލްތު ޕްރޮގްރާމް ހިނގިގޮތުގެ ރިޕޯޓު މިނިސްޓްރީ އޮފް އެޑިޔުކޭޝަނަށް ފޮނުވުން.\nޓާމަކު އެއްފަހަރު، ކުދިންގެ އިސްކޮޅާއި ބަރުދަން ބަލައި، ރިކޯޑްތައް ބެލެހެއްޓުން.\nކުރިއަށްއޮތް އަހަރު ސްކޫލް ހެލްތު ޕްރޮގްރާމް ހިންގާނެގޮތުގެ ތާވަލް ތައްޔާރުކޮށްފައި މިނިސްޓްރީ އޮފް އެޑިޔުކޭޝަނަށް ފޮނުވުން.\nކޮންމެ ދުވަހަކު ސެޝަން ގަޑީގައި މަދުވެގެން ދެފަހަރު ތިރީގައިމިވާ ކަންތައްތައް ކުރުން.\nފާޚާނާތަކުގެ ސާފުތާހިރުކަން ބެލެހެއްޓުމާއި ފާޚާނާގައި ހުންނަ ތަކެތި ރަނގަޅަށް މަސައްކަތްކުރޭތޯ ބެލުން.\nސްކޫލުގެ އިންޓަރވަލްގަޑި މޮނީޓަރކުރުން.\nފެންބޯ އިސްކުރާއި ސަރަހައްދުގެ ސާފުތާހިރުކަން ބެލެހެއްޓުން.\nގިނަވަގުތު މަސައްކަތުގައި އުޅެވޭނެ އެކަށީގެންވާ ޞިއްޙަތެއްގައިހުރި މީހަކުކަމުގައިވުން.\nމި މަޤާމަށް މީހަކު ހޮވުމަށް ބާއްވާ އިންޓަވިޔުއާއި ޕްރެކްޓިކަލް ޓެސްޓް އޮންނާނީ، މި އިޢުލާނުގެ މުއްދަތު ހަމަވާ ތާރީޚުން ފެށިގެން ރަސްމީ5ދުވަހުގެ މުއްދަތުގެ ތެރޭގައެވެ. އިންޓަވިޔުއާއި ޕްރެކްޓިކަލް ޓެސްޓް އޮންނާނެ ގަޑި، ވަޒީފާއަށް އެދޭ ފަރާތްތަކަށް ފޯނުން އެންގޭނެއެވެ.\nއިންޓަވިޔުއާއި ޕްރެކްޓިކަލް ޓެސްޓް އޮންނާނީ ރަތަފަންދޫ ސްކޫލުގައެވެ.\nމި މަޤާމަށް އެދޭ ފަރާތްތަކުން، 2016 މާރިޗު 29 އަންގާރަ ދުވަހުގެ 11:00 ގެ ކުރިން، ސިވިލް ސަރވިސްގެ ވަޒީފާއަށް އެދޭ ފޯމު ފުރިހަމަކޮށްފައި މި ސްކޫލުގެ އޮފީހަށް ހުށަހެޅުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ، 7983087 ނަންބަރު ފޯނަށް ނުވަތަ 7888505 ނަންބަރު ފޯނަށެެވެ. އީމެއިލް ކުރާނީ، Email:[email protected] އަށެވެ.


7mahah fahu Umrah ge alhukamah haramfulhu hulhuvaalanee\nހަތް މަހަށް ފަހު އުމްރާގެ އަޅުކަމަަށް ހަރަމްފުޅު ހުޅުވާލަނީ\n23 ސެޕްޓެމްބަރ 2020 - 11:11:04\nހަތް މަސް ދުވަހުގެ މެދުކެނޑުމަކަށް ފަހު އުމްރާގެ އަޅުކަން ކުރުމުގެ ފުރުސަތުދީ ހަރަމްފުޅު ހުޅުވާލަން ނިންމާފައިވާ ކަމަށް ސައުދީ ސަރުކާރުން ހާމަކޮށްފި އެވެ.\nކޮވިޑް-19 އާ ގުޅިގެން ސަައުދީ ސަރުކާރުން އުމްރާގެ އަޅުކަން މެދުކަނޑާލާފައި ވަނީ މިދިޔަ މާޗު މަހުގެ ތެރޭގަ އެވެ.\nސައުދީގެ އިންޓީރިއާ މިނިސްޓްރީން އިއްޔެ ބުނި ގޮތުގައި ކޮވިޑް-19 އާ ގުޅިގެން އުމްރާގެ އަޅުކަން މެދުކަނޑާލާފައި އޮތް ނަމަވެސް އަންނަ މަހުގެ ހަތަރު ވަނަ ދުވަހުން ފެށިގެން އުމްރާވެރިން ހަރަމްފުޅު ހުޅުވާލަން ވަނީ ނިންމާފަ އެވެ.\nއެކަމަކު އުމްރާވެރިންގެ އަދަދު އިތުރުކުރާނީ ހާލަތަށް ބަލާއި މަޑުމަޑުން ކަމަށް ވެސް ބުނެ އެވެ. އެގޮތުން އެކި ފިޔަވަހިތަކަކަށް ބަހާލައިގެނަ ހަރަމްފުޅު ހުޅުވާލަން ނިންމާފައިވާއިރު ފުރަތަމަ ފިޔަވަހީގެ ދަށުން އެ ފުރުސަތުދޭނީ ސައުދީ ރައްޔިތުންނަށާއި އެގައުމުގައި އުޅޭ އެހެން ރައްޔިތުންނަށެވެ. އަދި އޮކްޓޫބްރު ހަތަރެއްގައި ފުރަތަމަ ފިޔަވަހީގެ ދަށުން ހުޅުވާލާއިރު އުމްރާވުމަށް ފުރުސަތުދޭނީ 6000 މީހަކަށެވެ.\nއެހެން ގައުމުތަކުގެ މީހުންނަށް ނޮވެމްބަރު އެކަކުން ފެށިގެން އުމްރާވާން ފުރުސަތުދޭއިރު އޭރު އުމްރާވެރިންގެ އަދަދު 20000 އަށް އިތުރުކުރެވޭނެ ކަމަށް ވެސް ވަނީ ބުނެފަ އެވެ.\nރައްކާތެރިކަމުގެ ފިޔަވަޅުތަކާއެކު ހަރަމްފުޅު ހުޅުވާލަން ނިންމިއިރު ކޮވިޑާއި ގުޅިގެން މިއަހަރުގެ ހައްޖުގެ އަަޅުކަން ވެސް އެހެން އަހަރުތަކުގައި ކުރިއަށް ގެންދާ ގޮތަށް ކުރިއަކަށް ނުގެންދެވުނެވެ. ކުރިން ދެ މިލިއަނެއްހާ މީހުން އެ މާތް ބިމަށް ހައްޖުގެ އަޅުކަމަށް ޖަމާވި ނަމަވެސް މިފަހަރު އެ ފުރުސަތު ދިނީ މަދު ބަޔަކަށެވެ.\nވަރުގަދަ ފިޔަވަޅުތަކަކާއެކު ހައްޖުގެ އަޅުކަން ކުރިއަށް ގެންދިއުމުގެ ނަތީޖާއަކީ އެ އަޅުކަމުގައި ބައިވެރިވި އެއްްވެސް ހައްޖާޖީއަކަށް ކޮވިޑް ޖެހިފައި ނުވުމެވެ.\nއެހެން އަހަރުތަކެކޭ އެއްގޮތަށް ދެން އުމްރާގެ އަޅުކަން ވެސް ކުރިއަށް ގެންދާނީ ކޮވިޑްގެ ބިރުވެރިކަން އެއްކޮށް ފިލާ ދިއުމުން ކަމަށް އެގައުމުގެ ސަރުކާރުން ބުނެ އެވެ.


ނާޒިމް ހަތިޔާރު ގެންގުޅެނިކޮށް ނުދެކެން: ހެކިން – Haftha\nWed, 8 July, 2020, 12:36 am\nނާޒިމް ހަތިޔާރު ގެންގުޅެނިކޮށް ނުދެކެން: ހެކިން\nޑިސެމްބަރ 31, 2015\nހަތިޔާރު ގެންގުޅުމުގެ ކުށުގައި11 އަހަރަށް ޖަލަށްލާފައިވާކުރީގެ ޑިފެންސް މިނިސްޓަރ ކާނަލް ރިޓަރޔަޑް މުހައްމަދު ނާޒިމް ހަތިޔާރު ގެންގުޅުއްވަނިކޮށް ފެނިފައި ނުވާކަމަށްބުނެ ނާޒިމްގެ ހެކިން ހެކިބަސްދީފިއެވެ.މިއަދު ހައިކޯޓްގައި ކުރިއަށްދިޔަ ނާޒިމްގެ އިސްތިއުނާފް ޝަރީއަތުގައި ހެކިބަސް ދީފައިވަނީ ނާޒިމް މިނިސްޓަރަކަށް ހުންނެވިއިރު ބޮޑީގާޑުންގެ ގޮތުގައި މަސައްކަތް ކުރި ދެ މީހަކާއި ނާޒިމްގެ ޑްރައިވަރުންގެ ގޮތުގައި މަސައްކަތްކުރި ދެމީހެއްކެވެ.\nމި މީހުންނަކީ ދިފާއީ ހެކިންގެ ގޮތުގައި ނާޒިމްގެ ފަރާތުން ކްރިމިނަލް ކޯޓަށް ހުށަހެޅިޔަސް އެ ކޯޓުން އޭރު ހާޒިރުކޮށްފައި ނުވާ ބައެކެވެ.\nއެ ހަތަރު މީހުން ވެސް މިއަދު ކޯޓުގައި ބުނީ. ނާޒިމް ގެއިން ބޭރަށް ނުކުމެވަޑައިގަންނަވަނީ ސެކިއުރިޓީންނާ އެކު ކަމަށާއި އެކަމަކު ދުވަހަކު ވެސް އެއްވެސް ބާވަތެއްގެ ހަތިޔާރެއް ނާޒިމް ގެންގުޅުއްވަނިކޮށް އެ މީހުންނަށް ފެނިފައިނުވާ ކަމަށެވެ.ނާޒިމްގެ އެޕާޓްމެންޓުން ފެނުނު ފިސްތޯލަ އާއި ވަޒަން އަޅާފައި އޮތް ދަބަހުގެ ފޮޓޯއެއް އެ ހަތަރު މީހުންނަށް ދެއްކުމުން، އެ މީހުން ބުނީ އެއްވެސް އިރެއްގައި އެކަހަލަ ދަބަހެއް ނާޒިމް ގެންގުޅެނިކޮށް ފެނިފައިނުވާ ކަމަށެވެ. ނާޒިމް އަބަދުވެސް ގެންގުޅުއްވަނީ ލެޕްޓޮޕް އަޅާ ބާވަތުގެ ދަބަހެއް ކަމަށާއި އެކަމަކު އެ ދަބަހުގައި ހުންނަނީ ލިޔުންތައް ކަމަށް ބެލެވޭ ކަމަށް ވެސް އެ މީހުން ހެކިބަސް ދެމުން ބުންޏެވެ.\nމީގެ އިތުރުން ނާޒިމްގެ އެޕާޓްމެންޓުގެ ތަޅުދަނޑި ގިނައިން އޮންނަނީ ނާޒިމް ދަތުރުކުރެއްވި ކާރުގެ ތެރޭގައި ކަމަށް ވެސް އެ މީހުން ހެކިބަސް ދިނެވެ. އެ އެޕާޓްމެންޓުގެ ތަޅުދަނޑި ކާރު ތެރޭގައި އޮންނައިރު، އެ އޮންނަނީ ބަންޑާރަ ކޮށީގައި މިނިސްޓަރުގެ ބިއުރޯ ތެރޭގައި ތަޅު ނުލާ ހުންނަ ވަތްގަނޑެއްގެ ތެރޭގައި ކަމަށް އެ މީހުން ބުންޏެވެ.\nއެ ހަތަރު މީހުންގެ އިތުރުން ހަތިޔާރުން ފެނުނު ފިންގަޕްރިންޓް ތަހުލީލުކުރި ފުލުސް މީހާގެ ހެކިބަސް ވެސް ހައި ކޯޓުން މިއަދު ނެގި އެވެ. އެ ތަހުލީލުކުރި ސަބް އިންސްޕެކްޓަ އުސާމަތު މުހައްމަދު ހެކިބަސް ދެމުން ބުނީ. އެ ހަތިޔާރުން ނާޒިމާއި ނާޒިމްގެ އާއިލާގެ އެއްވެސް މެމްބަރެއްގެ ފިންގަޕްރިންޓް ފެނިފައިނުވާ ކަމަށާއި އެކަމަކު އެހެން މީހެއްގެ ފިންގަޕްރިންޓް އެއިން ފެނުނު ކަމަށެވެ.\nއުސާމަތުގެ އިތުރުން ފުލުހުންގެ ސްޕެޝަލް އޮޕަރޭޝަންސް ޑިޕާޓްމެންޓްގެ ވެރިޔާ އަހުމަދު މުސްލިމް ވެސް މިއަދު ވަނީ ހާޒިރުކޮށް، ސުވާލުކޮށްފަ އެވެ.


January 07, 2017 69\nމޫސަގެ ކޮލަމް: ދުންޔާގެ އުނބަށް ޖެހުން\nފޮރިން މިނިސްޓަރުކަމުން ދުންޔާ މައުމޫން، މިދިއަ ޖުލައި މަހު އިސްތިއުފާ ދެއްވީ ކީއްކުރަން ހެއްޔެވެ؟ ބައްޕާފުޅު އަދި ކުރީގެ ރައީސް މައުމޫން އަބްދުލްގައްޔޫމަށްޓަކައި ހެއްޔެވެ؟ އާއިލާއަށް ޓަކައި ހެއްޔެވެ؟ ނުވަތަ ބޮޑުބޭބޭފުޅު، އަދި ރައީސް އަބްދުﷲ ޔާމީންގެ ސަރުކާރުގައި އުޅުއްވުމަށް ވުރެ ސިޔާސީ ގޮތުން ބޮޑު ފައިދާއެއް...\nJanuary 05, 2017 26\nދުންޔާގެ ނިންމުމަށް ތާއީދެއް ނުކުރަން: މައުމޫން\nދަރިކަނބަލުން ދުންޔާ މައުމޫން އަލުން ސަރުކާރާ ގުޅިވަޑައިގަތުމަށް ތާއީދު ނުކުރައްވާ ކަމަށް ކުރީގެ ރައީސް މައުމޫން އަބްދުލްގައްޔޫމް މިއަދު ވިދާޅުވެއްޖެ އެވެ.\nJanuary 05, 2017 92\nހެލްތުގެ ސްޓޭޓް މިނިސްޓަރަކަށް ދުންޔާ\nހެލްތު މިނިސްޓްރީގެ ސްޓޭޓް މިނިސްޓަރަކަށް ދުންޔާ މައުމޫން މިއަދު އައްޔަން ކުރައްވައިފި އެވެ.\nލޯކަލް ކައުންސިލްތަކުގެ އިންތިޚާބު އަންނަ އޭޕްރީލް މަހު ބާއްވަން އިލެކްޝަންސް ކޮމިޝަނުން މިއަދު ނިންމާފައިވާއިރު، އެ އިންތިޚާބަށް ޕީޕީއެމަށް ތައްޔާރު ވެވޭނެ ކަމަށް އެ ޕާޓީން ބުނެފި އެވެ.\nJanuary 02, 2017 36\nފޭދޫފިނޮޅު އާއްމުންނަށް ބާއްވަން މައުމޫން ގޮވާލައްވައިފި\nރިސޯޓެއްގެ ގޮތުގައި ތަރައްގީކުރަން ސަރުކާރުން ދާދި ފަހުން ޗައިނާގެ ކުންފުންޏަކަށް ހަތަރު މިލިއަން ޑޮލަރަށް ވިއްކާލި ފޭދޫފިނޮޅު މާލެ ސަރަހައްދުގެ ރައްޔިތުންގެ ބޭނުންތަކަށް...\nJanuary 02, 2017 20\n"ޖަރީމާ ހިންގައިފި، ބަދަލަކަށް މަސައްކަތް ކުރަންޖެހޭ"\nކޮރަޕްޝަނާއި ވައްކަމާއި ފަސާދަ އާއި ހައްގުތައް ނިގުޅައިގަތުން ފަަދަ ރައްޔިތުންނަށް ވަރަށް ބޮޑެތި ގެއްލުންތަކެއް މިދިޔަ އަހަރު ދީފައިވާ ކަމަށާއި އިދިކޮޅު ހުރިހާ ފަރާތްތަކުން...\nމި އަހަރަކީ ރާއްޖޭގެ މިނިވަންކަމާއި ގައުމިއްޔަތަށް އިހްސާސް ނުކުރެވޭ ވަރުގެ ބޮޑެތި ގެއްލުންތަކެއް ލިބުނު އަހަރެއް ކަމަށް ކުރީގެ ނައިބު ރައީސް އަދި އިދިކޮޅު އިއްތިހާދުގެ ލީޑަރު ޑރ. މުހައްމަދު ޖަމީލް އަހްމަދު މި ރޭ ވިދާޅުވެއްޖެ އެވެ.\nDecember 30, 2016 23\nރައީސްގެ އެދިވަޑައިގަތުމަކަށް މުނައްވަރު ވ. އަތޮޅުގައި\nރައީސް އަބްދުﷲ ޔާމީންގެ ހާއްސަ އެދިވަޑައިގަތުމަކަށް ފިނޭންސް މިނިސްޓަރު އަހުމަދު މުނައްވަރު ވ. އަތޮޅަށް ކުރައްވާ ދަތުރެއް ފައްޓަވައިފި އެވެ.\nމަހްލޫފާ ގުޅޭގޮތުން ހުށަހެޅި މައްސަލަ ބަލަން ފަށައިފި\nބަންގްލަދޭޝް އަށް އާ ސަފީރެއް އައްޔަން ކުރައްވައިފި\nއަހަރު ނިމިގެން މި ދިޔައީ ވަރަށް ބޮޑެތި ކަންތައްތަކެއް ހިނގުމަށް ފަހު އެވެ. ސިޔާސީ މަސްރަހާއި، ދިވެހި ރައްޔިތުންނަށް ގާނޫނު އަސާސީން ލިބިދީފައިވާ ބައެއް ހައްގުތައް އުނިވުމުގެ...\nDecember 27, 2016 52\nރާއްޖޭގެ މައި އެއާޕޯޓްގެ ނަން ބަދަލުކުރަން ޖެހޭ ހެއްޔެވެ؟ މިއީ، އިބްރާހިމް ނާސިރު އިންޓަނޭޝަނަލް އެއާޕޯޓު (އައިއެންއައިއޭ)ގެ ނަން ވެލާނާ އިންޓަނޭޝަނަލް އެއާޕޯޓަށް ބަދަލުކުރަން...\nހިޔާލު ތަފާތު ވިޔަސް ގައުމު އިސްކުރޭ: ރައީސް\nހިޔާލު ތަފާތުވުންތައް ހުއްޓަސް އަމިއްލަ މަސްލަހަތަށް ވުރެ ގައުމީ މަސްލަހަތު އިސްކޮށް އެއްބައިވަންތަ ބަޔަކަށް ވުމަށް ރައީސް އަބްދުﷲ ޔާމީން މިއަދު އިލްތިމާސް ކުރައްވައިފި އެވެ.\nރާއްޖޭގެ ޤާނޫނީ ޙަޔާތަށް މިހާރު 84 އަހަރު ފުރިއްޖެ އެވެ. ރާއްޖެއަކީ މި ސަރަހައްދުގައި ލިޔެފައި އޮތް ޤާނޫނުއަސާސީއަކަށް އެންމެ ފުރަތަމަ އަމަލުކުރަން ފެށި ގައުމެވެ. އެއީ ޑިސެމްބަރު 22،...


Dhiraagu Prepaid gai mihaaru Combo Plans! Voice, SMS & Data hama enme plan akun\nމިގެނައި ބަދަލްތައް ދައްކާލުމަށް ދިރާގުން ވަނީ ވަރޗުއަލް އިވެންޓެއް ބާއްވާ، ސޯޝަލް މީޑިއާ ޗެނަލްތަކުން ދައްކާފައިއެވެ.\nދިރާގު ޕްރީޕެއިޑަށް ގެނައި އަޕްގްރޭޑް ތަކާއެކު މިހާރު ކަސްޓަމަރުންނަށް ފަސޭހަކަމާއެކު ވޮއިސް، އެސް. އެމް. އެސް އަދި ޑޭޓާ، ހަމަ އެންމެ ކޮމްބޯ ޕްލޭނަކުން އެކްޓިވޭޓް ކޮށްލެވޭނެއެވެ. އަދި މީގެ އިތުރުން އިތުރު ހިލޭ “ޕަރކްސް” ވެސް މިހާރު ދިރާގު ޕްރީޕެއިޑުން ލިބިގެންދާނެއެވެ. މި ހިލޭ ޕަރކްސްގެ ސަބަބުން ކަސްޓަމަރުންނަށް ޗެޓް، ސޯޝަލް މީޑިއާ އަދި ސްޓްރީމިން ޚިދުމަތްތައް ބޭނުންކުރަން ވަކި ވަކި އެޑް-އޮންސް މިހާރު ގަންނާކަށް ނުޖެހޭނެއެވެ. އެހެންކަމުން، އެންމެ އެކްޓިވޭޝަނަކުން ގިނަ ކަންތައްތައް ކޮށްލުމުގެ ފަސޭހަކަން މިހާރު ކަސްޓަމަރުންނަށް ލިބޭނެ ކަމަށް ދިރާގުން ބުންޏެވެ.\nދިރާގުން ޕްރީޕއެއިޑް “ޕަރކްސް” ތައާރަފްކޮށްފައިވަނީ، ސޯޝަލް މީޑިއާ އަދި ސްޓްރީމިންގ ފަދަ ޚިދުމަތްތައް ގިނައިން ބޭނުން ކުރާ ކަސްޓަމަރުންނަށް ޚާއްސަކޮށްގެންނެވެ. އަދި މީގެ އިތުރުންވެސް ދިރާގުން ދަނީ އިތުރު ކަސްޓަމަރ ސެގްމެންޓްތަކުން ބޭނުންވާ ފަދަ ޚިދުމަތްތަކުން އިތުރު ޕަރކްސް ތަޢާރަފުކުރުމުގެ މަސައްކަތް ވެސް ކުރަމުންނެވެ. ދިރާގު މޮބައިލް ޕްރީޕެއިޑް ކަސްޓަމަރުންނަށް މިހާރު 250 ރުފިޔާ އިން ފެށިގެން ޕެކޭޖްތައް އެކްޓިވޭޓް ކުރެވޭ އިރު، މި ޕެކޭޖްތައް ދިރާގު ޕްރީޕެއިޑް އަދި ޕްރީޕެއިޑް ރެޑް ކަސްޓަމަރުންނަށްވެސް ބޭނުން ކުރެވޭނެ ކަމަށް ދިރާގުން ބުންޏެވެ.\nދިރާގުން ބުނިގޮތުގައޮ ދިރާގު ޕްރީޕެއިޑް ޚިދުމަތަށް ބަދަލުތައް ގެނެސްފައިވަނީ ދިރާގު ހޯމް ފައިބަރ ބްރޯޑްބޭންޑް އަދި ބިޒް ފައިބަރ ބްރޯޑްބޭންޑް ޕެކޭތްކަށްވެސް ބޮޑެތި ބަދަލުތަކެއް ގެނައުމާ ގުޅިގެންނެވެ. ދިރާގުގެ އެކި އެކި ޚިދުމަތްތަކަށް ގެންނަމުންދާ ބަދަލުތަކަކީ ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަ ކުރުމުގެ ގޮތުން ކުރަމުން އަންނަ މަސައްކަތްތަކުގެ ތެރެއިންކަމަށް ވެސް އެ ކުންފުނިން ބުންޏެވެ.


ޖަނަވަރީ 2021ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nޖަނަވަރީ 2021ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް\nPosted on 28/02/2021 21/03/2021\nޖަނަވަރީ 2021ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމުލަ 263 މައްސަލަ ރިޕޯޓުކޮށް އެޓެންޑްކޮށްފައިވެއެވެ.\nކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 124 މައްސަލަ ޖަނަވަރީ މަހު ވަނީ ރިޕޯޓުކޮށްފައެވެ.\nމި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ޖިންސީ ހާނިއްކައިގެ މައްސަލަތަކެވެ. އެ ގޮތުން މި ބާވަތުގެ 42 މައްސަލަ ރިޕޯޓުކޮށްފައިވެއެވެ.\nމި ބާވަތުގެ މައްސަލަތަކުގެ އިތުރުން ޖިސްމާނީ ހާނިއްކައިގެ 15 މައްސަލަ، ނަފްސާނީ ހާނިއްކައިގެ4މައްސަލަ، އިހުމާލުވުމުގެ 46 މައްސަލަ އެހެން ކުދިންގެ ފަރާތުން އިންޓަރނެޓް މެދުވެރިކޮށް ގަނާ ލިބުމުގެ2މައްސަލަ، އެހެންކުދިންގެ ފަރާތުން ގަނާލިބުމުގެ އަދި ފުރައްސާރައިގެ ޝިކާރައަކަށްވުމުގެ5މައްސަލަ އަދި ގެވެށި އަނިޔާގެ އަމަލެއް ކުރާތަން ކުއްޖަކަށް ދެއްކުން ނުވަތަ ފެނުމުގެ 10 މައްސަލަ ހިމެނެއެވެ.\nއަޚުލާޤާ ގުޅުން ހުރި 18 މައްސަލަ ޖަނަވަރީ މަހު ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ގެއިން ނިކުމެގެން ދިއުމުގެ5މައްސަލަ އަދި ސްކޫލަށް ދާން ބޭނުންނުވުމުގެ5މައްސަލަ ހިމެނެއެވެ.\nނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުނަށް އަޅައިލުމާއި އެހީތެރިކަން ބޭނުންވެގެން 25 މައްސަލަ ޖަނަވަރީ މަހު މިނިސްޓްރީއަށް ވަނީ ހުށަހަޅައިފައެވެ.\nއެއީ އުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ7މައްސަލައާއި ނުކުޅެދުންތެރިކަން ހުންނަ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ 18 މައްސަލައެވެ.\nޙައްޤުތަކުން ކުޑަކުދިން މަޙްރޫމުކުރުމުގެ9މައްސަލަ ޖަނަވަރީ މަހު ވަނީ ރިޕޯޓުކޮށްފައެވެ.\nމިފަދަ މައްސަލަތަކުގެ ތެރޭގައި އުފަންވުން ރަޖިސްޓްރީ ނުކުރުމާ ބެހޭ5މައްސަލަ، ތަޢުލީމަށް ހުރަސްއެޅުމުގެ2މައްސަލަ އަދި އައިޑީ ކާޑު/ ޕާސްޕޯޓް، އުފަންދުވަހުގެ ސެޓްފިކެޓް ހޯދުމާ ގުޅޭ2މައްސަލަ ހިމެނެއެވެ.\nއެކި ބާވަތުގެ ކުށްކުރާ ކުޑަކުދިންގެ7މައްސަލަ ޖަނަވަރީ މަހު ވަނީ ހުށަހަޅައިފައެވެ.\nޢާއިލީ 21 މައްސަލަ ޖަނަވަރީ މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ކުދިން ބެލުމުގައި ޖެހޭ5މައްސަލަ، ޙަޟާނާތު ނުވަތަ ކުދިންނާ ބައްދަލުނުކުރެވޭ 12 މައްސަލަ، އަދި ދަރިންނަށް ޚަރަދު ދިނުމުގައި ދިމާވާ4މައްސަލަ ހިމެނެއެވެ.\nވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 50 މައްސަލަ ޖަނަވަރީ މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ނަފްސާނީ އަނިޔާކުރުން ނުވަތަ އަނގަބަހުން ކުރެވޭ އަނިޔާގެ 19 މައްސަލައެވެ.\nމީގެ އިތުރުން ޖިސްމާނީ އަނިޔާކުރުމުގެ 15 މައްސަލަ، ރޭޕްކުރުމުގެ3މައްސަލަ، ޖިންސީ ހާނިއްކަކުރުމުގެ4މައްސަލަ، އިހުމާލުވުމުގެ 1 މައްސަލަ، ޖިންސީ ފުރައްސާރަކުރުމުގެ 1 މައްސަލަ، މާލީ/ އިޤްތިޞާދީ ފުދުންތެރިކަން ފޯރުކޮށްދިނުމުގައި ހުރަސްއެޅުމުގެ2މައްސަލަ އަދި ބިރުދެއްކުމުގެ ގޮތުން ކުރެވޭ ކަންކަމާ ގުޅޭ5މައްސަލަ ހިމެނެއެވެ.\nއަމިއްލަ ނަފުސަށް ގެއްލުންދިނުމާ ގުޅޭ9މައްސަލަ ޖަނަވަރީ މަހު މިނިސްޓްރީއަށް ރިޕޯޓުކޮށް އެޓެންޑްކޮށްފައިވެއެވެ.\nޖަނަވަރީމަހު ދައުލަތުގެ ބެލުމުގެ ދަށަށް4ކުދިން ނެގިފައިވޭ އަދި 01 ކުއްޖަކު ފޮސްޓަރ ކުރެވިފައިވެއެވެ.\nދަޢުލަތުގެ ބެލުމުގެ ދަށުގައި ތިބި ކުދިންގެ ޖުމްލަ ޢަދަދަކީ 222 އެވެ.\n← 2021ވަނަ އަހަރުގެ ބައިނަލްއަޤުވާމީ އަންހެނުންގެ ދުވަހުގެ މުނާސަބަތުގައި ރައްޔިތުންގެ މަޖިލީހުގެ އިއްޒަތްތެރި މެންބަރުންނާއި މުޚާޠަބުކޮށް މިނިސްޓަރ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް އަލްފާޟިލާ ޢާއިޝަތު މުޙައްމަދުދީދީ ދައްކަވާފައިވާ ވާހަކަފުޅު


Mee hangandu ujaalaa kurumah enme faseyha ukulhu, mikan nukoh dhookoh nulaathi! – Iru\nމާ ބުރަ މަސައްކަތަކާ ނުލައި މޫނުގެ ހަންގަނޑު ތާޒާކަންމަތީ ބެހެއްޓުމަށް ބޭނުން ނުވާނީ ކާކު ހެއްޔެވެ؟ ފާޑުފާޑުގެ ޕްރޮޑަކްޓުތައް ބޭނުންނުކޮށް ވެސް އެކަން ހާސިލް ކުރެވިދާނެ ކަމަށް ކަމާބެހޭ ތަޖުރިބާކާރުން ބުނެއެވެ. އެއީ ވަރަށް ފަސޭހަ އުކުޅެއް ބޭނުންކޮށްގެނެވެ.\nއެ އުކުޅަކީ، ހަފްތާއަކު އެއްފަހަރު މޫނަށް އާވިއެރުވުމެވެ. އާވިއެރުވުމުގެ ސަބަބުން މޫނަށް ލިބޭ ފައިދާތަކުގެ ތެރޭގައި ހަންގަނޑު އުޖާލާވުމާއި އޮމާންވުން ފާހަގަކޮށްލެވެއެވެ. މީގެ ސަބަބަކީ، އާވިން އަރާ ހޫނުގެ ސަބަބުން މޫނުގައި ހުންނަ ލޭ ހޮޅިތައް ފުޅާ ކޮށްދީ، ލޭ ދައުރުވުން ކުރިއަށްވުރެ ފަސޭހަ ކޮށްދޭތީއެވެ. އެއާއެކު ހަންގަނޑަށް އޮކްސިޖަން އެތެރެވާ މިންވަރު ވެސް އިތުރުކޮށްދެއެވެ. މިއީ ހަންގަނޑުގެ ތާޒާ ކަމަށް އެންމެ މުހިއްމު ކަންކަމެވެ.\nލޭ ދައުރުވުން ރަނގަޅުވުމަކީ ހަންގަނޑުގައި އުފެދޭ ކޮލާޖަން ވެސް އިތުރުކޮށްދޭ ކަމެކެވެ. ނަތީޖާއެއްގެ ގޮތުން ދުވަސްވުމުގެ އަލާމަތްތަކުން ވެސް ހަންގަނޑު ސަލާމަކޮށްދެއެވެ. ޙާއްސަކޮށް މޫނު ތެޔޮވެ އޮށާޅަ ނެގުމުގެ މައްސަލަ ހުންނަ މީހުންނަށް މި ފަރުވާ ވަރަށް ބޭނުންތެރިވާނެ ކަމަށް ތަޖުރިބާކާރުން ބުނެއެވެ.\nނަމަވެސް އާދަޔާ ޚިލާފަށް ނާޒުކު ހަންގަނޑެއް ނަމަ، މިކަން ކުރުން އެހާ ބުއްދިވެރިއެއް ނޫނެވެ. ސަބަބަކީ އާވިއެރުވުމުގެ ސަބަބުން މޫނު ރަތްވެ އިތުރު މައްސަލަތައް ކުރިމަތިވެދާނެތީއެވެ.\nޑަރމަޓޯލޮޖިސްޓުން ބުނާ ގޮތުގައި، އާވި އަރުވަން އެންމެ ރަނގަޅު ގޮތަކީ ސެލޫނަކަށް ގޮސްގެން، ޕްރޮފެޝަނަލެއްގެ ބެލުމުގެ ދަށުންނެވެ. ނަމަވެސް އެކަން ނުވާނަމަ، ސްޓީމާއެއް ބޭނުންކޮށްގެން ގޭގައި ވެސް ކުރެވިދާނެއެވެ. ނަމަވެސް އަމިއްލައަށް ކުރާއިރު ބައެއް ކަންތައްތަކަށް ސަމާލުވާން ޖެހެއެވެ. އެއީ:\n– އާވިއެރުވުމުގެ ކުރިން އިސްތަށިގަނޑު އައްސައި، ބޭންޑެއް އެޅުން. އޭރުން އިސްތަށިތައް މޫނަށް ނުވެއްޓޭނެ.\n– އާވިއަރުވާ އިރު ރަނގަޅަށް ދެލޯ މަރައިގެން އިނުން\n– އާވިއަރުވާއިރު މޫނާ ދެތިން އިންޗި ދުރުގައި ސްޓީމާ ބެހެއްޓުން\n– ހަފްތާއަކު އެއްފަހަރަށްވުރެ ގިނައިން އާވި ނޭރުވުން\n–6މިނިޓަށްވުރެ ގިނައިން އާވިނޭރުވުން. އެހެންނޫނަމަ ހަންގަނޑު ހިކޭގޮތް ވާނެ.\n– އާވިއެރުވުމުގެ ކުރިން ސްޓީމާ ރަނގަޅަށް ސާފުކުރުން\n– ނިމިގެން ފިނިފެނުން ނުވަތަ ފިނި ތުވާއްޔަކުން މޫނު ފޮހެލުން


BML Ungoofaaru branch ge counter in dhey hidhumaiy medhukandaalaifi | Fainu Online\nޢުމަރު އިބްރާހީމް 16 ޖެނުއަރީ 2022, އާދިއްތަ, 13:30\nރ. އުނގޫފާރުގައި ކޮވިޑް19 ފެތުރި، އެ ރަށުގައި ހުންނަ ބޭންކް އޮފް މޯލްޑިވްސްގެ ބްރާންޗްގެ މުވައްޒަފުންތަކެއް ކަރަންޓީންވާން ޖެހުމުން އެ ބްރާންޗުން ދެމުންއައި ކައުންޓަރުގެ ހިދުމަތް ވަގުތީގޮތުން މެދުކަނޑާލައިފިއެވެ.\nއުނގޫފާރު ބްރާންޗްގެ ކައުންޓަރުން ދެމުންއަންނަ ހިދުމަތް މެދުކަނޑާލާފައިވަނީ މިއަދުން ފެށިގެން 22 ޖަނަވަރީ 2022 ގެ ނިޔަލަށެވެ.\nއެ ބްރާންޗުން ބުނީ މިކަމުގެ ސަބަބުން ކަސްޓަމަރުންނަށް ދިމާވެދާނެ ދަތިތަކަށްޓަކައި މައާފަށް އެދޭކަމަށެވެ.\nއަދި 23 ޖެނަވަރީ 2022 ވާ ބުދަ ދުވަހު އަލުން އެހިދުމަތް ދިނުމަށް މަސައްކަތް ކުރަމުން ގެންދާކަމަށްވެސް އެބްރާންޗްއިން ވަނީ ބުނެފައިވެއެވެ.\nއުނގޫފާރުގައި ކަރަންޓީންގައި ނެތް ގިނަބަޔަކު މިހާތަނަށް ވަނީ ޕޮޒިޓިވް ވެފައެވެ. މިއަދުގެ މިހާތަނަށް ޖުމުލަ 25 މީހަކު ޕޮޒިޓިވް ވެފައިވެއެވެ.\nއިތުރު ލިޔުންތައް ރ. އުނގޫފާރު ބޭންކް އޮފް މޯލްޑިވްސް\nއެހީ ޖަމިއްޔާއިން ފައިނުގެ އާއިލާއެއްގެ ގޭގެ އިމާރާތުގެ މަސައްކަތް ކޮށްދެނީ\nބައްޕަ އަވަދިނެތި ވެގެން ވަގުތުކޮޅެއް ނުދެވޭ ކުއްޖަކީ ވެސް ހަމަ ޔަތީމެއް: ޚުތުބާ


އިސްމާޢީލް އާޒިމް 18 ސެޕްޓެމްބަރ 2020\nކޯވިޑްގެ ސަބަބުން ދުނިޔޭގެ އިޤްތިޞާދީ ދުވެލި މަޑުޖެހޭ މިންވަރު ކުރިން ލަފާކުރިވަރަށްވުރެ ކުޑަވާނެކަމަށް ބައިނަލްއަޤްވާމީ ވިޔަފާރިއާއި އިޤްތިޞާދު ދިރާސާކޮށް މޮނީޓަރކުރާ ޖަމުޢިއްޔާއެއްކަމަށްވާ، އޮގަނައިޒޭޝަން ފޯރ އިކޮނޮމިކް ކޯޕަރޭޝަން އެންޑް ޑިވެލޮޕްމެންޓް، އޯއީސީޑީއިން ބުނެފިއެވެ.\nދުނިޔޭގެ އިޤްތިޞާދު މަޑުޖެހޭނެކަމަށް ކުރިން ލަފާކުރި ވަރަށް ދަށަށް ނުދާނެކަމަށް އޯއީސީޑީން ލަފާކުރީ ދުނިޔޭގެ އެންމެ ބޮޑު ދެ އިޤްތިޞާދުކަމުގައިވާ އެމެރިކާއާއި ޗައިނާގެ އިޤްތިޞާދު ރަނގަޅުވަމުން އަންނާތީކަމަށް ޚަބަރުތައް ބުނެއެވެ.\nބައިނަލްއަޤްވާމީ ވިޔަފާރިއާއި އިޤްތިޞާދު ދިރާސާކޮށް މޮނީޓަރކުރާ ޖަމުޢިއްޔާއެއްކަމަށްވާ އޯއީސީޑީއިން ވަނީ ކޯވިޑް-19ގެ ސަބަބުން ގިނަ އިޤްތިޞާދުތައް ހުއްޓި، ފުރަބަންދުގެ ދިގު މުއްދަތެއް ދުނިޔޭގެ ގިނަ ޤައުމުތަކަކުން ކަޑައްތުކުރަން ޖެހުމުން ދުނިޔޭގެ އިޤްތިޞާދު މިއަހަރު6އިންސައްތަ އަޑިއަޅާލާނެކަމަށް ޖޫންމަހު ލަފާކޮށްފައެވެ. އެހެންނަމަވެސް، ދާދިފަހުން މި ޖަމުޢިއްޔާއިން މިވަނީ ކޯވިޑްގެ ސަބަބުން ބައިނަލްއަޤްވާމީ އިޤްތިޞާދަށްކުރާނެ އަސަރު ލަފާކުރިވަރަށްވުރެ ކުޑަވެ، އިޤްތިޞާދް ކުރިއަރާނެކަމަށް ކުރިން ލަފާކުރި ވަރަށްވުރެ ބާރަށް އިޤްތިޞާދު ކުރިއަރަމުންދާކަމަށް ބުނެފައެވެ. އެގޮތުން އެންމެ ފަހުގެ އަންދާޒާއަށް ބަލާއިރު ދުނިޔޭގެ އިޤްތިޞާދު މިއަހަރު މަޑުޖެހޭނީ 4.5 އިންސައްތައިންކަމަށް އޯއީސީޑީން ބުނެއެވެ. މިއީ ކުރިން ލަފާކުރި ގެއްލުމަށްވުރެ 1.5 އިންސައްތަ ކުޑަ ގެއްލުމެކެވެ.\nއެ ޖަމުޢިއްޔާއިން ވަނީ އަންނަ އަހަރު ދުނިޔޭގެ އިޤްތިޞާދު ކުރިއަރާނެކަމަށް ބެލޭވޭ މިންވަރުވެސް ހާމަކޮށްފައެވެ. އޯއީސީޑީން ވަނީ މިހާރު އޮތް މިންވަރަށްވުރެ އިތުރަށް ބަލި ނުފެތުރި ބަލި ކޮންޓްރޯލްކުރެއްވިއްޖެނަމަ އަންނަހަރު ދުނިޔޭގެ އިޤްތިޞާދު5އިންސައްތައިން ކުރިއަރާނެކަމަށް ލަފާކޮށްފައެވެ. މިއީ ޖޫން މަހު އެ ޖަމުޢިއްޔާއިން ލަފާކުރި 5.2 އިންސައްތައިގެ ކުރިއެރުމަށްވުރެ ދަށް މިންވަރެކެވެ. އެހެންނަމަވެސް، އަންނަ އަހަރު ބަލީގެ އިތުރު ރާޅެއް އައިސް ނުވަތަ ފުރަބަންދުކުރުން އިތުރުވެއްޖެނަމަ، އިޤްތިޞާދު ކުރިއަރާނެކަމަށް ލަފާކުރި މިންވަރު2އިންސައްތައާއި3އިންސައްތައިގެ އަޑިއަޅާލުމެއް ފެނުމަކީ އެކަށީގެންވާކަމެއްކަމަށްވެސް ބުނެފައެވެ.\nއަންނަ އަހަރުގެ ތެރޭގައި ގިނަ ޤައުމުތަކުގެ ބޯޑަރުތައް ހުޅުވާލާ އިޤްތިޞާދީ މަސައްކަތްތައް ހަލުވިކުރުމަށް މަސައްކަތް ފެށޭނެކަމަށް އޯއީސީޑީން ލަފާކުރެއެވެ. އެ ޖަމުޢިއްޔާގެ އަންދާޒާތައް ހަދާފައިވަނީ ކޯވިޑްގެ ބަލިމަޑުކަން ކޮންޓްރޯލްކުރުމުގައި ކާމިޔާބީ ލިބޭނެކަމަށް ލަފާކޮށްފައެވެ. އަދި ކޯވިޑްއަށް ވެކްސިނެއް ލިބުމަށް ގިނަ ދުވަސްތަކެއް ނަގާނެތީ، ދަތުރުފަތުރުކުރުމުގެ ދާއިރާ އެންމެ އެކަށިގެންވާ ގޮތެއްގައި ކުރިއަރައިގެން ނުދާނެކަމަށްވެސް އޯއީސީޑީން ލަފާކުރެއެވެ.\nއޯއީސީޑީއިން ވަނީ ދުނިޔޭގެ ބޮޑެތި އިޤްތިޞާދުތަކުގެ ކުރިއެރުުންވެސް ވަޒަންކޮށްފައެވެ. އެގޮތުން ދުނިޔޭގެ އިޤްތިޞާދަށް ކުރިން ލަފާކުރިވަރަށް ވުރެ ކުޑަ އަސަރެއްކުރާނެކަމަށް ލަފާކުރީ މި ބަލިމަޑުކަމުން އެންމެ ބޮޑެތި އަސަރުތަކެއް ކުރި އަދި ދުނިޔޭގެ އެންމެ ބޮޑު އިޤްތިޞާދުތައްކަމުގައިވާ އެމެރިކާއާއި ޗައިނާ އަދި ޔޫރަޕްގެ އިޤްތިޞާދު ރަނގަޅުވަމުން އަންނާތީކަމަށް އެ ޖަމުޢިއްޔާއިން ބުނެއެވެ. އޯއީސީޑީއިން ބުނާގޮތުން މިއަހަރު އިޤްތިޞާދީ ގޮތުން އެންމެ ބޮޑު ގެއްލުމެއް ލިބޭނީ މިހާތަނަށް އައިރު ބަލި ކޮންޓްރޯލްކުރެވިފައިނުވާ އިންޑިއާ، މެކްސިކޯ އަދި ސައުތު އެފްރިކާ ފަދަ ޤައުމުތަކަށެވެ.\nއޯއީސީޑީއިން ވަނީ ބަލި އެންމެ ފުރަތަމަ ފެނުނު ޗައިނާއަކީ ޖީ ޓުވެންޓީގެ ޤައުމުތަކުގެ ތެރެއިން މިއަހަރު އިޤްތިޞާދީ ކުރިއެރުން ހޯދާނެ ހަމައެކަނި ޤައުމުކަމަށް ލަފާކޮށްފައެވެ. އެގޮތުން ޗައިނާގެ އިޤްތިޞާދު 1.8 އިންސައްތަ ކުރިއަރާނެކަމަށް ވަނީ ލަފާކޮށްފައެވެ. މީގެ ކުރިން ޖޫން މަހު މި ޖަމުޢިއްޔާއިން ވަނީ ޗައިނާގެ އިޤްތިޞާދީ ދުވެލިވެސް މިއަހަރު 2.6 އިންސައްތައިން މަޑުޖެހޭނެކަމަށް ލަފާކޮށްފައެވެ. އެމެރިކާއަށް ބަލާލާއިރު، އެ ޤައުމުގެ އިޤްތިޞާދީ ދުވެލި މަޑުޖެހޭނެކަމަށް ލަފާކުރަނީ 3.8 އިންސައްތައެވެ. މިއީ ކުރިން ލަފާކުރި 7.3 އިންސައްތައަށްވުރެ ދަށް އަދަދެކެވެ.\nއަރުޝީފަށް ނެގީ 18/09/2020 14:18\nއެންމެފަހުން އަޕްޑޭޓްކުރީ 18/09/2020 14:18\nހިންދު ތައުފީޤް 16 މިނެޓު ކުރިން\nއައިޝަތު އަހުމަދު 26 މިނެޓު ކުރިން


Kurimathinulaan Ninmee Eh Noon, Kurimathileven Nethee - Vaguthu\nކުރިމަތިނުލާން ނިންމީއެއް ނޫން، ކުރިމަތިލެވެން ނެތީ\nއެމްޑީޕީގެ ރިޔާސީ ޓިކެޓް ދޫކޮށްލަން ނިންމާފައިވާ ކަމަށް ކުރީގެ ރައީސް މުހައްމަދު ނަޝީދު މިއަދު ވިދާޅުވުމާއި އެކު އެމަނިކުފާނުގެ ސަޕޯޓަރުން ގެންދަނީ މަރުޙަބާ ކިޔަމުންނެވެ. ރައީސް ނަޝީދު ރިޔާސީ އިންތިޚާބަށް ކުރިމަތިނުލާން ނިންމަވާފައިވާ ކަމަށް އެމަނިކުފާނު ވިދާޅުވި ނަމަވެސް ހަޤީޤަތަކީ ރިޔާސީ އިންތިޚާބުގައި ވާދަކުރުމުގެ ޝަރުތު ހަމަނުވާތީ ރައީސް ނަޝީދަށް ރިޔާސީ އިންތިޚާބަށް ކުރިމަތިލެވެން ނެތީއެވެ.\nރައީސުލްޖުމްހޫރިއްޔާ އަކަށް އިންތިޚާބު ކުރާ މީހެއްގެ ކިބައިގައި ހުންނަން ޖެހޭ ޝަރުތުތައް ބަޔާންކުރާ ޤާނޫނު އަސާސީގެ 109 ވަނަ މާއްދާގެ (ޅ) ގައި ބުނެފައި އޮންނަނީ ރައީސުލްޖުމްހޫރިއްޔާ ކަމަށް ކުރިމަތިލާ މީހަކީ ޖިނާއީ ކުށެއް ކުރި ކަން ސާބިތުވެގެން ބާރަ މަސްދުވަހަށްވުރެ ދިގު މުއްދަތެއްގެ ޙުކުމެއް ކުރެވިފައިވާ މީހަކުނަމަ، އެޙުކުމް ތަންފީޛުކޮށް ނިމުނުތާ ނުވަތަ އެޙުކުމުން ކަނޑައެޅުނު އަދަބު މަޢާފްކުރެވުނުތާ ތިންއަހަރު ވެފައިވާ މީހަކު ކަމުގައިވާން ޖެހޭނެ ކަމަށެވެ.\nރައީސް ނަޝީދުގެ ވެރިކަމުގައި އަބްދުﷲ ގާޒީ ރަހީނުކޮށްގެން ގެންގުޅުނު މައްސަލައިގައި ރައީސް ނަޝީދުގެ މައްޗަށް 13 އަހަރުގެ ޖަލު ޙުކުމެއް އައިސްފައެވެ.\nރައީސް ނަޝީދަށް ކްރިމިނަލް ކޯޓުން އިއްވާފައިވާ ޙުކުމް ސުޕްރީމް ކޯޓުން ވެސް ވަނީ ދަމަހައްޓާފައެވެ. އަދި އެމަނިކުފާނަށް ރައީސް ޔާމީން މަޢާފް ދެއްވާފައެއް ވެސް ނެތެވެ. ޤާނޫނުތައް ހުރި ގޮތުން މަޢާފް ދެއްވުމުގެ ފުރުސަތެއް ވެސް ނެތެވެ.\nއެހެންކަމުން ރައީސް ނަޝީދަކީ ރައީސުލްޖުމްހޫރިއްޔާ އަކަށް އިންތިޚާބު ކުރާ މީހެއްގެ ކިބައިގައި ހުންނަން ޖެހޭ ޝަރުތު ހަމަވާ ބޭފުޅެއް ނޫނެވެ.\nޤާނޫނު އަސާސީ އާއި ޤާނޫނުތައް ހުރި ގޮތުން ރައީސް ނަޝީދުގެ ކެންޑިރެސީ ގަބޫލު ކުރުމުގެ ބާރެއް އިލެކްޝަންސް ކޮމިޝަނަށް ވެސް ލިބިގެނެއް ނުވެއެވެ. ވީމާ ރައީސް ނަޝީދު ރިޔާސީ އިންތިޚާބުގައި ވާދަ ނުކުރަން ނިންމީއެއް ނޫނެވެ. ރައީސް ނަޝީދަށް ރައީސް ކަމަށް ކުރިމަތިލެވެން ނެތީއެވެ. އެމަނިކުފާނު ވެސް އެކަން ގަބޫލު ކުރެއްވީއެވެ.\nޖޫން 29, 2018 23:12\nމަ ހަމަ އެއްޗެއް ބުނާނީ 24 ގަޑި އިރު ވީމަ. މިހާރުވެސް ރާގު އެއޮގެން ބަދަލުވަނީ\nޖޫން 29, 2018 23:43\nގޮތް ދޫކުރުމާއި ރައްޔިތުންނަށް ހެޔޮއެދޭމީހެއްނަމަ ރިޔާސީޓިކެޓް ނުވެސް ހޯދީސް. ގޮތް ހުސްވެގެން ރިޔާސީ ޓިކެޓް ދޫކޮށްލުމަކީ ހިތްވަރު ގަދަ ކަމެއްވެސް ނޫން. އަދި އިޚުލާޞްތެރުކަމެއްވެސް ނޫން. އަންނިގެ އަވާގައި ޖެހިފައިވާ ބަޔަކަށް މިވަރު އޮޅުން ނުފިލުމަކީ އެ އަވާގައި ތިބި މީހުންގެ ވިސްނުން ހުރި މިންވަރު.\nޖޫން 29, 2018 23:50\nމިހާރު ރަނގަޅު ވެއްޖެ.\nޖޫން 30, 2018 01:34\nކުރިމަތި ނުލިޔަސް ކަމަކު ނުދޭ. ސަލާމަތެއް ނެތެއްނު\nޖޫން 30, 2018 05:24\nއަޖައިބެއްނު؟ ކުރިމަތިނުލީކީ ނޫނޭ، ކުރިމަތި ލެވެން ނެތިއްޔޭ.\nޖޫން 30, 2018 08:45\nތެދެއް ތިބުނީ އަދި މަހިތައްއަރާ މި ވަގުތުގަ ކޮމެންޓް ލިޔަން ދޭ ގޮތއް ލައިކްސްވެސް ދެވޭ ގޮތައް އޮންނާނެ ނަަމައޭ އޭރައްތާ ޕ ޕ ކުދިންނަށް އޮންނަ ތާއީދާ ވަގުތު ކުދިންގެ ހަޖަމް މައްސަލަވެސް ިނގޭނީ ނޭގެ މި ކޮމެންޓްވެސް ޖަހާނެކަމެއް އެއީ މި ސަރުކާރާ އިދިކޮޅަށް ލިޔާ ކޮމެންޓްސްތައް މިހާތަނަށް ޖަހާނުދީ ވާތީ\nޖޫން 30, 2018 06:47\nހެހޭ ތާހިރު ވެއްޖެޔެއްނު....\nޖޫން 30, 2018 08:24\nޕޮއިންޓަކީ ތިއެއް ނޫން ތި އެންމެންވެސް ދަންނަ ކަމެއް..ޕޮއިންޓަކީ އޭނާ ގަދަފައި ވިއްދާފަ ހުރިނަމަ އެމްޑީޕީއަކުން އެހެން މީހަކު ނުނެރޭނޭ..ނަޝީދަށް ވާދަކުރެވުނަސް ނުކުރެވުނަސް..މިހާރު އެމްޑީޕީއަށް އާ ލީޑަޝިޕަކަށް އެބަހީ ކެނޑިޑޭޓަކަށް ފުރިސަތު ދިނީމަ އެންމެންވެސް މަރުހަބާ އެ ކިޔަނީ. ކަލޭމެންގެ ގެޓުވުމުގެ ބައިވެސް ހާދަ ދަށޭ ދޯ؟ އަދިވެސް ނަޝީދު ނަޝީދު ހޮވާ ހަޅޭ ލަވަލަވާ ތިއްބާ އިދިކޮޅުން މިކަން ނިންމަފާނެ ލަންކާގަ ރަނިލް ރަނިލް ކިޔަކިޔާ ސަރުކާރުން ތިއްބާ ސިރިސޭނާ ވެރިކަން ހޯދިހެން.. ދެންވެސް ހޭލަބަލަ\nޖޫން 30, 2018 12:03\nތެދެއްވިއްޔާ ވާނީ ތެދަކަށް!\nޖޫން 30, 2018 17:45\nދޮގެއްވިއްޔާވާނީ ހަމަ ދޮގަކަށް\nޖޫން 30, 2018 14:55\nއެމްޑީޕީންނެރޭ މީހަކަށް ރައީސްކަންލިބުނަކަސް ނަސީދަށް މިނިވަންވުމުގެ ފުރުސަތެއްނެތް އެއީ ގާނޫނުގަ އެފުރުސަތު ނެތީމް.\nޖޫން 30, 2018 17:42\nކިޔާނެ އެއްޗެއް ނޭނގުނިއްޔޯ\nޖޫން 30, 2018 18:42\nޖަލުދެކެބިރުން ފިލާހުރެ ކޮންވާހަކައެއް ދައްކާކަށް. ޖަލުހުކުމް ތަންފީޒު ކުރަން ރާއްޖެ އާދެބަލަ.


Manta Air muvahzafunge kolah gaumee kula\nމަންޓާ އެއާ މުވައްޒަފުންގެ ކޮލަށް ގައުމީ ކުލަ\nމަންޓާ އެއާގެ ކެބިން ކްރޫއެއްގެ ކޮލުގައި ގައުމީ ދިދަ ކުރަހާފައި -- ފޮޓޯ: މަންޓާ އެއާ\nމިނިވަން ދުވަހުގެ މުނާސަަބަތުގައި އެކި މީހުން ކުރަނީ އެކި ކަންކަމެވެ. އެއް ބަޔަކު ޝުއޫރު ފާޅުކޮށްލަން މެސެޖެއެއް ފޮނުވާލައިގެން ފުއްދާލަނީ އެވެ. އަނެއް ބަޔަކު ސޯޝަލް މީޑިއާގައި ޕޯސްޓެއް ޖަހާލަނީ އެވެ. މިނިވަން ދުވަހު މަންޓާ އެއާގެ ޕްރަންޓް ލައިންގައި މަސައްކަތް ކުރާ ކޮންމެ މުވައްޒަފެއްގެ ކޮލުގައި ވެސް ގައުމީ ދިދައެކެވެ.\nމަންޓާ އެއާއިން މިނިވަން ދުވަސް ފާހަގަ ކުރުމުގެ ގޮތުން އެ ފްލައިޓުގައި ހިދުމަތް ދޭ ކެބިން ކްރޫއިންގެ ކޮލުގައި ގައުމީ ދިދައެއް ކުރަހާފައިވެ އެވެ. އަދި ގްރައުންޑުގައި މަސައްކަތް ކުރާ މުވައްޒަފުންގެ ކޮލުންވެސް ގައުމީ ކުލައެއް ނުފެނި ނުދާނެ އެވެ.\n"މިއަދަކީ ގައުމަށް ހާއްސަ ދުވަހެއް. އެހެންވެ، އޮޕަރޭޝަންގައި އުޅޭ ހުރިހާ މުވައްޒަފުންނާއެކު މި ގޮތަށް ފާހަގަ ކޮށްލަން ނިންމީ،" މަންޓާ އެއާގެ އޮފިޝަލަކު ވިދާޅުވި އެވެ.\nމި އަހަރުގެ ފެބްރުއަރީ މަހު ދަތުރުތަށް ފެށި އެއާލައިން އިން މިހާރު ކުޑަހުވަދޫގެ އިތުރުން ދަރަވަންދޫ އަށް ވެސް ދަތުރުކުރެ އެވެ. މި ހުރިހާ މަންޒިލަކަށް މަންޓާއާއެކު މިއަދު އުދުހޭ މީހުންނަށް ފެނިގެން ދާނީ މުވައްޒަފުން މިނިވަން ދުވަސް ފާހަގަ ކުރުމުގެ ތަފާތު ގޮތެކެވެ.\nމަންތާ އެއާ މިނިވަން ދުވަސް\nމަންތާގެ ސީޕްލޭން ޓާމިނަލްއާއެކު ހިދުމަތް ފަށައިފި


Liverpool adhi Chelsea Champions League ah, Tottenham athun balive Leicester Europa League ah | Jazeera\tލިވަޕޫލް އަދި ޗެލްސީ ޗެމްޕިއަންސް ލީގަށް - Jazeera\nލިވަޕޫލް އަދި ޗެލްސީ ޗެމްޕިއަންސް ލީގަށް، ޓޮޓެންހަމް އަތުން ބަލިވެ ލެސްޓާ ޔުރޮޕާ ލީގަށް\nޖަވިޔަނި May 23, 2021 600 views0\nއަންނަ ސީޒަނުގެ ޔުއެފާ ޗެމްޕިއަންސް ލީގުގެ ޖާގައެއް ލިވަޕޫލާއި ޗެލްސީއިން ކަށަވަރުކުރިއިރު ޓޮޓެންހަމް އަތުން ބަލިވެ ލެސްޓާ ސިޓީ ޔުއެފާ ޔުރޮޕާ ލީގުގައި ވާދަކުރަން ޖެހިއްޖެއެވެ.\nއިނގިރޭސި ޕްރިމިއަރ ލީގުގެ މި ސީޒަނުގެ އެންމެ ފަހު މެޗާއި ކުރިމަތިލިއިރު ޗެމްޕިއަންސް ލީގުގެ ޖާގަ ކަށަވަރުވެފައި އޮތީ ޗެމްޕިއަން މެންޗެސްޓަރ ސިޓީ އަދި ދެވަނާގައި އޮތް މެންޗެސްޓަރ ޔުނައިޓެޑަށެވެ. ލިވަޕޫލާއި ޗެލްސީ އަދި ލެސްޓާ އިން ފަހު ދެ ޖާގައަށް ވާދަކުރިއިރު މިރޭގެ މެޗުތަކާއެކު އެ ޖާގަތައް ވަނީ ކަށަވަރުވެފައެވެ.\nއެގޮތުން ލިވަޕޫލްއަށް ޖާގަ ލިބުނީ 2-0 ކްރިސްޓަލް ޕެލަސް ބަލިކޮށްގެންނެވެ. މި މެޗުގައި އެޓީމުގެ ލަނޑުތައް ޖަހައިދިނީ ސަދިއޯ މާނޭއެވެ.\nއެސްޓަން ވިލާ އަތުން ބަލިވި ނަމަވެސް ޗެލްސީއަށް ޗެމްޕިއަންސް ލީގުގެ ޖާގައެއް ލިބުނީ ލެސްޓާ ވެސް ކުޅުނު މެޗުން ބަލިވުމުންނެވެ. އެސްޓަން ވިލާ އަތުން ޗެލްސީ 2-1 އިން ބަލިވިއިރު ލެސްޓާއަށް ޗެމްޕިއަންސް ލީގުން ފުރުސަތު ގެއްލުނީ ޓޮޓެންހަމް އަތުން 4-2 އިން ބަލިވެގެންނެވެ. ލެސްޓާ ގެ ފަހަތުން ޔުރޮޕާ ލީގަށް ދެން ކޮލިފައިވީ ވެސްޓް ހަމް ޔުނައިޓެޑްއެވެ.\nމި މޮޅާއެކު ޓޮޓެންހަމްއަށް ވެސް ޔުއެފާ ކޮންފަރެންސް ލީގުގެ ޖާގައެއް ވަނީ ކަށަވަރުވެފައެވެ. ޕްރިމިއަރ ލީގުގެ ގަދަ6ޓީމުގެ ގޮތުގައި ބަލާ ޓީމުތަކުގެ ތެރެއިން އެއްވެސް މުބާރާތަކަށް ކޮލިފައިނުވެ ހިތްދަތިކަމާއެކު ސީޒަން ނިންމާލީ އާސެނަލްއިންނެވެ. ސީޒަނުގެ ފަހު މެޗުން 2-0 އިން ބްރައިޓަން ބަލިކުރި ނަމަވެސް އާސެނަލް ލައްވާލީ ތާވަލުގެ އަށްވަނައިގައެވެ.\nމިފަހަރުގެ ސީޒަނުގެ އެންމެ ފަހު މެޗުތަކާއި ކުރިމަތިލިއިރު ރެލިގޭޓްވާ ޓީމުތައް އޮތީ ކަށަވަރުވެފައެވެ. އެގޮތުން ޝެފީލްޑް ޔުނައިޓެޑާއި ވެސްޓް ބްރޮމް އަދި ފުލަމް އަންނަ ސީޒަނުގައި ކުޅޭނީ ދެވަނަ ޑިވިޝަނުގައެވެ.\nލިވަޕޫލް އަދި ޗެލްސީ ޗެމްޕިއަންސް ލީގަށް


Lui kaanaa thafaathugothakah!\nލުއި ކާނާ ތަފާތު ގޮތަކަށް!\nއެކި ކުދިންނަށް މީރު ވަނީ އެކި އެއްޗެއްސެވެ. އަބަދު އެކައްޗެއް ކާންވެސް ބައެއް ފަހަރު ފޫހި ވެއެވެ. ކުދިންގެ އެޕެޓައިޓް ނުވަތަ ވަކި އެއްޗެއް ކާހިތްވުމުގައި މޫޑުވެސް ކޮންމެވެސް ރޯލެއް އަދާ ކުރެއެވެ. މިހާރު ބެލެނިވެރިން ކަންކަމަށް ހޭލުންތެރިވެ ކެއުމުގެ އާދަތަކަށް ވެސް ބޮޑެތި ބަދަލުތަކެއް އަންނަން ފަށާފައިވުމީ ފާހަގަ ކޮށްލަން ޖެހޭ ކަމެކެވެ.\nމިގޮތުން، ސުޕަމާކެޓް ޝެލްފްތަކުގައި ގިނަ ދުވަހު ކާނާ ބެހެއްޓުމަށް ތަފާތު އެކި ޕްރިޒަވޭޓިވްސް އާއި އާޓިފިޝަލް ކުލާ އާއި މެދުވެސް ހޭލުންތެރިވެފައިވާ މިންވަރު އިތުރެވެ މި ފަދަ ކާނާ އިހްތިޔާރު ކުރުމުގެ ބަދަލުގައި ފައިދާހުރި އެއްޗެއް އިހްތިޔާރު ކުރާތަން ފެނެއެވެ.\nތަޖުރިބާކާރުން ވިދާޅުވަނީ ކުދިންނަށް ވީހާވެސް ގިނަ ބާވަތުގެ ދުޅަހެޔޮ ކާނާ ދިނުމަށެވެ. މިގޮތުން ވީހާވެސް ގިނައިން އާ އެއްޗެހި ވެސް ކާ ހިތްޖެހޭތޯ ތައާރަފު ކުރުމަށެވެ. އަދި އެކި އެކި ގޮތްގޮތަށް ހަދާފައި ދިނުމުން ކުދިން ކާ ހިތް ޖެހި ހެލްތީ ފުޑް އިހްތިޔާރު ކުރާނެ ކަމަށެވެ.\nލުއިކާނާ ކެއުމުގައި ވެސް ވީހާވެސް ބޮޑަށް ހަށިގަނޑަށް ފައިދާ ހުރި ކާނާ ކުދިންނަށް ދިނުމަށް ބެލެނިވެރިން ވެސް ސަމާލުވެއެވެ. ހަމަ ކޮންމެވެސް ކަހަލަ ޗިޕްސް ދަޅެއް ނުވަތަ ހަކުރު އިންތިހާއަށް ގިނަ ބިސްކޯދެއް ދިނުމުގެ ބަދަލުގައި އަހަރުމެންގެ ތެރޭގައި ކާނާގެ ނިއުޓިރިޝަން ކޮންޓެންޓަސް ކޮންމެވެސް ވަރަކަށް ބެލުމުގެ އާދަވެސް މި އަންނަނީ މަޑު މަޑުން ވައިގަ ހިފަމުންނެވެ.\nމިގޮތުން ލުއިކާނާ އަދި ކޮމްފޯޓް ފުޑްގެ ގޮތުގައި ކާލެވިދާނެ ބައެއް ބާވަތްތަކަށް ބަލައިލަން ހިނގާށެވެ.\nއޯޓް އެނާޖީ ބޯލްސް\nމިއީ މިހާރު ފިޓް ކޮމިއުނިޓީ ތެރޭގައި ވެސް ޓްރެންޑް ވަމުން އަންނަ އެއްޗެއްކެވެ. އޯޓް އެނާޖީ ބޯލް މަގުބޫލުވަނީ މިއީ ހަދާލަން ފަސޭހަ އެއްޗެއްކަމުގައިވާތީ އެވެ. ތައްޔާރު ކުރުމަށް ގިނަ އިރުތަކެއް ހޭދައެއް ނުވެއެވެ. ގިނަ މީހުންގެ މެދުގައި މި އެނާޖީ ބޯލްސް މަގުބޫލު ވަނީ މިއީ އެއްވެސް ގޮތަކަށް ކައްކަން ނުޖެހި އަދި އަވަނުން ފިހެންވެސް ނުޖެހޭ އެއްޗެއް ކަމުންނެވެ. އަދި ހަށިގަނޑަށް ފައިދާ ހުރި އެކި ނަޓްސްތަށް ބޭނުންކޮށްގެންވެސް ތައްޔާރު ކުރެވިދާނެއެވެ.\nމިގޮތުން އޯޓްމީލާއި، ޕީނަޓް ބަޓަރ، މާމުއި، އަދި އެކި ކަހަލަ ހިކި މޭވާ (ކަދުރު އަދި މޭބިސްކަދުރު) އެއްކޮށްލާފައި ގުޅައެއްހެން ވަށާފައި ހުންނަ މި ބޯޅަތަކަކީ ސްކޫލަށް އިންޓަވަލް ގަޑިއަށްވެސް ގެންދަން ރަނގަޅު އެއްޗެއްކެވެ.\nގްރެނޯލާ ބޯލް އަކީ މިހާރު އެންމެ ސަޅި އެއް ކޮމްފޯޓް ފުޑެވެ. ކޮންމެ ގަޑިއަކަށްވެސް ކާލަން ހެޔޮވަރެވެ. އާއްމުކޮށް އެނާޖީ ފިކްސްއެއްގެ ގޮތުގައި ސުޕާމޭކެޓުތަކުގައި މި ވިއްކަނީ ގްރެނޯލާ ބާސްއެވެ. މާލޭގެ ބައެއް ކެފޭތަކުގައި މިހާރު މިގޮތަށް ހުންނަ ގްރެނޯލާ ބޯލްސް އެބަ ސާރވް ކުރެއެވެ. މިއީ އަވަނުގައި ރޯސްޓްކޮށްފައި ހުންނަ ގްރެއިންތަކަކާއި އެކި އެކި ނަޓްސް އަދި އެކި އެކި ހިކި މޭވާ އެއްކޮށްފައިވާ ހުންނަ މިކްސްއެކެވެ. މިއާއި އެއްކޮށް އެންމެ މީރީ ޔޯގަޓާއި ތާޒާ މޭވާ އެއްކޮށް ބޯތަށްޓެއްގައި ކާލުމަށެވެ.\nއެކި އެކި ތީމަށްވެސް ގްރެނޯލާ ބޯލްސް ތައްޔާރު ކުރެވެއެވެ. މީގެ ބޯތައްޓެއް ތައްޔާރުކުރުމަށް ފުރަތަމަ އެމީހަކު އެންމެ ގަޔާވާ ޔޯގަޓް ހޯދަންވީއެވެ. ގިނަ މީހުންނަށް ގްރެނޯލާއި އެކު ކާލުމަށް ކަމުދަނީ މަޑުފޮނިކަމެއް ހުންނަ ވެނިލާ ޔޯގަޓެވެ. ދެން މުރަނަކޮށް ހުންނަ ގްރެނޯލާ އާއި އެއި މޭވާއެވެ. މޭވާ ހިޔާރު ކުރުމުގައި ގުޅޭ މޭވާ ހިޔާރުކުރުމުން ރަހަތަށް ބެލެންސްވާނެއެވެ.\nމިގޮތުން ސްޓްރޯބެރީ އަދި ދޮންކޮޔޮ މިއީ އެއް ގޮތެވެ. ދެވަނަ ގޮތަކަށް ބެރީ ކޮމްބިނޭޝަނެއްވެސް ހިޔާރު ކުރެވިދާނެއެވެ. އަދި ޓްރޮޕިކަލް ތީމަކަށް އަނބާއި ކިވީ ފަދަ މޭވާއެއްކޮށްވެސް ބޭނުންކުރެވިދާނެއެވެ. ގްރެނޯލާގެ މުރަނަކަމާއި ޔޯގަޓްގެ ހުންނަ މަޑުފޮނިކަމާއި އެކު ކޮންމެ މޭވާއެއް އެޅިކަމުގައިވިއަސް މިއީ ހުރިހާ ގަޑިއަކަށްވެސް ކަމުދާނެ އެއްޗެކެވެ.\nސްމޫތީ އަކި ޔޯގަޓާއި ފުރުޓް އަދި އެކި ކަހަލަ މޭވާ އާއި ކިރު އަޅައިގެން ތައްޔާރުކޮށްފައި ހުންނަ ބުއިމެކެވެ. މި ބުއިން އަހަރުމެން އާއްމުކޮށް ބިއްލޫރި ތަށްޓެއްގައި ބޯން ހިޔާރު ކުރިނަމަވެސް މިއަށްވެސް އެކި ކަހަލަ ސީޑްސް އަދި މޭވާ އަޅައިގެން ބޯތަށްޓެގައި ސާވް ކުރުން މި އޮތީ ވައިގައި ހިފާފައެވެ. ހެނދުނުގެ ނާސްތާގެ އިތުރުން ސްކޫލްއަށްފަހު ކުދިންނަށް ދޭން ރަނގަޅު އެއްޗެކެވެ. ކުދިންގެ ގައިގައި ވަރުޖެހުމަށާއި ހަކަތަ އިތުރުކޮށްދޭނެ މި ޑިޝްވެގެންދާނީ ހަމަ ގައިމުވެސް އާއްމުކޮށް މިކާލާ ޖަންކު ފުޑް ނުވަތަ އަށްވުރެ ރަނގަޅު ޗޮއިސް އަކަށެވެ.\nފްރުޓް ޔޯގަޓް ޕޮޕްސިކަލްސް\nމެންދުރުގެ ހޫނުގަޑިއަށް ފިނި އެއްޗެއް ކޮންމެހެން ބޯލަން ބޭނުންވާ ނަމަ ތާޒާ ފުރުޓާއި ޔޯގަޓް ލޮލީ ހަދާކަހަލަ މޯލްޑްއަކަށް އަޅާފައި ފިނިކޮށްލެވިދާނެއެވެ. އަދި މި ގޮތަށް ހަދާއިރު ކިވީ ކަހަލަ ފުރުޓް ތުނިކޮށް ކޮށާފައި މޯލްޑް ގެ ތެރެއަށް އަޅާލުމުން ފިނިކޮށްފައި ހުންނަ އިރު ކަރުހިއްކުން ފިލުވާލާ ރިފްރެޝިންގް ޓްރީޓަކަށް އެއްވަނައެވެ.\nކުޑަކުދިންގެ އިތުރުން ބޮޑެތި މީހުންނަށްވެސް ހަކަތަ އިތުރުކޮށްލުމަށް މި ލިސްޓުގައި ހިމެނޭ އެއްޗިސް ބަރާބަރެވެ.\nސާފުތާހިރުވާން ކުދިން ޝައުގުވެރި ކުރުވުން!